ഹിന്ദു മതവികാരം വ്രണപ്പെടുത്തിയെന്ന് ആരോപിച്ച് നടൻ പ്രകാശ് രാജിനെതിരെ വീണ്ടും പരാതി . പ്രകാശ് രാജ് നടത്തിയ പ്രസ്താവനയിൽ പശുവിനെ അപമാനിച്ചെന്നും ഗോമൂത്രത്തെയും ചാണകത്തെയും കുറിച്ച് മോശമായി സംസാരിച്ചു എന്നുമാണ് ഉയരുന്ന വാദം . ഇതിനെതിരെ ബെംഗളൂരുവിലെ കിരൺ എന്ന അഭിഭാഷകനാണു കോടതിയിൽ സ്വകാര്യ ഹർജി ഫയൽ ചെയ്തു . എന്നാൽ , രൂക്ഷ പരിഹാസത്തിലൂടെയായിരുന്നു പ്രകാശ് രാജ് ഇതിന് മറുപടി നൽകിയത് . ഇത്തരം വ്യാജ കേസുകൾ കൊണ്ട് തന്നെ ഭയപ്പെടുത്താമെന്ന് ആരും വിചാരിക്കേണ്ടെന്ന് പ്രകാശ് രാജ് ട്വിറ്ററിലൂടെ പറഞ്ഞു . ‘ഞാൻ നിങ്ങളെ ചോദ്യം ചെയ്യാൻ ധൈര്യപ്പെട്ടു . അതുകൊണ്ടാണോ വ്യാജ പരാതികളുണ്ടാക്കി എന്നെ ഹിന്ദു വിരുദ്ധനാക്കാനാണോ ശ്രമിക്കുന്നത് ? ഈ വെറുപ്പിന്റെയും കള്ളത്തരത്തിന്റെയും കപട രാഷ്ട്രീയവുമായി എത്ര നാൾ നിങ്ങൾ മുന്നോട്ടു പോകും . നിങ്ങളുടെ ജോലി തുടർന്നോളൂ ഭീരുക്കളെ . . ’ പ്രകാശ് രാജ് ട്വിറ്ററിൽ കുറിച്ചു . “നിങ്ങൾക്ക് പശുവിനെക്കുറിച്ച് ഒന്നുമറിയില്ല . അറിയുന്നതു പശുവിന്റെ മൂത്രത്തെ കുറിച്ചു മാത്രമാണ് . വസ്ത്രങ്ങൾ കഴുകണമെങ്കിൽ ഒരു കിലോ ചാണകവും രണ്ട് ലിറ്റർ ഗോമൂത്രവും വേണം . ഇതെല്ലാം കൂട്ടിക്കലർത്തി വേണം നിങ്ങൾക്ക് തുണി അലക്കാൻ . കാരണം ഗോമൂത്രത്തെക്കുറിച്ചല്ലാതെ നിങ്ങൾക്ക് ഒന്നുമറിയില്ല” – പ്രകാശ് രാജിന്റെ വാക്കുകൾക്കെതിരെയാണ് ഇപ്പോൾ പരാതി ഉയർന്നിരിക്കുന്നത് . ഹിന്ദു സമൂഹത്തിനെതിരെ അപകീർത്തിയുണ്ടാക്കുന്നതാണ് ഈ പ്രസ്താവനയെന്നും ഇതിനെതിരെ മേയ് എട്ടിന് താൻ ഹനുമന്ത്നഗർ പൊലീസ് സ്റ്റേഷനിൽ പരാതി നൽകിയതായി കിരൺ പറയുന്നു . എന്നാൽ നടപടിയുണ്ടായില്ലെന്നും ഇയാൾ പറയുന്നു . മതവികാരം വ്രണപ്പെടുത്തിയെന്ന് ആരോപിച്ചാണ് പരാതി നൽകിയിരിക്കുന്നത് . ഐപിസി സെക്ഷൻ 295 ( എ ) പ്രകാരം പ്രകാശ് രാജ്ക്കെതിരെ നടപടിയെടുക്കാനും ഹനുമന്താനഗർ പൊലീസ് ഇൻസ്പെക്ടറോട് 156 ( 3 ) വകുപ്പ് പ്രകാരം കോടതിയിൽ ഹാജരാകാനും ആവശ്യപ്പെടണമെന്നും അഭിഭാഷകന്റെ പരാതിയിൽ പറയുന്നു .


ഇംഗ്ലണ്ടിനെതിരായ ആദ്യ ഏകദിനത്തിൽ മികച്ച വിജയമാണ് ഇന്ത്യ നേടിയത് . ഇംഗ്ലണ്ട് ഉയർത്തിയ 269 റൺസ് വിജയലക്ഷ്യം എട്ട് വിക്കറ്റ് അവശേഷിക്കെ ടീം ഇന്ത്യ മറികടക്കുകയായിരുന്നു . 114 ബോളിൽ പുറത്താകാതെ 137 റൺസെടുത്ത രോഹിത് ശർമ്മയുടെ ബാറ്റിംഗ് പ്രകടനമാണ് ഇന്ത്യയുടെ ജയത്തിൽ നിർണായകമായത് . മത്സരത്തിൽ ഇന്ത്യൻ നായകൻ വിരാട് കോലി രോഹിത്തിന് ഉറച്ച പിന്തുണയാണ് നൽകിയത് . 82 പന്തിൽ 72 റൺസാണ് കോഹ്ലി നേടിയത് . ഏഴ് ഫോറും കോലിയുടെ ഇന്നിംഗ്സിനൊപ്പമുണ്ടായിരുന്നു . എന്നാൽ ഇന്ത്യൻ നായകൻ പുറത്തായ രീതി അപൂർവ്വമായി . ആദിൽ റഷീദിൻറെ പന്തിൽ ജോസ് ബട്ട്ലർ സ്റ്റ്മ്പ് ചെയ്ത് കോലിയെ പുറത്താക്കുകയായിരുന്നു . കഴിഞ്ഞ ഏഴ് വർഷത്തിനിടെ ഇതാദ്യമായാണ് കോലി സ്റ്റംമ്പിംഗിൽ കുടുങ്ങി പുറത്താകുന്നത് . ആ കാഴ്ച കാണാം


കേരള ക്രിക്കറ്റ് താരം സഞ്ജു സാംസൺ ഇന്ന് വിവാഹിതനായി . തിരുവനന്തപുരം സ്വദേശി ചാരുലതയുമായിട്ടുള്ള കോവളത്തെ സ്വകാര്യ ഹോട്ടലിലാണ് നടന്നത് . രാവിലെ വിവാഹം രജിസ്റ്റർ ചെയ്തതിന് ശേഷം ബന്ധപ്പെട്ട ചടങ്ങുകൾ പൂർത്തിയാക്കി . വൈകീട്ട് സുഹൃത്തുക്കൾക്കും ബന്ധുക്കൾക്കുമായി വിപുലമായ സൽക്കാരവും ഒരുക്കിയിട്ടുണ്ട് . അഞ്ച് വർഷമായി ഇരുവരും പ്രണയത്തിലായിരുന്നു . വളരെ ലളിതമായ ചടങ്ങ് മാത്രമായിരുന്നു . അടുത്തബന്ധുക്കൾ മാത്രം പങ്കെടുത്ത ചടങ്ങ് . മുപ്പതിൽ താഴെ ആള് മാത്രമെ വിവാഹത്തിൽ പങ്കെടുത്തുള്ളു . എന്നാൽ വൈകിട്ട് വിപുലമായ ചടങ്ങാണ് ഒരുക്കിയിരിക്കുന്നത് . ബന്ധുക്കളും സുഹൃത്തുക്കളും സഞ്ജുവിന്റെ കൂടെ കളിച്ചവരും ചടങ്ങിൽ പങ്കെടുക്കും . എന്നാൽ രഞ്ജി ട്രോഫിയിൽ ഓസ്ട്രേലിയൻ പര്യടനവും നടക്കുന്നതിനാൽ എത്രത്തോളം ക്രിക്കറ്റ് താരങ്ങൾ ചടങ്ങിനെത്തുമെന്ന് ഉറപ്പായിട്ടില്ല . എങ്കിലും ഐപിഎൽ ക്ലബ് രാജസ്ഥാൻ റോയൽസിനെ താരങ്ങളെത്തുമെന്ന് സഞ്ജു പറഞ്ഞു . കുടുംബാംഗങ്ങൾ മാത്രമാണ് നടന്നതെന്നും സഞ്ജു മാധ്യമ പ്രവർത്തകരോട് പറഞ്ഞു . ഒരുപാട് സന്തോഷം . വീട്ടുകാരെല്ലാം സമ്മതിച്ചതിലും സന്തോഷമെന്ന് വധു ചാരുലതയും വ്യക്തമാക്കി . മാർ ഇവാനിയോസ് കോളേജിലെ പഠനകാലത്താണ് ഇരുവരും പ്രണയത്തിലായത് . ദില്ലിക്കെതിരെ രഞ്ജി ട്രോഫിയിൽ കേരളത്തിന്റെ തകർപ്പൻ ജയത്തിന് ശേഷമാണ് സഞ്ജു വിവാഹ ഒരുക്കങ്ങളിലേക്ക് എത്തിയത് .


തെലുങ്കു സൂപ്പർതാരം മഹേഷ് ബാബു ബോളിവുഡ് അരങ്ങേറ്റം കുറിക്കുന്നു . സൂപ്പർഹിറ്റുകളുടെ സംവിധായകൻ എ . ആർ . മുരുഗദോസിൻറെ ചിത്രത്തിലൂടെയാണ് പ്രിൻസ് ബോളിവുഡിൽ എത്തുന്നത് . ഹിന്ദിക്ക് പുറമേ തെലുങ്ക് , തമിഴ് ഭാഷകളിലും ചിത്രം ഇറങ്ങും . എന്നാൽ ചിത്രത്തിന് ഇതുവരെ പേര് ഇട്ടിട്ടില്ല . ചിത്രത്തിൽ ഹിന്ദിതാരം ആക്ഷയ്കുമാറിനെ മുരുഗദോസ് വില്ലനായി ക്ഷണിച്ചിട്ടുണ്ടെന്നാണ് റിപ്പോർട്ട് . തമിഴിൽ വൻ വിജയമായ തുപ്പാക്കി , ഹിന്ദിയിൽ മുരുഗദോസ് ഹോളിഡേ എന്ന പേരിൽ എടുത്തപ്പോൾ അതിൽ നായകൻ അക്ഷയ് ആയിരുന്നു . എന്നാൽ ഇപ്പോൾ യന്തിരൻ 2.0യിൽ രജനീകാന്തിൻറെ വില്ലൻ വേഷം ചെയ്യുന്ന അക്ഷയ് ഇതിന് സമ്മതം മൂളിയോ എന്നത് വ്യക്തമല്ല . അതേ സമയം ബോളിവുഡിൽ നിന്നും പരിണീതി ചോപ്രയെ ആണ് മുരുഗദോസ് നായികയായി പരിഗണിക്കുന്നത് എന്നാണ് റിപ്പോർട്ട് . ചിത്രം ഒരു ആക്ഷൻ പടമായിരിക്കും , എന്നാൽ ഇതിൽ കൃത്യമായ സന്ദേശം ഉണ്ടായിരിക്കും എന്നാണ് പുതിയ ചിത്രം സംബന്ധിച്ച് മുരുഗദോസുമായി അടുത്ത വൃത്തങ്ങൾ നൽകുന്ന സൂചന . ഗജനി എന്ന ആദ്യപടത്തിലൂടെ ഹിന്ദിയിൽ നൂറുകോടി ക്ലബിൽ എത്തിയ സംവിധായകനാണ് മുരുഗദോസ് .


ഇന്ത്യൻ ടെസ്റ്റ് ടീം നായകൻ എന്ന നിലയിൽ നയിച്ച 16 മത്സരങ്ങളിൽ ഒൻപതിലും ടീം ഇന്ത്യ വിജയിച്ചപ്പോൾ അതിവേഗം നേട്ടങ്ങളിലേക്ക് മുന്നേറുകയാണ് വിരാട് കൊഹ്ലി . ഒരു മത്സരം കൂടി ഇന്ത്യ കൊഹ്ലിക്ക് കീഴിൽ വിജയിച്ചാൽ ഒൻപത് ജയങ്ങളെന്ന മുൻ നായകൻമാരായ ടൈഗർ പട്ടോടിയുടെയും , സുനിൽ ഗാവസ്ക്കറിന്റെയും റെക്കോർഡ് കൊഹ്ലി മറികടക്കും ഓസ്ട്രേലിയക്കെതിരായ പരമ്പരയ്ക്കിടെ ധോനി നായകസ്ഥാനം ഒഴിഞ്ഞതിനെത്തുടർന്നാണ് കൊഹ്ലി ക്യാപ്റ്റൻസി ഏറ്റെടുക്കുന്നത് . ശ്രീലങ്കക്ക് എതിരെയാണ് കൊഹ്ലി പൂർണ സമയ ക്യാപ്റ്റനായി ആദ്യ പരമ്പരയ്ക്കിറങ്ങിയത് . പരമ്പര ജയത്തോടെ തുടങ്ങിയ കൊഹ്ലിയുടെ ഗ്രാഫ് പിന്നിട് മുകളിലേക്കായിരുന്നു . കൊഹ്ലിക്ക് കീഴിൽ കളിച്ച 16 ടെസ്റ്റിൽ ഒൻപതിലും ഇന്ത്യ ജയം നേടി . അഞ്ച് മത്സരങ്ങൾ സമനിലയിൽ അവസാനിച്ചു . രണ്ട് തോൽവി . ഇതിൽ സ്വന്തം മണ്ണിൽ കളിച്ച ആറ് മത്സരങ്ങളിൽ അഞ്ച് ടെസ്റ്റിലും ജയം കൊഹ്ലിക്കൊപ്പമായിരുന്നു . ഇതിനിടെ ടെസ്റ്റ് റാങ്കിംഗിലെ ഒന്നാം സ്ഥാനവും ഇന്ത്യയ്ക്ക് നേടിക്കൊടുത്തു . ഈ നേട്ടങ്ങളിൽ കൊഹ്ലിയുടെ പ്രതികരണം ആരഞ്ഞപ്പോൾ ഇന്ത്യൻ നായകൻ തന്റെ നയം വെളിപ്പെടുത്തി . ഒരു തീരുമാനമെടുത്താൽ പിന്നോട്ടില്ല . വിജയമോ പരാജയമോ അതിൽ അതിൽ ഉറച്ച് നിൽക്കും ഉത്തരവാദിത്വം ഏറ്റെടുക്കും . ഇതിൽ താൻ മാതൃകയാക്കുന്നതെന്ന് ധോണിയെ തന്നെയാണെന്നും കൊഹ്ലി തുറന്ന് സമ്മതിക്കുന്നു . ഇന്ത്യയുടെ ടെസ്റ്റ് കുപ്പായം താൻ സ്വപ്നം കണ്ടതാണ് . പിന്നീട് ടീമിന്റെ നായകനായി നേട്ടങ്ങൾ താൻ ആസ്വദിക്കുന്നു . സ്വന്തം നിലയിൽ തീരുമാനമെടുക്കാൻ ശേഷിയുള്ളവരാക്കി ടീം അംഗങ്ങളെ മാറ്റാനാണ് ശ്രമിക്കുന്നതെന്നും എല്ലാവരിലും ഒരു ക്യാപറ്റനെ താൻ കാണുന്നുവെന്നും കൊഹ്ലി പറയുന്നു . ഓസ്ട്രേലിയക്കെതിരായ അഡ്ലെയ്ഡ് ടെസ്റ്റാണ് തനിക്ക് നയിക്കാനുള്ള കഴിവുണ്ടെന്ന വിശ്വാസം ഉറപ്പിച്ചതെന്നും കൊഹ്ലി പറഞ്ഞു . ആകെ ജയങ്ങളുടെ കണക്കെടുത്താൽ മുൻപേ നടന്ന ധോണിയുടെയും ഗാംഗുലിയുടെയും നേട്ടങ്ങൾക്കൊപ്പം എത്താൻ ഇനിയും കൊഹ്ലിക്ക് കാത്തിരിക്കണം . എന്നാൽ ഇത്രയും കുറഞ്ഞ മത്സരങ്ങളിൽ ഈ നേട്ടം കൊഹ്ലിക്ക് മാത്രം അവകാശപ്പെട്ടതാണ് .


ആത്മകഥ എഴുതാൻ ഉദ്ദേശിച്ചിട്ടില്ലെന്ന് ബോളിവുഡ് സുന്ദരി തബു . ആത്മകഥകൾ രസകരമാണ് . ആളുകളുടെ വ്യക്തി ജീവിതത്തെ കുറിച്ച് ആത്മകഥയിലൂടെ അറിയാൻ കഴിയും എന്ന് അഭിപ്രായമുണ്ടെങ്കിലും സ്വന്തം ജീവിതം ആരാധകരുടെ മുമ്പിൽ തുറന്ന് വയ്ക്കാൻ തബുവിന് താൽപര്യമില്ല . തബുവും നാഗചൈതന്യുയം തമ്മിലുണ്ടായിരുന്ന ബന്ധം 90 കൾ മുതൽ ആഘോഷിക്കപ്പെട്ടതാണ് . എന്നാൽ തബു ഇന്നും ഒറ്റയ്ക്ക ജീവിക്കുകയാണ് . വിവാദങ്ങൾ കൂടെയുണ്ടായിരുന്ന തബുവിൻറെ ആത്കഥ പുറത്തിറക്കാൻ പ്രസാധകർക്ക് താൽപര്യമുണ്ട് . കഴിഞ്ഞ 10 വർഷത്തിനുള്ളിൽ പല പ്രസാധകരും തബുവിനെ തേടിയെത്തിയിട്ടുമുണ്ട് . എന്നാൽ ആത്മകഥ എഴുതേണ്ട ഒരാളല്ല താനെന്നാണ് തബു പറയുന്നത് . അഭിമുഖങ്ങൾ നൽകാൻ പോലും മടിയാണ് . എന്നാൽ മറ്റു പല വഴികളിലൂടെ തന്നെ ആവിഷ്ക്കരിക്കാറുണ്ടെന്നും തബു പറയുന്നു . അതുകൊണ്ട് തന്നെ തന്നെകുറിച്ച് കൂടുതൽ വെളിപ്പെടുത്താനും തബുവിന് ഇഷ്ടമില്ല .


ചരക്ക് സേവന നികുതി ( ജിഎസ്ടി ) യുടെ നിരക്കുകൾ കഴിഞ്ഞ ദിവസമാണ് ജിഎസ്ടി കൌൺസിൽ തീരുമാനിച്ചത് . പ്രതീക്ഷിച്ചതിൽ നിന്ന് വ്യത്യസ്തമായി നാല് സ്ലാബുകളാണ് ജിഎസ്ടിയിൽ ഉള്ളത് . സാങ്കേതികമായി വേണമെങ്കിൽ അഞ്ച് സ്ലാബ് എന്നും പറയാം . അഞ്ച് ശതമാനം , 12 ശതമാനം , 18 ശതമാനം , പിന്നെ 28 ശതമാനം എന്നാണ് കണക്ക് . നികുതിയില്ലാത്തവയെ പൂജ്യം ശതമാനം എന്ന സ്ലാബിലും വേണമെങ്കിൽ ഉൾപ്പെടുത്താം . നിത്യോപയോഗ സാധനങ്ങൾ , അല്ലെങ്കിൽ മാസ്സ് കൺസ്യൂമിങ് ഗുഡ്സിന് അഞ്ച് ശതമാനം ആണ് ജിഎസ്ടി . ഇത് പല സാധനങ്ങളുടേയും വില കുറയാൻ കാരണം ആകും . എന്നാൽ നിത്യോപയോഗ സാധനങ്ങൾക്കിടയിൽ തന്നെ ചില സാധനങ്ങൾ നാം ഇപ്പോൾ കൊടുക്കുന്നതിനേക്കാൾ കൂടുതൽ പണം നൽകേണ്ടിയും വരും . ചായക്കും ജാമിനും മൊബൈൽ ഫോണിനും എല്ലാം വിലകുറയും . പക്ഷേ കുപ്പിവെള്ളത്തിന് വില കുത്തനെ കൂടും ! ! ! ( മഹാരാഷ്ട്രയിലെ നിലവിലെ നികുതികളുടെ അടിസ്ഥാനത്തിൽ എക്കണോമിക് ടൈംസ് തയ്യാറാക്കിയ കണക്കുകളാണ് താഴെ ) .


പലിശ നിരക്ക് ഉയർത്തി റിസർവ് ബാങ്ക് വായ്പ നയം പ്രഖ്യാപിച്ചു . റിപ്പോ , റിവേഴ്സ് റിപ്പോ നിരക്കുകളിൽ കാൽ ശതമാനമാണ് വർദ്ധന . നാലര വർഷത്തിന് ശേഷമാണ് ആർബിഐ അടിസ്ഥാന പലിശ നിരക്ക് കൂട്ടുന്നത് . ഇതോടെ ബാങ്കുകൾ ഭവന , വാഹന വായ്പ പലിശ നിരക്കുകൾ ഉയർത്താനുള്ള സാധ്യതയേറി . തുടർച്ചയായ ഇന്ധനവിലക്കയറ്റം , ഉയരുന്ന പണപ്പെരുപ്പം , ആഗോള വിപണികളിലെ മോശം സാഹചര്യം തുടങ്ങിയവ പരിഗണിച്ചാണ് ആർബിഐ ഗവർണർ അധ്യക്ഷനായ ധന നയ സമിതി പലിശ നിരക്ക് ഉയർത്തിയത് . ഇതോടെ റിപ്പോ നിരക്ക് 6.25 ശതമാനവും റിവേഴ്സ് റിപ്പോ 6 ശതമാനവുമായി ഉയർന്നു . റിസർവ് ബാങ്ക് വാണിജ്യ ബാങ്കുകൾക്ക് നൽകുന്ന വായ്പയുടെ പലിശയാണ് റിപ്പോ . വാണിജ്യ ബാങ്കുകളിൽ നിന്ന് ആർബിഐ കടമെടുക്കുന്പോൾ നൽകുന്ന പലിശയാണ് റിവേഴ്സ് റിപ്പോ . 2013 ഡിസംബറിന് ശേഷം ആദ്യമായാണ് ആർബിഐ പലിശ നിരക്കിൽ മാറ്റം വരുത്തുന്നത് നടപ്പ് സാന്പത്തിക വർഷത്തെ വളർച്ച അനുമാനം 7.4 ശതമാനമായി നിലനിർത്തി . ആർബിഐ പലിശ കൂട്ടിയതോടെ വാണിജ്യ ബാങ്കുകളും നിക്ഷേപ - വായ്പ പലിശ നിരക്ക് ഉയർത്താനുള്ള സാധ്യതയേറി . നോട്ടസാധുവാക്കലിന് ശേഷം നിക്ഷേപ പലിശ നിരക്ക് ആകർഷകമല്ലാത്തിനാൽ ബാങ്കുകളിലേക്ക് പണമെത്തുന്നില്ല . ഈ പ്രതിസന്ധി പരിഹരിക്കാൻ കൂടിയാണ് ആർബിഐ നടപടി . പ്രഖ്യാപനത്തിന് പിന്നാലെ ഓഹരി വിപണികൾ മികച്ച നേട്ടത്തിലേക്കുയർന്നു .


മെർസലിനെ വീണ്ടും സെൻസർ ചെയ്യാൻ ശ്രമിക്കരുതെന്ന് നടൻ കമൽഹാസൻ . വിമർശനങ്ങൾക്ക് യുക്തിസഹമായി മറുപടി നൽകുകയാണ് വേണ്ടതെന്നും വിമർശകരുടെ വായടപ്പിക്കലല്ലെന്നും അദ്ദേഹം പറഞ്ഞു . ടി എന്നിവയ്ക്കെതിരായ പരാമർശങ്ങൾ സിനിമയിൽ ഉൾപ്പെടുത്തിയെന്നാരോപിച്ച് തമിഴ്നാട്ടിലെ ബി . ജെ . പി നേതാക്കൾ ചിത്രത്തിനെതിരെ തിരിഞ്ഞിരുന്നു . വിജയ് യുടെ നികുതിവിവരം വെളിപ്പെടുത്തണമെന്നാവശ്യപ്പെട്ട് ബി . ജെ . പി ദേശീയ സെക്രട്ടറി എച്ച . രാജ തന്നെ എത്തിയിരുന്നു . എന്നാൽ ചിത്രത്തിന് പൂർണ പിന്തുണയുമായാണ് കമൽഹാസൻ എത്തിയിരിക്കുന്നത് . ഇന്ത്യ തിളങ്ങുന്നത് സംവാദങ്ങളിലൂടെയാണെന്നും വായടപ്പിക്കുന്നതിലൂടെ അല്ലെന്നും കമൽഹാസൻ പറഞ്ഞു . നോട്ട് നിരോധനത്തെ പിന്തുണച്ചതിന് ക്ഷമാപണം നടത്തി നേരത്തെ തന്നെ കമൽഹാസൻ രംഗത്തെത്തിയിരുന്നു . ചിത്രത്തിലെ വിമർശനങ്ങൾക്ക് പിന്തുണയുമായി നിരവധി പേർ എത്തുന്നുണ്ടെങ്കിലും ജി . എസ് . ടിയുമായി ബന്ധപ്പെട്ട രംഗങ്ങൾ നീക്കം ചെയ്യാൻ നിർമാതാക്കൾ നിർബന്ധിക്കുന്നതായാണ് വിവരം .


2030ഓടെ മനുഷ്യന് താമസിക്കാനുള്ള സൌകര്യം ചൊവ്വയിൽ ഒരുക്കാനാകുമെന്ന് നാസ . ചൊവ്വയിലേക്ക് മനുഷ്യനെ അയക്കുന്നതിനുള്ള ഗവേഷണങ്ങൾക്കാണ് ഇപ്പോൾ നാസ പ്രധാന്യം നൽകുന്നത് എന്ന് നാസ ഡെപ്യൂട്ടി ഡയറക്ടർ , ലഫ്റ്റനെറ്റ് ജനറൽ ലാറി ജെയിംസ് പറയുന്നു . ഇതിന് വേണ്ടിയുള്ള ശാസ്ത്രജ്ഞന്മാരെയും റോക്കറ്റ് സംവിധാനങ്ങളും ഒരുക്കുന്നതിനുള്ള ശ്രമത്തിലാണ് നാസയെന്നും ചെന്നൈയിലെ ബിർള പ്ലാനെറ്റോറിയത്തിൽ നടത്തിയ പ്രഭാഷണത്തിൽ അദ്ദേഹം പറഞ്ഞു . മനുഷ്യന് ചന്ദ്രനിൽ വസിക്കാനുള്ള സാഹചര്യം ഒരുക്കുന്നതിനുള്ള പ്രയത്നത്തിലാണ് നാസയെന്നും അദ്ദേഹം പറയുന്നു . കൂടുതൽ കാലം ചന്ദ്രനിൽ തങ്ങാനുള്ള അവസ്ഥയുണ്ടാക്കാനാണ് നാസ ശ്രമിക്കുന്നത് . ചൊവ്വയിലേക്ക് എത്തുന്നതിന് അഞ്ച് മുതൽ ആറ് വരെ മാസം എടുക്കും . ഒരു വർഷം ചൊവ്വയിൽ തന്നെ തങ്ങി , ചൊവ്വ ഭുമിയോട് അടുക്കുന്ന സമയത്ത് തിരിച്ചെത്തുന്ന തരത്തിലാണ് ഗവേഷണം നടക്കുന്നത് . ഇത്രയും കാലം ബഹിരാകാശത്ത് തുടരുന്ന ശാസ്ത്രജ്ഞരുടെ ജീവന് നിലനിർത്തുന്നതിനുള്ള പഠനം നടക്കേണ്ടതുണ്ട് . ഇതിന് വേണ്ടിയുള്ള പുതു റേക്കറ്റിന്റെ നിർമാണത്തിലാണ് നാസയിപ്പോൾ . പരീക്ഷണങ്ങൾ നടന്ന് കൊണ്ടിരിക്കുകയാണെന്നും , 2019ൽ ആദ്യ വിക്ഷേപണം നടക്കും . 2030ഓടെ ചൊവ്വയിലേക്ക് മനുഷ്യനെ അയക്കാനാകുമെന്ന് അദ്ദേഹം പറയുന്നു . വൈകാതെ മനുഷ്യന് താമസിക്കാവുന്ന തരത്തിൽ താവളം ഒരുക്കാനാകും എന്നാണ് നാസയുടെ പ്രതീക്ഷ . ഭൂമിക്ക് സമാനമായി നാസയുടെ കെപ്ലർ ഉപഗ്രഹം കണ്ടെത്തിയ ഗ്രഹങ്ങളിൽ ജീവനുണ്ടോ എന്ന കാര്യം സ്ഥിരീകരിച്ചിട്ടില്ലെന്നും അദ്ദേഹം പറയുന്നു . ഇത്തരത്തിലൊരു ഗൃഹമുണ്ടെന്നും അതിന്റെ അടിസ്ഥാന വിവരങ്ങളും അല്ലാതെ മറ്റ് വിവരങ്ങൾ ലഭ്യമല്ലെന്നും അദ്ദേഹം പറഞ്ഞു .


ഫേസ്ബുക്ക് പൂട്ടുമോ , എങ്കിൽ നിങ്ങൾ ഇത്രയും കാലം അവിടെ ഉണ്ടാക്കിവച്ചിരിക്കുന്ന വിവരങ്ങൾ എന്ത് ചെയ്യും . എന്ത് വിവരം എന്നാണോ ? - നിങ്ങൾ ഫേസ്ബുക്ക് തുറന്നകാലം മുതൽ ഉള്ളകാര്യം ചിന്തിക്കൂ . എ ഴു ത്തും , സെ ൽ ഫി യ ട ക്ക മു ള്ള ചി ത്ര ങ്ങ ളു മാ യി പോ സ്റ്റു ക ളു ടെ ഒരു വൻ ശേഖരം തന്നെ അവിടെ കാണില്ലെ . അവയിൽ നിങ്ങളുടെ ജീവിതവുമായി അടുത്ത ബന്ധം ഉണ്ടാകും . അതിനാൽ തന്നെ ഇവയൊക്കെ നഷ്ടപ്പെടാതിരിക്കാൻ ഒരു മുൻകരുതൽ അത്യവശ്യമാണ് . ചില ആപ്പുകൾ പ്രവർത്തനം നിർത്തുമ്പോൾ അതിലുള്ള വിവരങ്ങൾ ആർക്കേവ് ചെയ്യാനുള്ള സൌകര്യം നൽകാറുണ്ട് . എന്നാൽ ഫേസ്ബുക്ക് ഇപ്പോൾ തന്നെ ആർക്കേവ് സൌകര്യം നൽകുന്നുണ്ട് . അതിന് വേണ്ടി ചെയ്യേണ്ടത് ഇത്രമാത്രമാണ് . ഫേസ്ബുക്കിൽ ലോ ഗ്ഇ ൻ ചെ യ്ത് സെ റ്റിം ഗ്സ് പേ ജി ൽ പോ യി ആ ർ ക്കൈ വ് ഡൌ ൺ ലോ ഡ് ചെ യ്യാ നു ള്ള ലി ങ്കി ൽ ക്ലി ക്ക് ചെ യ്യു ക . ബാ ക്കി നി ർ ദേ ശ ങ്ങ ൾ ഫേ സ്ബു ക്ക് ത ന്നു കൊ ള്ളും . റി ക്വ സ്റ്റ് കൊടുത്താൽ ഉടൻ ഫേ സ്ബു ക്ക് ര ണ്ട് ഇ - മെ യി ലു ക ൾ ഉപയോക്താവിന് അയക്കും . ഒ ന്നാ മ ത്തേ ത് ആ ർ ക്കൈ വ് ഡൌ ൺ ലോ ഡ് ചെ യ്യാ നു ള്ള റി ക്വ സ്റ്റ് കി ട്ടി എ ന്നു സ്ഥി രീ ക രി ക്കു ന്ന താ കും . ര ണ്ടാ മ ത്തേ തി ലാ ണ് നി ങ്ങ ളു ടെ ഫ യ ൽ ത യാ റാ യാ ൽ അ ത് ഡൌ ൺ ലോ ഡ് ചെ യ്യാ നു ള്ള ലി ങ്ക് ഉ ണ്ടാ കു ക . ഫ യ ലി ൻറെ വ ലി പ്പ ത്തി ന നു സ രി ച്ച് അ തു ത യാ റാ ക്കാ ൻ എ ടു ക്കു ന്ന സ മ യ ത്തി ലും മാ റ്റം വ രാം . ഫേ സ്ബു ക്കിൽ നിന്ന് സേവനം അവസാനിപ്പിച്ചാലും ഫേസ്ബുക്ക് സ്മാരകമാകും ഈ വിവരങ്ങൾ .


ഭൂമിയുടെ ഭൌമസ്ഥിതി അനുസരിച്ച് മനുഷ്യനടക്കം ഭൂമിയിലെ ജീവജാലങ്ങൾ തമസിക്കുന്ന ഈ കാലത്തിന് പേരിട്ട് ശാസ്ത്രകാരന്മാർ . ഭൂമിയുടെ ഇപ്പോഴത്തെ ഭൂവിജ്ഞാനീയയുഗം മേഘാലയൻ യുഗം എന്നാണ് അറിയിപ്പെടുക എന്നാണ് ശാസ്ത്രകാരന്മാർ പറയുന്നത് . മേഖലയിലെ ഒരു ഗുഹയിൽ നിന്നും കണ്ടെടുത്ത സ്റ്റാൽഗമെറ്റ് ശിലയാണ് ഈ കാലത്തെ നിർവചിക്കാൻ ശാസ്ത്രലോകത്തിന് തുണയായത് . ഇതിനാലാണ് ഈ യുഗത്തെ മേഘാലയൻ യുഗം എന്ന് വിശേഷിപ്പിക്കുന്നത് . ഇന്ന് ലോകത്ത് തുടരുന്ന കാലവസ്ഥ രീതികൾ ആരംഭിച്ചിട്ട് 4,200 കൊല്ലമായി എന്നാണ് സൂചന . അതായത് നാല് സഹസ്രാബ്ദം മുൻപ് ആരംഭിച്ചതാണ് ഇന്നും തുടരുന്ന മേഘാലയൻ യുഗം . ഒരു ആഗോള വരൾച്ചയ്ക്ക് ശേഷമാണ് ഭൂമിയുടെ കാലവസ്ഥ ഇന്നത്തെ തരത്തിൽ മാറിയത് എന്നാണ് ശാസ്ത്രലോകം പറയുന്നത് . ഈ വരൾച്ചയാണ് അക്കാലത്ത് നിലവിലുണ്ടായ ചൈനീസ് , ഈജിപ്ഷ്യൻ പ്രചീന സംസ്കാരങ്ങളെ തുടച്ച് നീക്കിയത് . ഈ കാലഘട്ടത്തെ ഹോളോസെൻ ഇപോച്ച് എന്നാണ് അറിയപ്പെടുന്നത് . ഭൂമിയിൽ സംഭവിച്ച ഭൂവിജ്ഞാനീയയുഗങ്ങളിൽ ഏറ്റവും ശ്രദ്ധേയമായ കാലമാണ് മേഘാലയൻ കാലമെന്നാണ് ശാസ്ത്രകാരന്മാരുടെ അഭിപ്രായം . കാരണം കൃഷിയിലും മറ്റും കാലവസ്ഥയ്ക്ക് അനുസരിച്ച് മാറ്റം വരുത്തി പിടിച്ച് നിൽക്കാൻ അന്ന് കൃഷി ചെയ്ത മനുഷ്യകുലങ്ങൾക്ക് സാധിച്ചെന്ന് ഇൻറർനാഷണൽ യൂണിയൻ ഓഫ് ജിയോളജിക്കൽ സയൻസ് ( ഐയുജിഎസ് ) മേധാവി സ്റ്റാൻലി ഫിന്നി പറയുന്നു . ഭൂമിയിലെ ഈ വലിയ കാലവസ്ഥ വ്യതിയാനത്തിൻറെ തെളിവുകൾ എല്ലാ ഭൂഖണ്ഡങ്ങളിലും കാണപ്പെടുന്നു . അതിലെ സുപ്രധാന തെളിവാണ് മേഘാലയയിലെ ഗുഹയിൽ നിന്നും കണ്ടെത്തിയത് . മേഘാലയൻ യുഗത്തിൻറെ തുടക്കത്തിലെ വരൾച്ച 200 കൊല്ലം നീണ്ടുനിന്നും എന്നാണ് റിപ്പോർട്ട് . ഈ കാലത്താണ് വലിയ തോതിൽ ഈജിപ്റ്റ് , ഗ്രീസ് , സിറിയ , പാലസ്തീൻ , മെസപൊട്ടോമിയ , ഇൻറുസ് വാലി എന്നിവിടങ്ങളിൽ വലിയ ജനതയുടെ പാലയാനം നടന്നുവെന്നാണ് കണ്ടെത്തൽ . അന്തരീക്ഷ ചാക്രീകരണവും , സമുദ്രത്തിൻറെ മാറ്റങ്ങളും കാലവസ്ഥ വ്യതിയാനത്തിന് കാരണമായേക്കും .


പാകിസ്ഥാനെതിരായ ഏഷ്യാ കപ്പ് മത്സരത്തിൽ ഇന്ത്യൻ വിജയത്തിന് ശേഷവും ആരാണ് ആ സുന്ദരിയെന്ന് തേടുകയാണ് സോഷ്യൽ മീഡിയ . കളിക്കിടെ ടെലിവിഷൻ സ്ക്രീനിൽ പ്രത്യക്ഷപ്പെട്ട ഒരു പാക് ആരാധികയാണ് സോഷ്യൽ മീഡിയയിലെ ഇന്ത്യൻ മനസ് കയ്യടക്കിയത് . മാച്ച് ജയിച്ചത് ഇന്ത്യയെങ്കിൽ ഹൃദയം ജയിച്ചത് ഇവളാണെന്നാണ് ഇന്ത്യൻ ആരാധകർ പറയുന്നത് . ആരാധികയുടെ സൌന്ദര്യത്തിൽ മയങ്ങിയ ഇന്ത്യൻ ആരാധകർ ഇന്ത്യ - പാക് മത്സരങ്ങൾ കൂടുതൽ നടത്തണമെന്ന് ബിസിസിഐയോട് ആവശ്യപ്പെടുകയാണ് ട്വിറ്ററിൽ ചിലർ . പാകിസ്ഥാന്റെ ജഴ്സിയണിഞ്ഞെത്തിയ ആരാധികയെ ടെലിവിഷൻ സ്ക്രീനിൽ കാണിച്ചത് ഇന്ത്യയുടെ സ്കോർ 17 ൽ എത്തി നിൽക്കെയായിരുന്നു . ഏഷ്യാ കപ്പിലെ ഗ്രൂപ്പ് മത്സരത്തിൽ പാക്കിസ്ഥാനെതിരെ ഇന്ത്യ തകർപ്പൻ ജയമാണ് നേടിയത് . പാക്കിസ്ഥാൻ ഉയർത്തിയ 163 റൺസ് വിജയലക്ഷ്യം ഇന്ത്യ വെറും രണ്ട് വിക്കറ്റ് നഷ്ടത്തിൽ മറികടന്നു . ക്യാപ്റ്റൻ രോഹിത് ശർമ്മയുടെ അർദ്ധസെഞ്ച്വറിയാണ് ഇന്ത്യൻ ഇന്നിങ്സിന് കരുത്തായത് .


രജനീകാന്തിനെ നായകനാക്കി കാർത്തിക് സുബ്ബരാജ് സംവിധാനം ചെയ്യുന്ന ' പേട്ട ' പൊങ്കലിന് തിയേറ്ററുകളിലെത്തും . ചിത്രത്തിൻറെ സ്പെഷ്യൽ പോസ്റ്റർ സൺപിക്ചേഴ്സ് പുറത്തുവിട്ടു . സിമ്രനും രജനികാന്തുമാണ് പോസ്റ്ററിൽ ഉള്ളത് . സൺ പിക്ചേഴ്സിൻറെ ബാനറിൽ കലാനിധി മാരൻ നിർമ്മിക്കുന്ന പേട്ട ഒരു ആക്ഷൻ ചിത്രമാണ് . രജനിക്കൊപ്പം വൻ താരനിരയും അണിനിരക്കുന്നുണ്ട് . വിജയ് സേതുപതി , സിമ്രാൻ , തൃഷ , ശശികുമാർ , ബോബി സിംഹ എന്നിവർക്കൊപ്പം ബോളിവുഡിൽ നിന്ന് നവാസുദ്ദീൻ സിദ്ദിഖിയും ചിത്രത്തിലുണ്ട് . ഇരട്ട പ്രതിച്ഛായയുള്ള കഥാപാത്രമാണ് ചിത്രത്തിൽ രജനിയുടേതെന്നാണ് റിപ്പോർട്ടുകൾ . പകൽ ഒരു ഹോസ്റ്റൽ വാർഡനും രാത്രി അധോലോക നേതാവുമാണ് രജനിയുടെ കഥാപാത്രമെന്നും കേൾക്കുന്നു . എന്നാൽ സംവിധായകനോ മറ്റ് അണിയറക്കാരോ ഈ റിപ്പോർട്ടുകളെക്കുറിച്ച് പ്രതികരിച്ചിട്ടില്ല . കാലയ്ക്ക് ശേഷം 2.0 ആണ് രജനികാന്തിൻറെ പുറത്തിറങ്ങാനുളള ചിത്രം . ശങ്കറിൻറെ സംവിധാനത്തിൽ ഒരുങ്ങുന്ന ചിത്രം 2010 ൽ പുറത്തിറങ്ങിയ എന്തിരൻറെ തുടർച്ചയാണ് . നവംബർ 29 ന് ചിത്രം റിലീസ് ചെയ്യുമെന്നാണ് പ്രതീക്ഷിക്കുന്നത് .


മലയാളത്തിൻറെ മഹാനടൻ മോഹൻലാലിന് അടുത്തിടയായി ട്രിബ്യൂട്ടുകളുടെ മേളമാണ് . ' ചങ്കിനകത്ത് ലാലേട്ടൻ ' , ' ഞാൻ ജനിച്ചന്നു കേട്ടൊരു പേര് ' എന്നീ ഗാനങ്ങൾ പുറത്തിറങ്ങിയതിന് ശേഷം എല്ലായിടത്തും മോഹൻലാൽ വിസ്മയമാണ് . അക്കൂട്ടത്തിൽ അങ്ങ് ഓസ്ട്രേലിയിൽ നിന്നും എത്തിയിട്ടുണ്ട് ഒരു കിടിലൻ ട്രിബ്യൂട്ട് ഡാൻസ് വീഡിയോ . ഇത് പക്ഷേ അവിടത്തെ കുട്ടി ആരാധകരുടെ വകയാണ് . ഈ ട്രിബ്യൂട്ട് വീഡിയോയ്ക്ക് പുറകിൽ ഒരു കാരണവും ഉണ്ട് . താര രാജവിൻറെ വരവിനായി കാത്തിരിക്കുകയാണ് ഓസ്ട്രേലിയയിലെ മലളായി സമൂഹം . അതിൻറെ ഭാഗമായാണ് ഇവിടത്തെ മലയാളി കൂട്ടായ്മയായ എജിഡിസി ലാലേട്ടനായി ഒരു മാസ് ഡെഡിക്കേഷൻ ഡാൻസ് വീഡിയോ തന്നെ ചിത്രീകരിച്ചത് . വീഡിയയിൽ അഞ്ച് വയസിനും പത്ത് വയസിന് മധ്യ പ്രായമുളള കുഞ്ഞുങ്ങളാണ് താരങ്ങൾ . വീഡിയോയിൽ ലാലേട്ടൻറെ നിരവധി ഗാനങ്ങൾക്ക് ചുവടുവെയ്ക്കുകയാണ് കുട്ടിതാരങ്ങൾ . വീഡിയോ


നടപ്പ് സാമ്പത്തിക വർഷത്തെ മൂന്നാം പാദത്തിൽ ആപ്പിൾ വൻ തിരിച്ചുവരവാണ് നടത്തിയിരിക്കുന്നത് . 4 . 1 കോടി ഐഫോണുകളാണ് മേയ് മുതൽ ജൂലൈ വരെയുള്ള മൂന്നു മാസത്തിനിടെ ആപ്പിൾ വിറ്റത് . ഇതിലൂടെ സ്വന്തമാക്കിയത് 24.8 ബില്ല്യൻ ഡോളർ ( ഏകദേശം 1,58,882 കോടി രൂപ ) . കമ്പനിയുടെ ലാഭം 12 ശതമാനം ഉയർന്ന് 8.7 ബില്ല്യൺ ഡോളറിലെത്തി . വാർത്ത പുറത്തുവന്നതോടെ ആപ്പിൾ ഓഹരികൾ കുത്തനെ ഉയർന്നു . സേവനങ്ങളിൽ നിന്നുള്ള വരുമാനത്തിൻറെ കാര്യത്തിൽ എക്കാലത്തേയും മികച്ച നേട്ടമാണ് ആപ്പിൾ നേടിയത് . 45 . 4 ബില്ല്യൺ ഡോളറാണ് ആപ്പിളിൻറെ മൊത്തം വരുമാനം . ഇത് കഴിഞ്ഞ വർഷം ഇക്കാലയളവിൽ 42.3 ബില്ല്യൺ ഡോളറായിരുന്നു . ഡിജിറ്റൽ ഉള്ളടക്കം , ആപ്പിൾ പേ ആപ്ലിക്കേഷൺ തുടങ്ങി സേവനങ്ങളിൽ നിന്നായി 7.26 ബില്ല്യൺ ഡോളർ വരുമാനം ലഭിച്ചു . കൂടുതൽ വരുമാനം ഫോൺ വിൽപനയിൽ നിന്നു തന്നെയാണ് ഏറ്റവും ലഭിച്ചിരിക്കുന്നത് . ഈ വർഷം സെപ്റ്റംബറിൽ ഐ ഫോൺ പുതിയ പതിപ്പ് ഇറക്കും , മൂന്ന് പുതിയ ഉപകരണങ്ങളോടുകൂടി ആയിരിക്കുമെന്നാണ് റിപ്പോർട്ട് . ആപ്പിൾ ഈ വർഷം നടക്കുന്ന പത്താം വാർഷികത്തോട് അനുബന്ധിച്ച് സ്പെഷ്യൽ എഡിഷൻ സ്മാർട്ഫോൺ ഇറക്കുമെന്നും സൂചനയുണ്ട് .


യൂറോപ്യൻ ചക്രവർത്തിമാരാകാനുള്ള പോരാട്ടത്തിൽ തകർപ്പൻ വിജയത്തോടെ പിഎസ്ജിയും ബാഴ്സയും മുന്നോട്ട് . പിഎസ്വി ഐന്തോവനെ പിന്നിലാക്കി ഗ്രൂപ്പ് ഘട്ടം ബാഴ്സ താണ്ടിയപ്പോൾ നിലവിലെ രണ്ടാം സ്ഥാനക്കാരായ ലിവർപൂളിനെ ഫ്രഞ്ച് കരുത്തരായ പിഎസ്ജി മറികടന്നു . ഒന്നിനെതിരെ രണ്ട് ഗോളിനാണ് മുൻ ചാമ്പ്യൻമാർ പിഎസ്വി ഐന്തോവനെ തോൽപിച്ചത് . സൂപ്പർ താരം മെസിയുടെ മിന്നുന്ന പ്രകടനമാണ് ബാഴ്സയുടെ ജയം അനായാസമാക്കിയത് . 61 - ാം മിനിറ്റിലായിരുന്നു മെസിയുടെ ഗോൾ . എഴുപതാം മിനുട്ടിൽ ജെറാദ് പിക്വേയിലൂടെ ബാഴ്സ ലീഡുയർത്തി . 82 - ാം മിനിറ്റിൽ ലൂക്ക് ദെ ജോങ് പിഎസ്വിക്കായി ഒരു ഗോൾ മടക്കി . ഗ്രൂപ്പിൽ അവസാന മത്സരം ബാക്കി നിൽക്കെ രണ്ടാം സ്ഥാനക്കാരുമായി ആറ് പോയിൻറ് ലീഡുള്ള ബാഴ്സ ഇതോടെ ഗ്രൂപ്പ് ചാമ്പ്യമാരാകുമെന്ന് ഉറപ്പായി . മികച്ച പ്രകടനം പുറത്തെടുത്ത ലിവർപൂളിനെ ഒന്നിനെതിരെ രണ്ടു ഗോളുകൾക്കാണ് പിഎസ്ജി മുട്ടുക്കുത്തിച്ചത് . പതിമൂന്നാം മിനിറ്റിൽ യുവാൻ ബെർനറ്റിലൂടെ പിഎസ്ജിയാണ് ആദ്യ ഗോൾ നേടിയത് . സൂപ്പർ താരം നെയ്മർ മുപ്പത്തിയേഴാം മിനുട്ടിൽ ലീഡുയർത്തി . ആദ്യ പകുതി തീരുന്നതിന് തൊട്ടുമുൻപ് കിട്ടിയ പെനാൽറ്റി വലയിലെത്തിച്ച ജയിംസ് മിൽനർ ലിവർപൂളിനായി ഒരു ഗോൾ മടക്കി . കളിയുടെ അമ്പത്തിയേഴ് ശതമാനം സമയവും പന്ത് കൈവശം വച്ചിട്ടും രണ്ടാം പകുതിയിൽ കിണഞ്ഞ് ശ്രമിച്ചെങ്കിലും ഇംഗ്ലീഷ് വമ്പന്മാർക്ക് തോൽവി ഒഴിവാക്കാനായില്ല . ഇതോടെ ഗ്രൂപ്പ് ഘട്ടം കടക്കാൻ അവസാന മത്സരത്തിൽ നാപ്പോളിയോട് ലിവർപൂളിന് ജയിച്ചേ തീരൂ . അതേസമയം , ഇറ്റാലിയൻ വമ്പുമായെത്തിയ ഇൻറർ മിലാനെതിരെ ഇംഗ്ലീഷ് പട ടോട്ടനം ഹോട്ട്സ്പറും വിജയം കണ്ടു . എതിരില്ലാത്ത ഒരു ഗോളിനാണ് ടോട്ടനം ജയിച്ചത് . പകരക്കാരനായി ഇറങ്ങിയ ക്രിസ്റ്റ്യൻ എറിക്സൺ ആണ് 80 - ാം മിനുട്ടിൽ കളിയിലെ ഏക ഗോൾ നേടിയത് . ഇതോടെ നോക്കൌട്ട് ഘട്ടത്തിലേക്ക് എത്താൻ ബാഴ്സലോണയുമായുള്ള അവസാന മത്സരം ടോട്ടനത്തിന് നിർണായകമായി . ഗ്രൂപ്പിൽ ബാഴ്സയ്ക്ക് പിന്നിൽ ഏഴ് പോയിൻറുമായി ടോട്ടനവും ഇൻറർമിലാനും രണ്ടും മൂന്നും സ്ഥാനങ്ങളിലുണ്ട് . മറ്റ് മത്സരങ്ങളിൽ അത്റ്റിക്കോ മാഡ്രിഡ് എതിരില്ലാത്ത രണ്ട് ഗോളിന് മൊണാക്കോയെ തോൽപിച്ചു . രണ്ടാം മിനുട്ടിൽ കോക്കെയാണ് ആദ്യ ഗോൾ നേടിയത് . സൂപ്പർ താരം അൻറോയിൻ ഗ്രീസ്മാൻ 24 - ാം മിനിറ്റിൽ ലീഡുയർത്തി . സ്റ്റീഫൻ സ്റ്റാവിച്ച് ചുവപ്പ് കാർഡ് കണ്ട് പുറത്തായത് അത്ലറ്റിക്കോ മാഡ്രിഡിന് തിരിച്ചടിയായി . മറ്റു മത്സരങ്ങളിൽ ഒന്നിനെതിരെ മൂന്ന് ഗോളിന് നാപ്പോളി റെഡ് സ്റ്റാർ ബെൽഗ്രേഡിനെയും എഫ്സി പോർട്ടോ ഷാൽക്കയെയും തോൽപിച്ചപ്പോൾ ക്ലബ്ബ് ബ്രിഡ്ജ് - ഡോർട്ട്മുണ്ട് മത്സരം ഗോൾ രഹിത സമനിലയിൽ കലാശിച്ചു .


സച്ചിൻറെ ക്രിക്കറ്റ് ഗ്രൌണ്ടിലെ കഴിവ് എല്ലാവർക്കും അറിയാം . എന്നാൽ ഭാഷയിലും അത്ര മോശമല്ല സച്ചിൻ എന്നാണ് മുൻ ഇന്ത്യൻ ടീം അംഗം ഹേമന്ത് ബദാനി പറയുന്നത് . സച്ചിൻ തന്നെ തൻറെ ഭാഷ മനസിലാക്കാനുള്ള ശേഷി വ്യക്തമാക്കി പറയുന്ന വീഡിയോ ആണ് ബദാനി ട്വിറ്ററിൽ ഷെയർ ചെയ്തത് . സംഭവം രഞ്ജി ട്രോഫിയിലാണ് . തമിഴ്നാടിനോട് കളിക്കുകയായിരുന്നു സച്ചിൻറെ മുംബൈ ടീം . എന്നാൽ സച്ചിന് മനസിലാകാതിരിക്കാൻ തമിഴ്നാട് ക്യാപ്റ്റനായ ബദാനി തുടർച്ചയായി തമിഴിൽ ബൌളർമാർക്ക് നിർദേശം നൽകി . എന്നാൽ 25 കൊല്ലത്തോളം രാജ്യത്തെ ക്രിക്കറ്റ് ടീമിൽ എല്ലാ സംസ്ഥാനത്തെ താരങ്ങൾക്ക് ഒപ്പവും കളിച്ച തനിക്ക് അത് മനസിലാകില്ലെന്നാണ് ബദാനി വിചാരിച്ചത് സച്ചിൻ പറയുന്നു . മാധ്യമപ്രവർത്തകൻ രാജ്ദീപ് സർദേശായി എഴുതിയ ജനാധിപത്യത്തിൻറെ ഇലവൻ എന്ന ക്രിക്കറ്റ് സംബന്ധിയായ ബുക്ക് പുറത്തിറക്കുന്ന ചടങ്ങിലായിരുന്നു സച്ചിൻറെ ഈ വെളിപ്പെടുത്തൽ .


അടുത്തിടെയാണ് ഗൂഗിൾ പുറത്തിറക്കിയ വീഡിയോ കോളിംഗ് ആപ്ലിക്കേഷൻ ' ' ഡ്യുവോ ' ' ശ്രദ്ധേയമാകുന്നതിനിടയിൽ അടുത്ത നീക്കവുമായി ഗൂഗിൾ . ഇറങ്ങി ആഴ്ചകൾക്കുള്ളിൽ തന്നെ മികച്ച ഡൌൺലോഡാണ് ഗൂഗിളിൻറെ ഈ പുതിയ ആപ്പിന് ലഭിക്കുന്നത് . ഇപ്പോൾ ലോകത്ത് ഏറ്റവും കൂടുതൽ ഉപയോഗിക്കുന്ന ഫേസ്ബുക്ക് വീഡിയോ ചാറ്റ് , ഐഎംഒ എന്നിവയോട് കിടപിടിക്കുന്നതാണ് ഡ്യൂവോ എന്നാണ് ടെക് നിരീക്ഷകരുടെ തന്നെ വാദം . അതിനിടയിൽ ലോകത്തിലെ ഏറ്റവും കൂടുതൽപ്പേർ ഉപയോഗിക്കുന്ന ചാറ്റിംഗ് ആപ്പ് വാട്ട്സ്ആപ്പിന് വെല്ലുവിളിയായി ഗൂഗിൾ എത്തുന്നത് . ഗൂഗിൾ അലോ ( allo ) ആണ് ഗൂഗിൾ അവതരിപ്പിക്കുന്ന ആപ്പ് . തീർത്തും സിംപിളായ ഇൻറർഫേസ് ആണ് ഈ ആപ്പിനെ ശ്രദ്ധേയമാക്കുന്നത് . ഗൂഗിളിൻറെ ജി ടോക്ക് പോലുള്ള സംവിധാനങ്ങളെ മറികടന്നാണ് ഫേസ്ബുക്കും , മെസഞ്ചറും പോലുള്ള ചാറ്റിംഗ് ആപ്പുകൾ ഉപയോക്താക്കളെ സ്വന്തമാക്കിയത് . ഹാങ്ങ്ഔട്ട് വീഡിയോ ചാറ്റ് അടക്കമുള്ള സംവിധാനങ്ങൾ പകരം ഒരുക്കിയെങ്കിലും ഗൂഗിളിന് കാര്യമായ നേട്ടം കൈവരിക്കാൻ സാധിച്ചില്ല . അതിനാലാണ് പുതിയ ആപ്പുമായി ഗൂഗിൾ എത്തുന്നത് . എൻഡ് ടു എൻഡ് എൻക്രിപ്ഷൻ സംവിധാനത്തോടെയാണ് അലോ എത്തുന്നത് . ഒപ്പം പ്രൈവറ്റ് ചാറ്റിംഗിനും ഡിസപ്പീയർ സന്ദേശങ്ങൾക്കും ഗൂഗിൾ ഈ ആപ്പിൽ പ്രധാന്യം നൽകുമെന്ന് ആൻഡ്രോയ്ഡ് പോലീസ് റിപ്പോർട്ട് ചെയ്യുന്നു .


പുതുവർഷത്തിൽ തെരുവിൽ അന്തിയുറങ്ങുന്നവർക്ക് പുതപ്പുകളും ഭക്ഷണവും വിതരണംചെയ്ത് കാഴ്ചാപരിമിതരുടെ ഇന്ത്യൻ ക്രിക്കറ്റ് ടീം മുൻ നായകൻ ശേഖർ നായിക്ക് . ഡിസംബർ 31 , ജനുവരി ഒന്ന് തിയതികളിൽ ബെംഗളൂരു ഖലാസിപ്പാളയം - കെ . ആർ മാർക്കറ്റ് പ്രദേശത്തെ റോഡുകളിൽ അന്തിയുറങ്ങുന്ന തൊഴിലാളികൾ അടക്കമുള്ളവർക്കാണ് ശേഖർ പുതുപ്പുകൾ എത്തിച്ചത് . ഫ്ലൈ ഓവറുകൾക്ക് താഴെ നൂറുകണക്കിന് പേരാണ് ഇവിടെ ഉറങ്ങുന്നത് . പുതുവർഷം ആഘോഷിക്കാൻ ഏറ്റവും അനുയോജ്യമായ വഴിയാണ് പങ്കുവെക്കലും പരിചരിക്കലുമെന്ന് ഇന്ത്യക്ക് ലോകകപ്പ് നേടിത്തന്ന നായകൻ പറഞ്ഞു . എല്ലാവരെയും , പ്രത്യേകിച്ച് പാവങ്ങളെ സന്തോഷിപ്പിക്കുകയാണ് തൻറെ ആഗ്രഹമെന്ന് നായിക്ക് പറഞ്ഞു . കോളേജ് പഠനകാലത്ത് വർഷത്തിലൊരിക്കൽ പുതു വസ്ത്രങ്ങളും പുതപ്പുകളും നൽകുന്ന ഹോസ്റ്റൽ വാർഡനാണ് ഇതിന് പ്രചോദനമെന്നും മുൻ ഇന്ത്യൻ നായകൻ പറഞ്ഞു . കാഴ്ചാപരിമിതരുടെ ഇന്ത്യൻ ക്രിക്കറ്റ് ടീമിനെ മൂന്ന് ലോകകപ്പുകളിൽ ജേതാക്കളാക്കിയിട്ടുണ്ട് . വലംകൈയൻ വിക്കറ്റ് കീപ്പർ ബാറ്റ്സ്മാനായ ശേഖർ നയിച്ച ടീം 2012ൽ ടി20യിലും 2014ലും 2017ലും ലോകകപ്പുമുയർത്തി . രാജ്യത്തെ നാലാമത്തെ പരമോന്നത പുരസ്കാരമായ പത്മശ്രീ നൽകി രാജ്യം ഇദേഹത്തെ ആദരിച്ചിട്ടുണ്ട് .


ദീർഘകാലത്തെ ഇടവേളയ്ക്ക് ശേഷം ടീമിലെത്തിയ സുരേഷ് റെയ്ന ദക്ഷിണാഫ്രിക്കയ്ക്കെതിരായ ആദ്യ ടി20യിൽ നിരാശപ്പെടുത്തി . സ്കോർ ഉയർത്താനുള്ള ശ്രമത്തിനിടെ ഓപ്പണർ രോഹിത് ശർമ്മ വേഗം പുറത്തായപ്പോൾ റെയ്നയെ ഇന്ത്യ മൂന്നാമനായിറക്കി . പ്രതീക്ഷ കാത്ത് കൂറ്റനടികളുമായി തുടങ്ങിയെങ്കിലും റെയ്നയ്ക്ക് ദീർഘ നേരം ക്രീസിൽ പിടിച്ചുനിൽക്കാനായില്ല . നാലാം ഓവറിലെ ഓവറിലെ പന്തിൽ റെയ്ന പുറത്താകുമ്പോൾ ഏഴ് പന്തിൽ 15 റൺസായിരുന്നു സംഭാവന . രണ്ട് കൂറ്റൻ സിക്സുകളും ഒരു ബൌണ്ടറിയും ഇതിനിടയിൽ താരം പറത്തി . നേരിട്ട നാലാം പന്തിൽ 2.5 ഓവറിൽ ഡെയ്ൻ പീറ്റേഴ്സണ് നേരെ കൂറ്റൻ സിക്സ് നേടിയ റെയ്നയെ അടുത്ത പന്തിൽ ദക്ഷിണാഫ്രിക്ക വിട്ടുകളയുകയും ചെയ്തിരുന്നു . എന്നാൽ 200ലേറെ സ്ട്രൈക്ക് റേറ്റുണ്ടായിരുന്നു പുറത്താകുമ്പോൾ ടി20 സ്പെഷലിസ്റ്റായ റെയ്നയ്ക്ക് . റെയ്നയുടെ കൂറ്റൻ സിക്സ് കാണാം


തീർത്തും അപ്രതീക്ഷിതമായാണ് ടാറ്റ സൺസ് ചെയർമാൻ സ്ഥാനത്ത് നിന്നും സൈറസ് മിസ്ത്രിയെ ബോർഡ് നീക്കിയത് . മുംബൈയിൽ ചേർന്ന യോഗത്തിലായിരുന്നു നിർണായക തീരുമാനം . രത്തൻ ടാറ്റയെ ഇടക്കാല ചെയർമാനായി ബോർഡ് തെരഞ്ഞെടുത്തു . കന്പനിയുടെ നിയമം അനുസരിച്ച് നാല് മാസത്തിനകം പുതിയ ചെയർമാനെ ബോർഡ് തീരുമാനിക്കും . രത്തൻ ടാറ്റയ്ക്ക് പുറമേ വേണു ശ്രീനിവാസൻ , അമിത് ചന്ദ്ര , റോണാൻ സെൻ , കുമാർ ഭട്ടാചാര്യ എന്നിവരാണ് ബോർഡ് അംഗങ്ങൾ . 2012 ഡിസംബർ 28നാണ് രത്തൻ ടാറ്റയ്ക്ക് പകരം ടാറ്റ ഗ്രൂപ്പ് ചെയർമാനായി സൈറസ് പല്ലോൺജി മിസ്ത്രി നിയമിതനായത് . ആദ്യമായിട്ടായിരുന്നു ടാറ്റ കുടുംബത്തിന് പുറത്ത് നിന്നൊരാൾ ഗ്രൂപ്പ് ചെയർമാനായത് . ടാറ്റാ ഗ്രൂപ്പിന്റെ ഹോൾഡിങ് കന്പനിയായ ടാറ്റാ സൺസിൽ ഗണ്യമായ ഓഹരിയുള്ള പല്ലോൺജി മിസ്ത്രിയുടെ മകനാണ് പല്ലോൺജി മിസ്ത്രി . ടാറ്റ ഗ്രൂപ്പിന് കീഴിലെ കന്പനികളുടെ കന്പനികളുടെ പ്രകടനം മോശമായതാണ് മിസ്ത്രി പുറത്ത് പോകാനുള്ള കാരണമായി വിലയിരുത്തുന്നത് . കഴിഞ്ഞ ഒരു വർഷത്തിനുള്ളിൽ 500 കോടി ഡോളറിൻറെ വരുമാന നഷ്ടമാണ് ടാറ്റ കന്പനികൾക്കുണ്ടായത് . കടബാധ്യത 2,450 കോടി രൂപയായി ഉയരുകയും ചെയ്തു .


രാജ്യത്തെ ഏറ്റവും വലിയ ഓൺലൈൻ റീട്ടെയ്ലേഴ്സ് ആയ ഫ്ളിപ് കാർട്ട് ഓഫ്ലൈൻ ഷോറൂമുകൾ ആരംഭിക്കുന്നു . മൊബൈലുകൾക്കു വേണ്ടി മാത്രമാണ് ഓഫ്ലൈൻ ഷോറൂം പ്രവർത്തനം തുടങ്ങുന്നത് . ഇന്റർനെറ്റിലൂടെ ഫ്ളിപ്കാർട്ട് ഉപയോഗിക്കുന്നത് സൌകര്യപ്രദമല്ലാത്തവർക്ക് ഇനി മുതൽ ഫ്ളിപ്കാർട്ടിന്റെ ഷോറൂമിൽ നിന്നും നേരിട്ട് മെബൈലുകൾ വാങ്ങാം . ഫ്ളിപ്കാർട്ട് അപ്ലിക്കേഷനിൽ നിന്നും ഓർഡർ നൽകിയ ശേഷം നേരിട്ടേ അല്ലാതെയോ ഫോണുകൾ കൈപറ്റാം . നിലവിൽ 19 നഗരങ്ങളിലായി 30 ഷോറൂമുകളാണ് ഫ്ളിപ് കാർട്ടിനുള്ളത് . ഇനി മുതൽ ഓരോ ടൌണിലും മൂന്നും നാലും വീതം സ്റ്റോറുകൾ ആരംഭിക്കും . ഫോണുകൾ വാങ്ങുന്നതിന് മുൻപ് തൊട്ടറിയാൻ ആഗ്രഹിക്കുന്നവരാണ് കൂടുതലും , ഇവരിലേക്കാണ് ഓഫ്ലൈൻ സ്റ്റോറുകൾ കൈചൂണ്ടുന്നത് . ബിഗ് ബില്യൺ ഡേയ്സ് എന്ന പേരിൽ അഞ്ചു ദിവസം നടത്തിയ മെഗാ ഡിസ്കൌണ്ട് മേളയിൽ $ 300 മില്യൺ ഡോളറിന്റെ വിൽപന മൊത്തമായി നടന്നപ്പോൾ $ 200 മില്യൺ രൂപയ്ക്ക് മെബൈൽ ഫോണുകൾ മാത്രം വിറ്റഴിക്കപ്പെട്ടിരുന്നു . ഓൺലൈൻ ഷോപ്പിങ് വ്യാപകമായ സ്ഥലങ്ങൾ ലക്ഷ്യം വെച്ച് കൊണ്ടാണ് പുതിയ വ്യാപാര ശൃംഖലക്കും തുടക്കമിടുന്നത് . ഉപഭോക്താക്കളെ ഓൺലൈൻ വിപണിയിലേക്ക് ആകർഷിക്കുക എന്ന കച്ചവട തന്ത്രവും ഇതിനു പുറകിൽ ഉണ്ട് .


തമിഴകത്തെ സൂപ്പർതാരമാണ് വിക്രം . വിക്രമിനെ നായകനാക്കി സിനിമ ഒരുക്കാൻ ആഗ്രഹിക്കുന്നവരാണ് മിക്ക സംവിധായകരും . എന്നാൽ വിക്രം സിനിമ സംവിധാനം ചെയ്താൽ ആരായിരിക്കും നായകൻ . വിജയ്യെ നായകനാക്കി സിനിമ ഒരുക്കണമെന്നാണ് തന്റെ ആഗ്രഹമെന്ന് വിക്രം പറയുന്നു . വിജയ്യെ അല്ലെങ്കിൽ ജയം രവിയെ നായകനാക്കി സിനിമ ഒരുക്കാനാണ് വിക്രമിന്റെ ആഗ്രഹം . തമിഴിലെ ഏറ്റവും സ്റ്റൈലിഷ് നായിക സാമന്തയാണെന്നും ഏറ്റവും മനോഹരമായി ചിരിക്കുന്ന നടൻ മാധവനാണെന്നും വിക്രം പറയുന്നു . അതേസമയം വിക്രമിന്റെ പുതിയ സിനിമ ഇരുമുഖൻ സെപ്തംബർ ഒന്നിനു തീയേറ്ററിലെത്തും . ആനന്ദ് ശങ്കർ ആണ് ഇരുമുഖൻ ഒരുക്കുന്നത് . നയൻതാരയും നിത്യാ മേനോനും ചിത്രത്തിൽ നായികമാരായി ഉണ്ട് . സയൻസ് ഫിക്ഷൻ ത്രില്ലറാണ് ചിത്രം . വിക്രം ഇരട്ടവേഷത്തിലാണ് അഭിനയിക്കുന്നത് . ഹാരിസ് ജയരാജ് ആണ് സംഗീതസംവിധായകൻ .


കാർത്തി പൈലറ്റായി അഭിനയിക്കുന്നു . മണിരത്നത്തിന്റെ പുതിയ സിനിമയിലാണ് കാർത്തി പൈലറ്റായി അഭിനയിക്കുന്നത് . ഇതിനായി കാർത്തി പൈലറ്റ് പരിശീലനം തുടങ്ങി . സ്പെഷൽ ഓർഡർ വാങ്ങിയാണ് കാർത്തി പരിശീലനം നടത്തുന്നത് . ചിത്രം ഒരു പ്രണയകഥയാണ് പറയുന്നത് . ഒരു പൈലറ്റിന്റെയും നർത്തകിയുടേയും പ്രണയകഥ . അദിതി റാവു ആണ് നായിക . തമിഴ് , തെലുങ്ക് , ഹിന്ദി ഭാഷകളിലാണ് ചിത്രം ഒരുക്കുക . കൂടുതൽ വിവരങ്ങൾ പുറത്തുവന്നിട്ടില്ല . , Manirathnams film


രക്ഷാ ബന്ധൻ ദിവസം രാഖി കൈയിൽ കെട്ടിയ ചിത്രം ഇൻസ്റ്റഗ്രാമിൽ പോസ്റ്റ് ചെയ്തതിന്റെ പേരിൽ വിമർശനവുമായി എത്തിയവരുടെ വായടപ്പിച്ച് ഇർഫാൻ പത്താൻ . രാഖി കെട്ടിയ ചിത്രം പോസ്റ്റ് ചെയ്തിനു താഴെ മതത്തിന്റെ പേരുപറഞ്ഞ് അസഭ്യം പറയുന്നവരോട് ഒന്നേ പറയാനുള്ളു . കുറെവർഷങ്ങളായി ചില ആളുകളുടെ മനസിൽ അടിഞ്ഞുകൂടിക്കിടക്കുന്ന കാര്യങ്ങളും വാക്കുകളും ഉപയോഗിച്ചാണ് നിങ്ങൾ സംസാരിക്കുന്നത് . മറ്റുള്ളവരെ ഇടിച്ചുതാഴ്ത്തുന്ന ഈ വിഡ്ഢിത്തം ഒന്നു നിർത്തൂ എന്നായിരുന്നു ഇർഫാന്റെ മറുപടി . രക്ഷാ ബന്ധൻ ദിനത്തിൽ ഇൻസ്റ്റഗ്രാമിൽ പോസ്റ്റ് ചെയ്ത ചിത്രമാണ് തീവ്ര മത ചിന്താഗതിയുള്ള ചിലരെ പ്രകോപിപ്പിച്ചത് . കയ്യിൽ കെട്ടിയ രാഖി കാണും വിധമായിരുന്നു ചിത്രം . ഒരു മുസ്ലീം മനുഷ്യൻ ആയിരിക്കൂ , താങ്കളെ പിതാവ് ഇതൊന്നും പഠിപ്പിച്ചിട്ടില്ലേ , മറ്റു മതങ്ങലെ ആദരിക്കാം അവരെ അനുഗമിക്കരുത് , എന്നിങ്ങനെയുള്ള വിമർശനങ്ങളായിരുന്നു പത്താനെതിരെ ഉയർന്നത് . നേരത്തെ ഭാര്യയുടെ മുഖം മറയ്ക്കാത്ത ചിത്രം പോസ്റ്റ് ചെയ്തതിന്റെ പേരിലും സോഷ്യൽ മീഡിയയിൽ പത്താനെതിരെ വ്യാപക വിമർശനമുയർന്നിരുന്നു . അന്നും വിമർശകരുടെ വായടപ്പിക്കുന്ന മറുപടിയുമായി പത്താൻ രംഗത്തെത്തിയിരുന്നു .


വാർത്താ , കായിക വെബ്സൈറ്റുകൾ സൈബർ സുരക്ഷയുടെ കാര്യത്തിൽ പിന്നിലെന്ന് പഠന റിപ്പോർട്ട് . ജേണൽ ഓഫ് സൈബർ സെക്യൂരിറ്റി ടെക്നോളജിയിൽ പ്രസിദ്ധീകരിച്ച പഠനം പറയുന്നത് ചില മേഖലകൾ മറ്റു ചില മേഖലകളെ അപേക്ഷിച്ച് സൈബർ സുരക്ഷയുടെ കാര്യത്തിൽ ശ്രദ്ധിക്കുന്നുണ്ടെന്നാണ് . കംപ്യൂട്ടർ , സാങ്കേതികവിദ്യ വെബ്സൈറ്റുകളും ധനകാര്യ സ്ഥാപനങ്ങളുടെ വെബ് സൈറ്റുകളും സുരക്ഷയിൽ അതീവ ശ്രദ്ധ പുലർത്തുമ്പോൾ ഷോപ്പിങ് , ഗെയിമിങ് സൈറ്റുകൾ ഇക്കാര്യത്തിൽ പിന്നിലാണ് . ഇതിനേക്കാൾ പുറകിലാണ് വാർത്താ കായിക വെബ് സൈറ്റുകളുടെ സ്ഥാനം . പത്ത് ശതമാനത്തിൽ താഴെ മാത്രം വാർത്താ , കായിക വെബ്സൈറ്റുകൾ മാത്രമാണ് അടിസ്ഥാനപരമായ സുരക്ഷയുടെ കാര്യത്തിൽ പോലും ശ്രദ്ധ ചെലുത്തുന്നതെന്നാണ് പഠനം തെളിയിക്കുന്നത് . കാലം ചെല്ലുമ്പോൾ നിലവിൽ സുരക്ഷിതമെന്ന് കരുതുന്ന പല വെബ് സൈറ്റുകളും സുരക്ഷിതമല്ലാതാകുമെന്ന് സറേ സർവകലാശാലയിലെ സൈബർ സുരക്ഷാ വിദഗ്ധൻ പ്രൊഫ . അലൻ ബുഡ്വാർഡ് പറയുന്നു . സറേ സർവ്വകലാശാലയുടെ തന്നെ വെബ്സൈറ്റ് കുറച്ച് മാസങ്ങൾക്ക് മുമ്പ് പരിശോധിച്ചപ്പോൾ എ സർട്ടിഫിക്കറ്റാണ് നൽകിയതെങ്കിലും ഇപ്പോൾ അതിന് സി സർട്ടിഫിക്കറ്റിനുള്ള യോഗ്യത മാത്രമേ ഉള്ളൂ എന്നും അദ്ദേഹം ചൂണ്ടിക്കാട്ടുന്നു . ആക്ഷേപഹാസ്യം കൈകാര്യം ചെയ്യുന്ന ചില വെബ് സൈറ്റുകൾ പോലും ഇത്തരം വെബ്സൈറ്റുകളേക്കാൾ മികച്ച സൈബർ സുരക്ഷ ഉറപ്പുവരുത്തുന്നുണ്ട് .


വിഷുവിന് ഇ മോ ജി ക്ക ണി യൊ രു ക്കി ട്വി റ്റ ർ . ഐ ശ്വ ര്യ ത്തി ൻറെ യും സ ന്തോ ഷ ത്തി ൻറെ യും പ്ര തീ ക മാ യി കൈ യിൽ ദീ പ നാ ള മേ ന്തി സ്ത്രീ - പു രു ഷ ന്മാ രു ടെ ചി ത്ര മാ ണ് ട്വി റ്റ ർ ഇ മോ ജി യാ യി അ വ ത രി പ്പി ച്ചി രി ക്കു ന്ന ത് . വി ഷു പ്ര മാ ണി ച്ചു പ്ര ത്യേ കം ത യാ റാ ക്കി യ ഈ ഇ മോ ജി കഴിഞ്ഞ ഏപ്രിൽ 9 മുതവലാണ് ട്വിറ്ററിൽ പ്രത്യേക്ഷപ്പെട്ടത് , വിഷുദിനമായ ഏപ്രിൽ 15വരെ ഉ പ യോ ക്താ ക്ക ൾ ക്ക് ഇത് ല ഭ്യ മാ കും . മ ല യാ ള ത്തി ൻറെ പ്രി യ ന ട ൻ മോ ഹ ൻ ലാ ൽ അ ട ക്ക മു ള്ള താ ര ങ്ങ ൾ വി ഷു ഇ മോ ജി ആ ഘോ ഷ ത്തി നു തു ട ക്ക മി ടു മെ ന്ന് ട്വി റ്റ ർ അ റി യി ച്ചു . ഇ മോ ജി ക്കു പു റ മേ മ ല യാ ള ത്തി ൽ വി ഷു ആ ശം സകൾ എ ന്നെ ഴു തി യ ഹാ ഷ്ടാ ഗ് ഉ പ യോ ഗി ക്കാ നും ട്വി റ്റ ർ സം വി ധാ ന മൊ രു ക്കി യി ട്ടു ണ്ട് . നേ ര ത്തെ ഗ ണേ ശ ച തു ർ ഥി ഗു രു നാ നാ ക് ജ യ ന്തി , അം ബേ ദ്ക ർ ജ യ ന്തി , ദീ പാ വ ലി എ ന്നീ വി ശേ ഷാ വ സ ര ങ്ങ ളി ലും ട്വി റ്റ ർ പ്ര ത്യേ ക ഇ മോ ജി ക ൾ സൃ ഷ്ടി ച്ചി രു ന്നു . ഇ വ ത രം ഗ മാ യ തോ ടെ യാ ണ് മ ല യാ ള ത്തി ൻറെ വി ഷു ആ ഘോ ഷ ത്തി നും ഇ മോ ജി യു മാ യി ട്വി റ്റ ർ രം ഗ ത്തെ ത്തി യ ത് . അ ടു ത്ത ദി വ സം ന ട ക്കാ നി രി ക്കു ന്ന ത മി ഴ്നാ ട്ടി ലെ പു ത്താ ണ്ട് ആ ഘോ ഷ ത്തി നും ട്വി റ്റ ർ സ മാ ന ഇ മോ ജി യും ത മി ഴി ലു ള്ള ഹാ ഷ്ടാ ഗും പ്ര ഖ്യാ പി ച്ചി ട്ടു ണ്ട് .


സെൽഫി ക്യാമറയിൽ അധിഷ്ഠിതമായി ഫോണുകൾ ഇറക്കുക എന്നത് അടുത്തിടെ ലോകത്തിലെ പ്രമുഖരായ മൊബൈൽ നിർമ്മാതാക്കൾക്കിടയിലെ ട്രെൻറാണ് . അതിന് ചുവട് പിടിച്ച് അസ്യൂസ് ഇറക്കുന്ന ഫോൺ ആണ് സെൻഫോൺ 4 സെൽഫി ഡ്യൂവൽ . അടുത്തിടെ ഈ ഫോണിൻറെ വലിയ പതിപ്പ് അസ്യൂസ് സെൻഫോൺ 4 സെൽഫി പ്രോയുടെ റിവ്യൂ ഞങ്ങൾ നൽകിയിരുന്നു . ഈ പതിപ്പിൻറെ ബഡ്ജറ്റ് പതിപ്പാണ് സെൻഫോൺ സെൽഫി 4 സെൽഫി ഡ്യൂവൽ ക്യാം . 14 , 999 രൂപയാണ് ഈ ഫോണിൻറെ വില . വിലയുടെ കാര്യത്തിൽ ഇതിനെ വിവോ Y66 , ജിയോണി എ1 ലൈറ്റ് , ഓപ്പോ എ57 എന്നിവയുമായി താരതമ്യപ്പെടുത്താം . സെൻഫോൺ 4 സെൽഫി പ്രോ പോലെ തന്നെ മുന്നിൽ ഇരട്ട ക്യാമറയുമായാണ് ഈ ഫോൺ എത്തുന്നത് . ചില ദിവസങ്ങൾ ഇത് ഉപയോഗിച്ച ശേഷമുള്ള asianetnews . com ൻറെ റിവ്യൂവാണ് ഇവിടെ കൊടുക്കുന്നത് . ഡിസൈൻ , സ്റ്റെൽ തീർത്തും മെറ്റാലിക്ക് യൂണിബോഡി ഡിസൈനിൽ തീർത്ത ഫോൺ ആണ് സെൻഫോൺ 4 സെൽഫി ഡ്യൂവൽ . ലൈറ്റ് വൈറ്റാണ് . അതേ സമയം 5.5 ഇഞ്ച് എച്ച് . ഡി ഡിസ് പ്ലേയാണ് ഫോണിനുള്ളത് , ഇപ്പോൾ ഇറങ്ങുന്നു 10,000ത്തിന് താഴെയുള്ള ഫോണുകൾക്ക് പോലും ഫുൾ എച്ച്ഡി സ്ക്രീൻ ലഭിക്കും എന്നതിനാൽ ഇത് ഈ ഫോണിനെ സംബന്ധിച്ച് നിരാശ തന്നെയാണ് . സ്ക്രീനിന് മുകളിലാണ് ഇയർപീസും , എൽഇഡി ഫ്ലഷോടെയുള്ള ഇരട്ടക്യാമറയും സ്ഥിതി ചെയ്യുന്നത് . അടിയിൽ ഫിഗംർപ്രിൻറ് സ്കാനർ കാണാം . ഡിസ് പ്ലേയുടെ മുകളിൽ റൈറ്റ് ഭാഗത്ത് പവർ സ്ലീപ്പ് ബട്ടൺ സ്ഥിതി ചെയ്യുന്നു . അതിന് മുകളിലായി ശബ്ദം നിയന്ത്രിക്കാനുള്ള സംവിധാനമാണ് . ഡ്യൂവൽ നാനോ സിം കാർഡ് സ്ലോട്ട് , മൈക്രോ എസ് . ഡി കാർഡ് സ്ലോട്ട് എന്നിവ ഇടതുഭാഗത്താണ് . ചാർജിംഗിനുള്ള മൈക്രോ യുഎസ്ബി പോർട്ട് അടിഭാഗത്താണ് . 3 . 5 എംഎം ഓഡിയോ സോക്കറ്റ് ആണ് ടോപ്പിലുള്ളത് . പിന്നിൽ എൽഇഡി ഫ്ലാഷോടെ ക്യാമറയുണ്ട് . ഡ്യൂവൽ ഫ്രണ്ട് ക്യാമറ സെൻഫോൺ 4 സെൽഫി ഡ്യൂവലിൻറെ പ്രധാന പ്രത്യേകത മുന്നിലെ ഇരട്ട സെൽഫി ക്യാമറ തന്നെയാണ് . ആദ്യത്തെ സെൻസർ 20 എംപിയാണ് എഫ് / 20 അപ്രചറാണ് ഈ ക്യാമറയ്ക്കുള്ളത് . രണ്ടാമത്തെത് 8 എംപിയാണ് , അപ്രചർ എഫ് / 2.4 ആണ് , വൈഡ് ആംഗിൾ ലെൻസാണ് ഇതിനുള്ളത് ഇതിൻറെ വ്യൂ 120 ഡിഗ്രിയാണ് . അതിനാൽ തന്നെ മനോഹരമായ വൈഡ് അംഗിൾ സ്റ്റാൻറേർഡ് സെൽഫികൾ ഇതിൽ എടുക്കാൻ സാധിക്കും . സെൽഫി എടുക്കുമ്പോൾ ഫോട്ടോയുടെ ഭംഗി വർദ്ധിപ്പിക്കാൻ സഹായിക്കുന്ന പ്രോട്രിയറ്റ് മോഡ് അസ്യൂസ് ഫോണിൽ നൽകിയിട്ടുണ്ട് . ഡിഎസ്ആർ ക്യാമറയിൽ എടുക്കും പോലെ ബോക്കാ ഇഫക്ട് സെൽഫിക്ക് നൽകുമെന്നാണ് അസ്യൂസ് അവകാശപ്പെട്ടത് എങ്കിലും ഇത് അത്രത്തോളം വരില്ലെന്ന് ഞങ്ങൾ എടുത്ത സെൽഫികളിൽ നിന്ന് മനസിലായി . സ്റ്റാൻറേർഡ് സെൽഫികൾ മികച്ച നിലവാരം പുലർത്തുന്നുവെങ്കിലും വൈഡ് ആംഗിൾ സെൽഫികളിൽ ഗുണമേന്മാ കുറയുന്നതായാണ് തോന്നുന്നത് . മുന്നിലെ ക്യാമറയ്ക്ക് ഒപ്പം നൽകിയിരിക്കുന്ന സെൽഫി ശരിക്കും ഉപകാരപ്രഥമാണ് . കുറഞ്ഞ ലൈറ്റിലും രാത്രിയിലും സെൽഫികൾ മനോഹരമായി ലഭിക്കാൻ ഇത് സഹായിക്കുന്നുണ്ട് എന്നതാണ് സത്യം . എന്നാൽ കൂടിയ ഇരുട്ടിൽ സെൽഫി ഫ്ലാഷ് ഉപയോഗിച്ച് എടുത്താലും ചിലപ്പോൾ ഗ്രെയിൻ കയറിവരുന്നുണ്ട് . അതേ സമയം ആർട്ടിഫിഷ്യൽ ലൈറ്റിന് ഒപ്പം ഫ്ലാഷ് ഉപയോഗിച്ച് സെൽഫി എടുത്താൽ ഗ്രെയിൻ കുറയുന്നു എന്നതാണ് അനുഭവം . ക്യാമറയ്ക്ക് ഒപ്പം നൽകിയിരിക്കുന്ന ബ്യൂട്ടിഫിക്കേഷൻ നല്ലൊരു ഫീച്ചറാണ് . 10 ഇനങ്ങളാണ് ഈ ബ്യൂട്ടിഫിക്കേഷനുള്ളത് . നേരിട്ട് സോഷ്യൽ മീഡിയ ലൈവ് സ്ട്രീമിങ്ങ് അനുവദിക്കുന്ന ഫോൺ എന്ന നിലയിൽ ഈ ഫീച്ചർ അത്തരം ഉപയോഗത്തിന് നല്ലതാണെന്ന് പറയാം . പിന്നിലെ പ്രധാന ക്യാമറ തീർത്തും , മാന്യമാണെന്ന് തന്നെ പറയാം . ഒരു വാം ടോൺ ആണ് ക്യാമറ ചിത്രങ്ങൾ നൽകുന്നെങ്കിലും മികച്ച ലൈറ്റിൽ നല്ല ചിത്രങ്ങൾ തന്നെ ഫോൺ ലഭ്യമാക്കുന്നുണ്ട് . മികച്ച ഡീറ്റെയിലിംഗാണ് ഇത് കൊണ്ട് എടുക്കുന്ന ചിത്രങ്ങൾ , അതിന് ഒപ്പം തന്നെ കളറും മികച്ച ഡെപ്തും ഫീൽഡ് എഫക്ടും ചിത്രം നൽകുന്നു . ഫോണിൻറെ പ്രകടനം സെൻഫോൺ 4 സെൽഫി ഡ്യൂവൽ ക്യൂയൽകോം സ്നാപ് ഡ്രാഗൺ 430 ഒക്ടാകോർ എസ്ഒസി പ്രോസസ്സറാണ് ഇതിലുള്ളത് . 1 . 4ജിഗാഹെർട്സാണ് ഈ പ്രോസസ്സറിൻറെ ശേഷി . ഇത് ആഡ്രിനോ 505 ജിപിയുമായി പെയർ ചെയ്തിരിക്കുന്നു . റാം ശേഷി 4ജിബിയാണ് . 64 ജിബിയാണ് ഓൺബോർഡ് മെമ്മറി ശേഷി . ചിപ്പ് സെറ്റ് റാം കോമ്പിനേഷൻ ലളിതമായി ഫോൺ പ്രവർത്തിക്കാൻ വഴിയൊരുക്കുന്നുണ്ട് . അതേ സമയം ഷവോമിയും മറ്റും ഇതിലും വില കുറഞ്ഞ സെറ്റിൽ 625 എസ്ഒസി പ്രോസസ്സർ ഉപയോഗിക്കുന്നുണ്ട് എന്നത് വിലവച്ച് നോക്കുമ്പോൾ ഇത്തിരി നിരാശ നൽകിയേക്കാം . ആൻഡ്രോയ്ഡ് ന്യൂഗട്ട് ഓപ്പറേറ്റിംഗ് സിസ്റ്റമാണ് ഫോണിൽ ഉപയോഗിച്ചിരിക്കുന്നത് . ഇതിന് ഒപ്പം സെൻ യൂസർ ഇൻറർഫേസും ഫോണിനുണ്ട് . അതേ സമയം ഇൻബിൽട്ടായി ഗൂഗിളിൻറെ തന്നെ പല ആപ്പുകളും ഒഴിവാക്കിയിരിക്കുന്നു എന്ന് കാണാം ( ഉദഃ ഗൂഗിൾ ഡോക്ക് , പ്ലേ മ്യൂസിക്ക് , മാപ്പ് . . ഇങ്ങനെ ) . അതേ സമയം അസ്യൂസിൻറെ സ്വന്തമായ ചില ആപ്പുകൾ ആഡ് ചെയ്തിട്ടുമുണ്ട് .


ഏറെക്കാലത്തെ പ്രണയത്തിന് ശേഷം ദീപികയും റൺവീർ സിംഗും ഒന്നായി കഴിഞ്ഞു . മാധ്യമങ്ങൾക്ക് കർശന വിലക്കേർപ്പെടുത്തി ഇറ്റലിയിൽ വച്ച് നടന്ന വിവാഹത്തിൻറെ ആദ്യ ചിത്രങ്ങൾ തന്നെ പുറത്ത് വന്നത് ഏറെ വൈകിയാണ് . വിവാഹ ചടങ്ങിനെത്തിയവരോട് ചിത്രങ്ങൾ തങ്ങളുടെ അനുമതിയില്ലാതെ സോഷ്യൽ മീഡിയയിൽ പോസ്റ്റ് ചെയ്യരുതെന്ന് താര ജോഡി ആവശ്യപ്പെട്ടിരുന്നു . പക്ഷെ താരങ്ങളുടെ വിവാഹ ചിത്രങ്ങൾ സോഷ്യൽ മീഡിയയിലെത്തിയതോടെ വൈറലായി . അതിനിടെയാണ് ദിപീക റൺവീർ ജോഡിയെ വെറുതെ ഒന്ന് ട്രോലി കേന്ദ്രമന്ത്രി സ്മൃതി ഇറാനി പണിമേടിച്ചത് . വിവാഹചിത്രങ്ങളൊന്നും പുറത്തുവരാതിരുന്ന സമയത്താണ് സ്മൃതി ഇറാനി ട്രോളുമായി രംഗത്തെത്തിയത് . ഒരസ്ഥികൂടത്തിൻറെ ചിത്രം ഇൻസ്റ്റഗ്രാമിലൂടെ പങ്കുവച്ച കേന്ദ്രമന്ത്രി ‘ദീപ്വീർ വിവാഹത്തിൻറെ ചിത്രങ്ങൾക്കായുള്ള കാത്തിരിപ്പ് നീളുമ്പോൾ’ എന്ന കുറിപ്പും നൽകി . സ്മൃതി ഇറാനിയുടെ ട്രോൾ പോസ്റ്റിനെ ആവേശത്തോടെ ഏറ്റടെക്കുകയായിരുന്നു ആദ്യം സോഷ്യൽ മീഡിയ . എന്നാൽ കുറച്ച് കഴിഞ്ഞതോടെ ചോദ്യങ്ങൾ ഉയർന്നുവന്നു . ദീപിക ആരാധകർ കളത്തിലെത്തിയതോടെ വിമർശനമേറ്റ് പുളയുകയാണ് പഴയ സീരിയൽ നടി . ദീപികയെ കർണിസേന അക്രമിക്കാൻ ശ്രമിച്ചപ്പോൾ എവിടെയായിരുന്നുവെന്ന ചോദ്യമാണ് ആരാധകർ ഉന്നയിക്കുന്നത് . അന്ന് കാത്ത് കാത്തിരുന്ന കേന്ദ്രമന്ത്രിക്ക് ഇപ്പോഴും അതിന് സാധിക്കും എന്നും ആരാധകർ പറയുന്നു .


ഇന്ത്യൻ ഏകദിന ക്രിക്കറ്റ് ടീം ക്യാപ്റ്റൻ സ്ഥാനം ഒഴിഞ്ഞ മഹേന്ദ്രസിംഗ് ധോണിയുടെ തീരുമാനം അപ്രതീക്ഷിതമായിരുന്നു . ധോണിയുടെ ക്യാപ്റ്റൻ പദവിയിൽ ഇന്ത്യ കഴിഞ്ഞ പത്തുവർഷം നേടിയതു മികച്ച വിജയങ്ങളായിരുന്നു . ധോണിയുടെ വിരമിക്കലിനു പിന്നാലെ ഭർത്താവിനെ പിന്തുണച്ചു ഭാര്യ സാക്ഷി സിംഗ് നടത്തിയ ട്വീറ്റ് വൈറലായി . ധോണിക്കു കിഴടക്കാൻ കഴിയാത്ത ഉയരങ്ങളില്ല എന്നു ട്വീറ്റിലൂടെ സാക്ഷി പറയുന്നു . ഭർത്താവിന്റെ ഇതുവരെയുള്ള നേട്ടങ്ങളിൽ അഭിമാനമുണ്ടെന്നും സാക്ഷി ട്വീറ്റ് ചെയ്തു . സിനിമ താരവുമായുള്ള പ്രണയമടക്കം ധോണിക്ക് എതിരെയുള്ള ഗോസിപ്പുകൾ പരക്കുന്നതിനിടയിലാണു ഒരു സാധാരണകുടുംബത്തിൽ നിന്നു വന്ന ഹോട്ടൽ മാനേജ്മെൻറ് ബിരുദധാരിയായ സാക്ഷി ധോണിയെ വിവാഹം കഴിക്കുന്നത് . തന്റെ ജീവിതത്തിൽ മൂന്നാം സ്ഥാനം മാത്രമാണു ഭാര്യ സാക്ഷിക്കുള്ളതെന്നാണു ധോണിയുടെ പക്ഷം . ഒന്നാം സ്ഥാനം രാജ്യത്തിനു രണ്ടാംസ്ഥാനം അച്ഛനും അമ്മയ്ക്കും അതിനു താഴെ മൂന്നാമതു മാത്രമാണു ഭാര്യ സാക്ഷിയുടെ സ്ഥാനം എന്നു ധോണി പറയുന്നു . പ്രധാന ദേശിയ അന്തർദേശിയ മത്സരങ്ങൾക്കു പോകുമ്പോഴും ഐപിഎൽ മത്സരങ്ങളിലും ധോണിക്കു പ്രോത്സാഹനമായി സാക്ഷി ഗ്യാലറിയിൽ ഉണ്ടാകുമായിരുന്നു .


ഓഹരി വിപണികൾ നേട്ടത്തിൽ . സെൻസെക്സ് 100 പോയന്റോളം ഉയർന്നാണ് വ്യാപാരം ചെയ്യുന്നത് . ഏഷ്യൻ വിപണികളിലെ നേട്ടത്തിന്റെ ചുവട് പിടിച്ചാണ് ഇന്ത്യൻ വിപണികളുടെയും വ്യാപാരം . അമേരിക്കൻ സർവീസ് സെക്ടർ 11 മാസത്തെ ഉയരത്തിൽ എത്തിയതാണ് ഏഷ്യൻ വിപണികളിലെ നേട്ടത്തിന് അടിസ്ഥാനം . എണ്ണ , വാതക സെക്ടറുകളിലെ ഓഹരികൾ ഇന്ന് നേട്ടമുണ്ടാക്കി . ഗെയിൽ , റിലയൻസ് , ഒഎൻജിസി എന്നിവരാണ് ഇന്ന് നേട്ടമുണ്ടാക്കുന്നവരിൽ പ്രമുഖർ . അതേസമയം ആക്സിസ് ബാങ്ക് , ഇൻഫോസിസ് , ടാറ്റ സ്റ്റീൽ എന്നിവർ നഷ്ടം നേരിട്ടു . ഡോളറുമായുള്ള വിനിമയത്തിൽ രൂപയും നഷ്ടത്തിലാണ് . 12 പൈസയുടെ നഷ്ടത്തോടെ 66 രൂപ 62 പൈസയിലാണ് രൂപ .


ഹാസ്യ കഥാപാത്രങ്ങളിൽ നിന്ന് സീരിയസ് റോളുകളിലെത്തിയ ഇന്ദ്രൻസിൻറെ അത്ഭുതപ്പെടുത്തുന്ന മേക്ക് ഓവറുമായി പാതിയുടെ ട്രെയിലർ പുറത്തിറങ്ങി . ചന്ദ്രൻ നരിക്കോട് സംവിധാനം ചെയ്യുന്ന ചിത്രം തെയ്യം കലയുടെ പശ്ചാത്തലത്തിൽ ഭ്രൂണഹത്യയ്ക്കെതിരെയുളള സന്ദേശമാണ് നൽകുന്നത് . പാതി ബോധവും മറുപാതി ഉപബോധവുമായി ജീവിക്കുന്ന കമ്മാരൻ എന്ന കഥാപാത്രത്തെയാണ് ഇന്ദ്രൻസ് അവതരിപ്പിക്കുന്നത് . തെയ്യം മുഖത്തെഴുത്തുകാരനും നാട്ടുവൈദ്യനുമാണ് കമ്മാരൻ . ജന്മനാ വിരൂപനായ കമ്മാരൻ ഒരിക്കൽ നടത്തിയ ഭ്രൂണഹത്യയുടെ പാപബോധവും അതുണ്ടാക്കുന്ന മാനസികസംഘർഷങ്ങളിലൂടെയാണ് ചിത്രം പോകുന്നത് . വിജേഷ് വിശ്വമാണ് ചിത്രത്തിൻറെ തിരക്കഥ ഒരുക്കിയിരിക്കുന്നത് . രമേഷ് നാരായണനാണ് സംഗീത സംവിധാനം . ട്രെയിലർ കാണാം


വിവാഹചടങ്ങിന്റെ ഭാഗമായി വൻ കരിമരുന്ന് പ്രയോഗം നടത്തിയ പ്രിയങ്ക ചോപ്രയ്ക്ക് സോഷ്യൽ മീഡിയയിൽ രൂക്ഷ വിമർശനം . പരിസര മലിനീകരണത്തിനെതിരായ പ്രചരണത്തിന്റെ മുഖമായിരിക്കെ പ്രിയങ്ക സ്വന്തം കല്യാണത്തിന് മണിക്കൂറുകൾ നീണ്ട കരിമരുന്ന് പ്രയോഗം നടത്തിയതിനാണ് ട്വിറ്ററിൽ വിമർശനം ഉയർന്നിരിക്കുന്നത് . ദീപാവലിക്ക് പാടില്ലാത്ത പടക്കങ്ങൾ എങ്ങനെ സ്വന്തം കല്യാണം വന്നപ്പോൾ പരിസ്ഥിതി സൌഹൃദമായെന്നാണ് ട്വിറ്ററിലെ ചോദ്യം . ജോദ്പൂരിലെ ഉമൈദ് ഭവാൻ കൊട്ടാരത്തിലായിരുന്നു ഡിസംബർ ഒന്നിന് പ്രിയങ്കയുടെയും നിക്ക് ജൊനാസിൻറെയും വിവാഹ ചടങ്ങുകൾ നടന്നത് . പരിപാടിയിൽ വലിയ വെടിക്കെട്ടും താരം ഒരുക്കിയിരുന്നു . ഇതിനെതിരെയാണ് ആരാധകരും താരങ്ങളും അടക്കെ നിരവധി പേർ രംഗത്തെത്തിയത് . ബോളിവുഡ് താരങ്ങൾക്ക് പുറമെ ഹോളിവുഡിൽനിന്നുള്ളവരും വിവാഹ ചടങ്ങുകൾക്ക് എത്തിയിരുന്നു . ക്രിസ്തീയ ആചാര പ്രകാരവും പഞ്ചാബ് ശൈലിയിലുമായിരുന്നു ഇരുവരുടെയും വിവാഹം . പ്രശസ്ത ഡിസൈനറായ റാൽഫ് ലൊറെയ്ൻ ആണ് ഇരുവരെയും അണിയിച്ചൊരുക്കിയത് . പ്രിയങ്കയുടെ ബ്രൈഡ്സ്മെയ്ഡുകൾ ഇളം പിങ്ക് നിറത്തിലുള്ള വസ്ത്രം തെരഞ്ഞെടുത്തപ്പോൾ നിക്കിന്റെ ഗ്രൂംസ്മെൻ കറുത്ത കോട്ടിലും സ്യൂട്ടിലും തിളങ്ങി . നിക്ക് ജോനസും പ്രിയങ്ക ചോപ്രയും ജ്വല്ലറി ഡിസൈനറായ ചോപ്പർഡിൻറെ വിവാഹമോതിരങ്ങളാണ് അണിഞ്ഞിരുന്നത് . അടുത്ത ബന്ധുക്കൾക്ക് പുറമെ അംബാനി കുടുംബവും , സൽമാൻ ഖാന്റെ സഹോദരി അർപ്പിത ഖാനും ചടങ്ങിൽ പങ്കെടുത്തു . ക്ഷണിക്കപ്പെട്ടവർക്കല്ലാതെ മറ്റാർക്കും വേദിയിലേക്കോ പാലസിലേക്കോ പ്രവേശനമുണ്ടായിരുന്നില്ല . വിവാഹ വേദിക്ക് ചുറ്റും കനത്ത കാവൽ ഉണ്ടായിരുന്നു . ഓഗസ്റ്റ് 18നായിരുന്നു ഇരുവരുടേയും വിവാഹ നിശ്ചയം . 26 കാരനായ നിക്ക് ജോനസും , 35 കാരിയായ പ്രിയങ്കയും ദീർഘനാളായി പ്രണയത്തിലായിരുന്നു .


ബ്ലൂവെയിൽ ഗെയിം ആണ് ഇപ്പോഴത്തെ ചൂടുള്ള വിഷയം . സോഷ്യൽ മീഡിയയിലും വാർത്തകളിലും മാത്രമല്ല സർക്കാറുകൾ പോലും ഈ ഇൻറർനെറ്റ് വെല്ലുവിളിക്കെതിരെ ഉണർന്നു കഴിഞ്ഞു . എന്നാൽ സൈബർ ലോകത്ത് ഇതിനെതിരെ പ്രതിരോധങ്ങൾ ഫലം കാണില്ലെന്നും വിദഗ്ധർക്ക് വാദമുണ്ട് . അതിനാൽ തന്നെ ബ്ലൂവെയിലിനെ പൊസറ്റീവായി നേരിടണം . അതിനുള്ള വഴിയാണ് പിങ്ക് വെയിൽ എന്ന ഗെയിം . ഈ വർഷം ഏപ്രിലിൽ ബ്രസീലിൽ ജന്മം കൊണ്ട പിങ്ക് വെയ്ൽ ഗെയിം കളിക്കാൻ ഫേസ്ബുക്കിൽ മൂന്ന് ലക്ഷം പേരും ഇൻസ്റ്റാഗ്രാമിൽ 45,000 പേരും ഇതിനോടകം രജിസ്റ്റർ ചെയ്തു കഴിഞ്ഞു . പിങ്ക് വെയ്ൽ ഗെയിമിൽ ബ്ലൂവെയിൽ പോലെ 50 ഘട്ടങ്ങളാണുള്ളത് . സ്വയം മുറിവേൽപ്പിക്കലും ഒറ്റപ്പെടലും ആത്മഹത്യയുമൊക്കെയാണ് ബ്ലൂവെയിലിൻറെ ടാസ്കെങ്കിൽ ജീവിതത്തെ പോസീറ്റീവാക്കി മാറ്റാനുള്ള ശ്രമങ്ങളാണ് പിങ്ക് വെയ്ൽ മുന്നോട്ട് വയ്ക്കുന്നത് . ബ്ലൂവെയ്ലിൽ ഗെയിമിൽ സ്വന്തം കൈയിൽ മുറിവുണ്ടാക്കി എഴുതാനും വരയ്ക്കാനും പറയുമ്പോൾ പിങ്ക് വെയ്ലിൽ നിങ്ങൾ അയാളെ എത്ര സ്നേഹിക്കുന്നുവെന്ന് അയാളുടെ ശരീരത്തിലെവിടെയെങ്കിലും എഴുതുകയാണ് വേണ്ടത് . നിങ്ങളുടെ പ്രിയപ്പെട്ടവരോട് മിണ്ടരുതെന്ന് ബ്ലൂവെയ്ൽ പറയുമ്പോൾ പിങ്ക് വെയ്ലിൽ നിങ്ങളുമായി പിണങ്ങി നിൽക്കുന്ന ഒരാളോട് മാപ്പ് പറയാനോ മാപ്പ് സ്വീകരിക്കാനോ ആവശ്യപ്പെടും . ഫേസ്ബുക്കിലോ വാട്സാപ്പിലോ നിങ്ങൾ ബ്ലോക്ക് ചെയ്ത ഒരാളെ അൺഫ്രണ്ട് ചെയ്യുക , കൂടാതെ നിങ്ങൾക്ക് അടുപ്പമുള്ള ഒരാളോട് നിങ്ങൾ അയാളെ എത്ര സ്നേഹിക്കുന്നുവെന്ന് പറയുക ഇതൊക്കെയാണ് പിങ്ക് വെയിലിലെ വിവിധ ടാസ്കുകൾ . അവസാന ടാസ്കിൽ സഹായം ആവശ്യമുള്ള ഒരാൾക്ക് അല്ലെങ്കിൽ മൃഗത്തിന് അത് ചെയ്തു കൊടുക്കുകയോ അല്ലെങ്കിൽ ഏതെങ്കിലും സന്നദ്ധസംഘടനയ്ക്ക് സംഭാവന നൽകുകയോ ചെയ്യണം . മാനസികമായി തളർന്നവർക്ക് പോലും 50 ഘട്ടത്തിലൂടെ പുതുജീവിതം നൽകാൻ ഈ ഗെയിം സഹായിക്കും എന്നാണ് അനുഭവസ്ഥർ പറയുന്നത് . എന്തായാലും ബ്ലൂവെയിൽ കാരണം ഈ പൊസറ്റീവ് ഗെയിം ശ്രദ്ധയിൽ എത്തുകയാണ് .


ഇന്ത്യയിൽ ഇൻറർനെറ്റ് ഉപയോഗിക്കുന്നവരിൽ 80 ശതമാനം പേർ യൂട്യൂബ് ഉപയോഗിക്കുന്നുണ്ടെന്ന് ഗൂഗിൾ . ഇതിൽ എല്ലാ ഗ്രൂുപ്പിലും ഉൾപ്പെടുന്ന കാഴ്ചക്കാർ പെടുമെന്നാണ് റിപ്പോർട്ട് . സ്മാർട്ട്ഫോൺ വില താഴുകയും 4ജി സ്മാർട്ട്ഫോണുകൾ വ്യാപകമാകുകയും ചെയ്തതാണ് യൂട്യൂബ് കാഴ്ചക്കാരുടെ എണ്ണത്തിൽ വിസ്ഫോടനമായ വികസനം നടന്നത് എന്നാണ് ഗൂഗിൾ പറയുന്നത് . 2008ൽ ഇന്ത്യയിൽ അവതരിപ്പിച്ച യൂട്യൂബിൻറെ 10 വാർഷികത്തോട് അനുബന്ധിച്ചാണ് ഈ കാര്യങ്ങൾ യൂട്യൂബ് വ്യക്തമാക്കിയത് . ബ്രാൻറ്കാസ്റ്റ് 2018 ഈവൻറിലാണ് ഈ വിവരങ്ങൾ പുറത്ത് വിട്ടത് . 2017 വരെയുള്ള കണക്കിലാണ് ഗൂഗിൾ ഈ നേട്ടം കൈവരിച്ചത് എന്ന് ഗൂഗിൾ സൌത്ത് ഈസ്റ്റ് ഏഷ്യ വൈസ് പ്രസിഡൻറ് രാജൻ ആനന്ദ് , പറഞ്ഞു . 225 ദശലക്ഷം മാസ കാഴ്ചക്കാർ ഉള്ള വേഗത്തിൽ വളരുന്ന വീഡിയോ പ്ലാറ്റ്ഫോം ആണ് ഇന്ത്യയിലെ എന്ന് യൂട്യൂബ് പറയുന്നു . ഇത് 2020 ൽ 500 മില്ല്യൺ എത്തിക്കാനാണ് ഗൂഗിളിൻറെ പദ്ധതി . ഇന്ത്യയിൽ തന്നെ 300 ചാനലുകൾക്ക് 10 ലക്ഷം സബ്സ്ക്രൈബേർസ് ഉണ്ടെന്നാണ് യൂട്യൂബ് പറയുന്നത് . ഇത് 2014 ൽ വെറും 16 ആയിരുന്നു എന്നും യൂട്യൂബ് പറയുന്നു .


ഇന്ത്യ - വിൻഡീസ് രണ്ടാം ഏകദനത്തിൽ ഇന്ത്യക്ക് ആധികാരിക ജയം . പോർട്ട് ഓഫ് സ്പെയിനിൽ നടന്ന മത്സരത്തിൽ 105 റൺസിനാണ് ഇന്ത്യ വിൻഡീസിനെ തകർത്തത് . പാക്കിസ്ഥാനോടുള്ള ചാമ്പ്യൻസ് ട്രോഫി തോൽവിക്ക് ശേഷം വിമർശകർക്ക് മറുപടി നൽകുന്ന പ്രകടനമാണ് കരീബിയൻ മണ്ണിൽ കോലിയും സംഘവും പുറത്തെടുത്തത് . മഴക്കളിച്ച മത്സരം 43 ഓവറായി കുറച്ചിരുന്നു . ആദ്യ മത്സരത്തിലേത് പോലെ മികച്ച തുടക്കമാണ് ഇന്ത്യൻ ഓപ്പണർമാർ നൽകിയത് . ഒന്നാം വിക്കറ്റിൽ ശിഖർ ധവാനും അജിങ്ക്യ രഹാനെയും 114 റൺസ് കൂട്ടിച്ചേർത്തു . 63 റൺസെടുത്ത് ധവാൻ പുറത്തായപ്പോൾ രഹാനെക്ക് കൂട്ടായി ക്യാപ്റ്റൻ കോലിയെത്തി . രണ്ടാം വിക്കറ്റിൽ ക്യാപ്റ്റനും വൈസ്ക്യാപ്റ്റനും ചേർത്ത് അടിച്ച് കൂട്ടിയത് 97 റൺസ് . അജിങ്ക്യ രഹാനെ കരിയറിലെ മൂന്നാം സെഞ്ച്വറി തികച്ചു . വിരാട് കോലിയും അർദ്ധ സെഞ്ച്വറി തികച്ചു . അതെ സമയം ഹർദ്ദിക്ക് പാണ്ഡ്യക്ക് സ്ഥാനക്കയറ്റം നൽകിയുള്ള പരീക്ഷണം പിഴച്ചു . യുവരാജും ധോണിയും നിരാശപ്പെടുത്തി . എങ്കിലും വിരാട് കോലി ഒരറ്റത്ത് ചുവടുറപ്പിച്ചതോടെ ഇന്ത്യ 43 ഓവറിൽ 5ന് 310 എന്ന കൂറ്റൻ സ്കോറിലെത്തി . മറുപടി ബാറ്റിങ്ങിനിറങ്ങിയ വിൻഡീസിന് തുടക്കത്തിലെ പിഴച്ചു . നാല് റൺസ് എടുക്കുന്നതിനിടെ കെയ്റോൺ പവലും ജെയ്സൺ മുഹമ്മദും പൂജ്യത്തിൽ കൂടാരം കയറി . ജെയ്സൺ ഹോൾഡറുടെ സംഘത്തിൽ പിടിച്ച് നിൽക്കാനായത് അർദ്ധ സെഞ്ച്വറി നേടിയ ഷായ്ക്ക് മാത്രമാണ് . ഒടുവിൽ 43 ഓവറിൽ ആറ് വിക്കറ്റ് നഷ്ടത്തിൽ 205ൽ എത്താനെ കരീബിയൻ പടക്കായുള്ളു . ഭുവനേശ്വർ കുമാർ രണ്ടും കുൽദീപ് യാദവ് മൂന്നും വിക്കറ്റ് വീഴ്ത്തി . അജിങ്ക്യ രഹാനെയാണ് മാൻ ഓഫ് ദി മാച്ച് . ജയത്തോടെ അഞ്ച് മത്സരങ്ങളുള്ള ഏകദിന പരമ്പരയിൽ ഇന്ത്യ മുന്നിലെത്തി .


ഗോവ ചലച്ചിത്രമേളയിൽ കഴിഞ്ഞ ദിവസം ഐനോക്സ് സ്ക്രീൻ ഒന്നിലെ രാത്രി 10.30നുള്ള അവസാന ചിത്രം കണ്ട മലയാളികൾ കഴിഞ്ഞ വർഷമിറങ്ങിയ ഒരു മലയാള ചിത്രത്തെക്കുറിച്ച് തീർച്ചയായും ഓർത്തിരിക്കും . ടർക്കിഷ് സംവിധായിക ബാനു സിവാകിയുടെ ' ദി പീജിയൺ ' ആയിരുന്നു ചിത്രം . അത് കണ്ടിരിക്കെ മലയാളികളുടെ മനസിലേക്ക് എത്തിയിരിക്കാവുന്ന ചിത്രം സൌബിൻ ഷാഹിറിന്റെ സംവിധാനത്തിൽ കഴിഞ്ഞ വർഷം പുറത്തിറങ്ങിയ ' പറവ ' യും ! തുർക്കിയിലെ ജനസാന്ദ്രതയുള്ള നഗരങ്ങളിലൊന്നായ അഡാനയിലെ ചേരിയിലാണ് യൂസഫിന്റെ വീട് . വീടിന് മുകളിൽ വളർത്തുന്ന പ്രാവുകളാണ് അവന്റെ ലോകം . മനുഷ്യരുടെ ലോകവുമായി സ്വരച്ചേർച്ച കണ്ടെത്താനാവാത്ത അവന്റെ വിനിമയങ്ങളൊക്കെ പ്രാവുകളോടാണ് . എന്നാൽ ' പറവ ' യിലെ ' ഹസീബി ' നെയും ' ഇച്ചാപ്പി ' യെയും പോലെ വളർത്തുന്ന എല്ലാ പ്രാവുകളെയും എക്കാലവും സ്വന്തമാക്കി വെക്കണമെന്ന ആഗ്രഹമൊന്നും അവനില്ല . പണത്തിന് ആവശ്യമുള്ളപ്പോൾ വളർത്തുന്നതിൽ നിന്നൊന്നിനെ ചന്തയിൽ എത്തിക്കാറുണ്ട് അവൻ , ഏറ്റവും പ്രിയപ്പെട്ട ഒന്നിനെ മാറ്റിനിർത്തിയിട്ട് . പോപ്പുലർ സിനിമാ ഫോർമാറ്റിലേതുപോലെ ' എമണ്ടൻ കഥ ' യൊന്നുമില്ല ചിത്രത്തിന് . എന്നാൽ ഒന്നുമില്ലെങ്കിലും എന്തെങ്കിലുമൊക്കെയുണ്ടെന്ന് വിശ്വസിപ്പിക്കുന്ന ആർട്ട്ഹൌസ് എക്സ്പെരിമെന്റൽ തട്ടിപ്പുമില്ല . ഒരു ചെറുകഥയിൽ ഒതുക്കാവുന്ന , എന്നാൽ ഇത്രത്തോളം ഗംഭീരമായി ഒരുപക്ഷേ വാക്കുകളിൽ ആക്കാനാവാത്ത ഉള്ളടക്കത്തെ മികച്ച സിനിമാറ്റിക് എക്സ്പ്രഷനാക്കി മാറ്റിയിട്ടുണ്ട് സംവിധായിക . സ്വതവേ സംഘർഷാത്മകമായ യൂസഫിന്റെ ദിനങ്ങൾ , ഇഷ്ടമില്ലാത്ത ഒരു തൊഴിൽ ചെയ്യേണ്ടിവരുന്നതോടെ കൂടുതൽ സമ്മർദ്ദങ്ങളിൽ പെടുകയാണ് . ആ ദിനങ്ങളെ മിനിമലായി , എന്നാൽ എല്ലാ വൈകാരികതകളോടെയും പിന്തുടരുകയാണ് സംവിധായിക . ടർക്കിഷ് കണ്ടംപററി മാസ്റ്റേഴ്സ് ആയ നൂറി ബിൽഗെ സിലാന്റെയും സെമി കപ്ലാനെഗ്ലുവിന്റെയുമൊക്കെ നായകന്മാരുടെ വിഷാദച്ഛായ യൂസഫിലുമുണ്ട് . ഫ്രെയ്മുകളിലുള്ള ' ക്രമം ' കണ്ടപ്പോഴേ സംവിധായിക ഒരു പെയിന്റർ ആയിരിക്കാമെന്ന് സംശയിച്ചിരുന്നു . സംശയം ശരിയായിരുന്നു . യൂണിവേഴ്സിറ്റി ഓഫ് അഡാനയിൽ നിന്ന് പെയിന്റിംഗ് മെയിൻ ആയാണ് അവർ ഫൈൻ ആർട്സ് പഠിച്ചത് . സൌബിൻ ഷാഹിറിന്റേതുപോലെ ബാനു സിവാകിയുടെയും ആദ്യ ചിത്രമാണ് ' ദ പീജിയൺ ' എന്നതാണ് കൌതുകമുണർത്തിയ മറ്റൊരു കാര്യം . മികച്ച നവാഗത സംവിധാനത്തിനുള്ള മത്സരവിഭാഗം ചിത്രമാണ് ഗോവ മേളയിൽ ഈ സിനിമ .


ഒരുകാലത്ത് ബൌളർമാരുടെ പേടിസ്വപ്നമായിരുന്നു ഷാഹിദ് അഫ്രിദി . പിൽക്കാലത്ത് പന്തുകൊണ്ടും അഫ്രിദി ക്രിക്കറ്റ് മൈതനങ്ങളെ ത്രസിപ്പിച്ചു . ക്രിക്കറ്റിൽനിന്ന് അഫ്രിദി വിരമിച്ചപ്പോൾ നല്ലൊരു ഓൾറൌണ്ടറെയാണ് പാകിസ്ഥാന് നഷ്ടമായത് . എന്നാൽ ഇപ്പോഴിതാ , പാക് ക്രിക്കറ്റിന് സന്തോഷവാർത്തയുമായി മറ്റൊരു അഫ്രിദി ഉദയംകൊണ്ടിരിക്കുന്നു . കൌമാരപ്രായത്തിലാണ് അഫ്രിദി ശ്രീലങ്കയ്ക്കെതിരെ 37 പന്തിൽ സെഞ്ച്വറിയടിച്ച് വരവറിയിച്ചതെങ്കിൽ പുതിയ പച്ചൻ അഫ്രിദിയും ഏതാണ്ട് ഇതേ പ്രായത്തിൽത്തന്നെയാണ് അഫ്രിദിയുടെ പിന്മുറക്കാരൻ എന്ന വിശേഷണവുമായി ഷഹീൻ ഷാ അഫ്രിദി എന്ന പയ്യൻ വരുന്നത് . ഫസ്റ്റ് ക്ലാസ് ക്രിക്കറ്റിലെ അരങ്ങേറ്റത്തിൽത്തന്നെ എട്ടു വിക്കറ്റ് വീഴ്ത്തിയാണ് ഷഹീൻ ഷാ എതിരാളികളുടെ നോട്ടപ്പുള്ളിയായി മാറിയിരിക്കുന്നത് . ഖ്വയ്ജ് - ഇ - അസം ട്രോഫിയിൽ റാവൽപ്പിണ്ടിക്കെതിരായ മൽസരത്തിലാണ് ഷഹീൻ ഖാൻ ആർഎലിനുവേണ്ടി എട്ടു വിക്കറ്റ് വീഴ്ത്തിയത് . ഷാഹിദ് അഫ്രിദി സിക്സറുകൾകൊണ്ടാണ് ക്രിക്കറ്റ് മൈതാനങ്ങളെ ആവേശംകൊള്ളിച്ചതെങ്കിൽ , ഇരുവശത്തേക്കും അനായാസം സ്വിങ് ചെയ്യുന്ന മാസ്മരികപന്തുകളാണ് ഷഹീന്റെ കരുത്ത് . അധികംവൈകാതെ പാക് ദേശീയ ടീമിൽ ഷഹീൻ ഇടംനേടുമെന്നാണ് അവിടുത്തെ ക്രിക്കറ്റ് വിദഗ്ദ്ധരും കളിയെഴുത്തുകാരും വിലയിരുത്തുന്നത് .


ഹിന്ദി സീരിയൽ താരം സൌമ്യ ടൺടണെ ഇസ്താംബുൾ നഗര മധ്യത്തിൽ ടാക്സി ഡ്രൈവർ കൊള്ളയടിച്ചു . അവധി ആഘോഷത്തിനായാണ് നടി ഇസ്താംബുളിൽ എത്തിയത് . ഭാഭിജി ഖർ പർ ഹെയ്ൻ എന്ന ഹിറ്റ് സീരിയലിൽ അനിത ഭാഭി എന്ന കഥാപാത്രത്തെ അവതരിപ്പിക്കുന്ന താരമാണ് സൌമ്യ . ഗ്രാൻഡ് ബസാറിൽ ഷോപ്പിങ് കഴിഞ്ഞ് കാരകോറയിലേയ്ക്ക് ഷോപ്പിങിന് പോകുമ്പോഴാണ് മോഷണം നടന്നതെന്ന് സൌമ്യ ദേശീയമാധ്യമത്തോട് പറഞ്ഞു . ടാക്സിയിൽ മീറ്റർ ഇല്ലെന്ന കാര്യം ശ്രദ്ധിച്ചെങ്കിലും അതത്ര കാര്യമാക്കിയില്ല . ഇറങ്ങേണ്ട സ്ഥലമായപ്പോൾ ഡ്രൈവർ കാശിനായി ബഹളം വെച്ചു . നോമ്പ് തുറക്കണം വേഗം പൈസ തരാൻ പറഞ്ഞു . 50 ലിയാണ് തുക എന്ന് പറഞ്ഞു . ഇത് സാധാരണയിലും ഇരട്ടിയാണ് .


ഐസിഐസിഐ ബാങ്കിനെതിരെ റിസർവ് ബാങ്ക് 58.9 കോടി രൂപ പിഴ ചുമത്തി . കടപ്പത്ര വിൽപ്പനയിൽ ക്രമക്കേട് നടത്തിയെന്ന് കണ്ടെത്തിയതിനെ തുടർന്നാണ് നടപടി . ആദ്യമായാണ് ഒരു ബാങ്കിനെതിരെ ഇത്രയും തുക ഒരു കേസിൽ പിഴ ചുമത്തുന്നത് . ബാങ്കുകൾക്കെതിരായ നടപടികൾ റിസർവ് ബാങ്ക് കർശനമാക്കി തുടങ്ങിയിരിക്കുന്നു . സർക്കാർ കടപ്പത്രങ്ങൾ മർഗ്ഗ നിർദ്ദേശങ്ങൾ പാലിക്കാതെ കാലാവധി എത്തുന്നതിന് മുൻപ് വിറ്റെന്ന് കണ്ടെത്തിയതിനെ തുടർന്നാണ് ഐസിഐസിഐ ബാങ്കിനെതിരായ നടപടി . രാജ്യത്തെ ഏറ്റവും വലിയ സ്വകാര്യ ബാങ്കാണ് ഐസിഐസിഐ . ബാങ്കിംഗ് റെഗുലേഷൻ നിയമത്തിലെ 46,47 ചട്ടങ്ങൾ അനുസരിച്ചാണ് നടപടിയെന്ന് റിസർവ് ബാങ്ക് പ്രസ്താവനയിലൂടെ അറിയിച്ചു . സാന്പത്തിക പ്രതിസന്ധിയിൽ നട്ടം തിരിയുന്ന വീഡിയോകോൺ ഗ്രൂപ്പിന് ഐസിഐസിഐ ബാങ്ക് വഴിവിട്ട് 3,250 കോടി രൂപ വായ്പ നൽകിയെന്ന ആരോപണത്തിന് പുറകേയാണ് ആർബിഐ നടപടി . ഐസിഐസിഐ ബാങ്ക് മേധാവി ചന്ദ കൊച്ചാറിൻറെ ഭർത്താവ് ദീപക് കൊച്ചാറിൻറെ ഇടപെടലിലൂടെയാണ് വീഡിയോകോൺ വായ്പ തരപ്പെടുത്തിയതെന്നാണ് ആരോപണം . എന്നാൽ ആരോപണം അടിസ്ഥാനരഹിതമാണെന്നാണ് ബാങ്കിൻറെ നിലപാട് . വിവിധ ബാങ്കുകളിലായി 25,000 കോടി രൂപയിൽ അധികമാണ് വീഡിയോകോൺ തിരിച്ചടയ്ക്കാനുള്ളത് .


ലണ്ടനിൽ നടക്കുന്ന ലോക അത്ലറ്റിക്ക് ചാമ്പ്യൻഷിപ്പിൽ നിന്ന് മലയാളി താരം പി . യു . ചിത്രയെ ഒഴിവാക്കിയതിന് പിന്നിൽ മലയാളികളുടെ അഭിമാനമായ മുൻ രാജ്യാന്തര താരമാണെന്ന ആരോപണം ശക്തമാകുന്നു . ലോക അത്ലറ്റിക്സ് മീറ്റിനായുള്ള ടീം അംഗങ്ങളെ തെരഞ്ഞെടുക്കാനായി കഴിഞ്ഞ ദിവസം ഡൽഹിയിൽ സെലക്ഷൻ കമ്മിറ്റി എന്ന പേരിൽ യോഗം ചേർന്നിരുന്നു . ഈ യോഗത്തിൽ മുൻ രാജ്യാന്തര താരവും ഇപ്പോൾ പരിശീലകയുമായ വ്യക്തി അടക്കം മൂന്ന് മലയാളികൾ പങ്കെടുത്തിരുന്നു . അതിനുശേഷമാണ് ഏഷ്യൻ അത്ലറ്റിക് ചാമ്പ്യൻഷിപ്പിനുള്ള ഇന്ത്യൻ ടീമിൽ നിന്ന് ചിത്രയെ ഒഴിവാക്കിക്കൊണ്ടുള്ള വിചിത്രമായ പട്ടിക പുറത്തിറങ്ങിയത് . ഏഷ്യൻ അത്ലറ്റിക് ചാമ്പ്യൻഷിപ്പിൽ സ്വർണം നേടിയ താരങ്ങൾക്ക് ലോക അത്ലറ്റിക് ചാമ്പ്യൻഷിപ്പിന് സ്വാഭാവിക യോഗ്യത നേടുമെന്നായിരുന്നു നേരത്തെ പറഞ്ഞിരുന്നത് . ഇതിന്റെ അടിസ്ഥാനത്തിൽ ചിത്ര സ്വാഭാവികമായും തെരഞ്ഞെടുക്കപ്പെടേണ്ടതായിരുന്നു . ലോക ചാമ്പ്യൻഷിപ്പിന് യോഗ്യത നേടിയെന്ന രീതിയിലാണ് സ്വാഭാവികമായും ചിത്രയും അന്ന് പ്രതികരിച്ചത് . എന്നാൽ അന്ന് ചിത്ര പറഞ്ഞത് തിരുത്താനോ തെറ്റാണെന്ന് പറയാനോ അത് കേട്ടുകൊണ്ടിരുന്ന അത്ലറ്റിക് ഫെഡറേഷൻ ഭാരവാഹികളോ അധികാരികളോ തയാറായിരുന്നില്ല . വിചിത്രമായ വാദങ്ങൾ നമ്മുടെ താരങ്ങൾക്ക് ലോക ചാമ്പ്യൻഷിപ്പ് പോലുള്ള മീറ്റുകളിൽ പങ്കെടുത്ത് കൂടുതൽ മത്സര പരിചയം ഉറപ്പാക്കണമെന്നാണ് ഈ രാജ്യാന്തര താരം മുമ്പ് പലപ്പോഴും പറഞ്ഞിരുന്നത് . അതേ വ്യക്തി തന്നെ ചിത്രയെ ഒഴിവാക്കാനായി പ്രവർത്തിച്ചുവെന്നാണ് ഇപ്പോഴുള്ള വിലയിരുത്തൽ . എന്നാൽ തന്റെ രാജ്യാന്തര മീറ്റിൽ തന്നെ സ്വർണം നേടിയചിത്രയെപ്പോലൊരു താരത്തിന് ഒറു രാജ്യാന്തര മീറ്റിനുള്ള അവസരം നൽകുന്നില്ല എന്ന് പറയുന്നത് തികച്ചും നീതി നിഷേധം തന്നെയാണ് . മെഡൽ സാധ്യതയില്ല എന്നതായിരുന്നു ചിത്രയെ ഒഴിവാക്കാൻ രാജ്യാന്തര താരം പറഞ്ഞ കാരണമെന്നാണ് അറിയുന്നത് . വസ്തുനിഷ്ഠമായി വിലയിരുത്തിയാൽ ഇപ്പോൾ പ്രഖ്യാപിച്ച ടീമിൽ രാജ്യാന്തര തലത്തിൽ മെഡൽ സാധ്യതയുള്ള ഒരേയൊരു താരം നീരജ് ചോപ്ര മാത്രമാണ് . ലോക അത്ലറ്റിക് ചാമ്പ്യൻഷിപ്പിന്റെ ചരിത്രമെടുത്താൽ മെഡൽ നേടിയിട്ടുള്ള ഒരേയൊരു ഇന്ത്യൻ താരം അഞ്ജു ബോബി ജോർജ് മാത്രമാണെന്നും കാണാം . അതിനർഥം മെഡൽ സാധ്യത മാത്രമല്ല ഇപ്പോൾ തെരഞ്ഞെടുക്കപ്പെട്ട ടീമിന്റെ മാനദണ്ഡമെന്നുറപ്പാണ് . ഈ കാര്യങ്ങളെല്ലാം കണക്കിലെടുക്കുമ്പോഴാണ് ചിത്രയ്ക്കുവേണ്ടി വാദിക്കാൻ സെലക്ഷൻ കമ്മിറ്റിയിലെ മലയാളികളാരും തയാറായില്ലെന്നതും ഗോഡ്ഫാദർമാരില്ലാത്തതിനാലാണ് ചിത്ര തഴയപ്പെടാൻ കാരണമെന്നും പകൽപോലെ വ്യക്തമാക്കുന്നത് . ഇതിനു പിന്നിൽ ഗൂഢാലോചനയെന്ന് ചിത്രയുടെ പരിശീലകൻ ലോക അത്ലറ്റിക്ക് ചാമ്പ്യൻഷിപ്പിനുള്ള ടീമിൽ നിന്ന് ചിത്രയെ ഒഴിവാക്കിയതിന് പിന്നിൽ ഗൂഢാലോചനയുണ്ടെന്ന് ചിത്രയുടെ പരിശീലകൻ എൻ . എസ് . സിജിൻ പറയുന്നു . ജനുവരിയിൽ ഇന്ത്യൻ ക്യാംപിൽ ചിത്ര പങ്കെടുത്തിരുന്നു . എന്നാൽ മാർച്ചിൽ പരീക്ഷക്കായി 10 ദിവസത്തെ അവധി ആവശ്യപ്പെട്ടപ്പോൾ നൽകിയില്ല . ഇതേത്തുടർന്ന് ക്യാംപിൽ നിന്ന് തിരിച്ചുപോന്ന ചിത്രം അവസാന പരീക്ഷയെഴുതി . ഇതിനുശേഷം പട്യാലയിൽ നടന്ന ഫെഡറേഷൻ കപ്പിൽ മെഡൽ നേടിയ ചിത്രയെ ഏഷ്യൻ മീറ്റിനുള്ള ക്യാംപിൽ ഉൾപ്പെടുത്തിയെങ്കിലും അവിടെ നിന്ന് പരീശിലനത്തിന് സഹായമൊന്നും വർക്കൌട്ടിനുവേണ്ട കാര്യങ്ങളെല്ലാം താൻ ഇവിടെ നിന്ന് പറഞ്ഞുകൊടുക്കുകയായിരുന്നുവെന്ന് സിജിൻ പറഞ്ഞു . എന്നിട്ടും ഏഷ്യൻ മീറ്റിൽ ചിത്ര മെഡൽ നേടി രാജ്യത്തിന്റെ അഭിമാനമാവുകയും ചെയ്തു .


ദിലീപിനെതിരെ ഞെട്ടിക്കുന്ന വെളിപ്പെടുത്തലുകളുമായി തിരക്കഥാകൃത്ത് റഫീക് സീലാട്ട് . ഫേസ്ബുക്കിലൂടെയാണ് റഫീക് സീലാട്ടിന്റെ വെളിപ്പെടുത്തൽ . റഫീക് സീലാട്ടിന്റെ ഫേസ്ബുക്ക് പോസ്റ്റ് പ്രിയപ്പെട്ട ദിലീപ് , നിന്നെ 1996 സെപ്റ്റംബർ 3 വരെ ഞാൻ ഗോപാലകൃഷ്ണൻ എന്നാണ് വിളിച്ചിരുന്നത് . പ്രകൃതിയെയും മനുഷ്യനേയും ഒരു പോലെ സ്നേഹിച്ചിരുന്നതും മനുഷ്യന്റെ നന്മ മാത്രം ആശിച്ചിരുന്ന ക്യഷ്ണ ഭഗവാന്റെ പേരിന് നീ ഒരിക്കലും അർഹനല്ലെന്ന് ആ രാത്രിയിലെ നിന്നിൽ ഉറങ്ങിക്കിടക്കുന്ന ചെകുത്താന്റെ ക്രൂരമായ തനി സ്വരൂപം എന്നെ ബോധ്യപ്പെടുത്തി . ഓർമ്മയുണ്ടോ നിനക്ക് എറണാകുളം എലൈറ്റ് ഹോട്ടലിൽ നീയും നിന്റെ കൂട്ടുകാരും മദ്യത്തിന്റെ ലഹരിയിൽ അർമാതിച്ചിരുന്നപ്പോൾ മണിക്കൂറുകളോളം നിന്റെ മുന്നിൽ എന്നെ ദ്രോഹിക്കരുതെന്ന് പറഞ്ഞ് യാചിച്ചു നിന്ന ഹൃദയം കൊണ്ട് ബ്രാഹ്മണനായ ഈ ഭിക്ഷുവിനെ . ? അന്ന് നീ പറഞ്ഞത് അടിവരയോടുകൂടി എന്റെ മനസ്സിൽ ഞാൻ കുറിച്ചിട്ടിരുന്നു . ‘നിന്റെ അദ്ധ്യായം കഴിഞ്ഞൂ , നീ എന്ന എഴുത്തുകാരൻ ഇവിടെ മരിച്ചു . ശേഷ ക്രിയകൾ ചെയ്യുവാൻ കൽപ്പിക്കപ്പെട്ടവനായി അവതരിച്ച അവതാരമാണ് ഞാൻ . എന്റെ ഊഴമാണ് ഇനി’ . മഹാഭാരതമെന്ന മഹത് ഗ്രന്ഥത്തിലെ ആ ചതിയന്റെ അലർച്ചയാണ് ഞാൻ അപ്പോൾ കേട്ടത് . അശ്വതമാ ഹത കുഞ്ചരഹാ . നീണ്ട 20വർഷം തരക്കേടില്ലാതെ എഴുതിയിരുന്ന ഞാൻ എന്ന എഴുത്തുകാരനെ ഉന്മൂലനം ചെയ്യുവാൻ നിന്നെ പ്രേരിപ്പിച്ച ചേതോ വികാരം എനിക്കും നിനക്കും മാത്രമെ അറിയൂ . ദുര്യോധന വംശിതനായ ഞാൻ ഇന്ന് വരെ അതാരോടും ഉരുവിട്ടിട്ടില്ല . പക്ഷേ ശകുനിയായ നിനക്കതറിയാം . ഇന്ന് എന്റെ ഊഴമാണ് . ജനം അതറിയട്ടെ . സല്ലാപം ഷൂട്ടിങ് കഴിഞ്ഞ് നിൽക്കുന്ന കാലം . നീ അന്ന് മലയാള സിനിമയില് ആരുമല്ല . എന്റെ പടനായകൻ എന്ന സിനിമയില് ജയറാമും സുരേഷ് ഗോപിയും ചെയ്യേണ്ട വേഷം വിജയരാഘവനേയും നിന്നേയും വെച്ച് ഞാൻ പ്ളാൻ ചെയ്യുന്നു . നിർമ്മാതാക്കൾക്ക് വിജയരാഘവനോട് അഭിപ്രായ വ്യത്യാസമില്ല , പക്ഷേ നിന്നെ വേണ്ടായെന്നവർ തീർത്തു പറഞ്ഞു . അവരുടെ കൈയ്യും കാലും പിടിച്ച് നിന്നിലെ കഴിവുകൾ തിരിച്ചറിഞ്ഞ എന്നിലെ എഴുത്തുകാരൻ നിർമ്മാതാവിനെ നിർബന്ധിച്ചു സമ്മതിപ്പിച്ചു . ഷൂട്ടിംഗ് തുടങ്ങി മൂന്നാം നാള് രാത്രിയിൽ നമ്മൾ ക്യാമ്പ് ചെയ്യുന്ന എറണാകുളത്തെ ഓർക്കിഡ് ഹോട്ടലിന്റെ ടെറസ്സിൽ ഞാൻ പുകവലിക്കുവാനായി വന്നപ്പോൾ ആ കാഴ്ചകണ്ട് ഞാൻ ഞെട്ടിത്തെറിക്കുകയായിരുന്നു . പരിചയമില്ലാത്ത ഏതോ ഒരുവൻ തല കീഴായി നിൽക്കുന്ന നിന്റെ കാലിൽ പിടിച്ചിരിക്കുന്നു . അവന്റെ കൈയ്യൊന്നു തെറ്റിയാൽ നീ ഇന്ന് ഈ ഭൂമിയിൽ ഓർമ്മകള് മാത്രമായേനെ . ചിത്രത്തിലെ പ്രധാന നടി വസ്ത്രം മാറുന്നത് ഒളിഞ്ഞ് നോക്കുകയായിരുന്നു നിന്റെ ലക്ഷ്യം . അന്ന് ഞാൻ അവിടെ സദാചാര പൊലീസ് കളിക്കുകയായിരുന്നില്ല , നിന്റെ ജീവൻ രക്ഷിക്കാനായിരുന്നു ഞാൻ നിന്നെ ശകാരിച്ചത് . നിർഭാഗ്യവശാൽ മറ്റ് പലരും അത് കണ്ടിരുന്നു . ഈ വാർത്ത പരസ്യമായതോടെ നപുംസകമായ നിന്നിലെ ശത്രുത വർദ്ധിച്ചു . ചിത്രത്തിലെ നായകനെ ഓരോന്ന് പറഞ്ഞ് നീ ആശയകുഴപ്പത്തിലാക്കി തിരക്കഥ മോശമാണെന്ന് വരുത്തി തീർത്ത് ഒരു മാദ്ധ്യമ പ്രവർത്തക സഹായിയെ തിരുത്തൽ വാദിയായി പത്മനാഭന്റെ മണ്ണിൽ പിറന്ന ഒരു സഹ സംവിധായകന്റെ കുശാഗ്ര ബുദ്ധിയോടെ നീ അവിടെയും ക്വൊട്ടേഷൻ ഏല്പ്പ്പിച്ചു . അവൻ അച്ചടി ഭാഷയില് എന്തൊക്കെയോ വിളിച്ചു കൂകി ഒടുക്കം അമിതമായി മദ്യപിച്ച് ട്രെയിനിൽ നിന്നും വീണു ഭൌതീക ശരീരമായി അവൻ മാറി . സഹ സംവിധായകൻ അനാഥ പ്രേതമായി ഇപ്പോഴും ഗതികിട്ടാതെ പത്മനാഭന്റെ മണ്ണിൽ അലയുന്നു . വൈരാഗ്യം മനസ്സിൽ കൊണ്ട് നടക്കുന്ന നീ ഇല്ലാതാക്കിയത് എന്റെ നൂറോളം ചിത്രങ്ങളാണ് . ഇപ്പോൾ ഈ വാർത്ത കേട്ടപ്പോൾ ഞാൻ സന്തോഷിച്ചില്ല . കാരണം ഞാൻ നിന്നെപ്പോലെ ഒരു ചെറ്റയെല്ലെടാ . സുഹൃത്തുക്കളെ , ഇവൻ എനിക്കും മറ്റ് പല സഹ പ്രഹർത്തകർക്കും നൽകിയ സ്വർണ്ണപാര നിങ്ങൾ കേൾക്കാൻ തയ്യാറാണെങ്കിൽ പങ്ക് വെക്കാൻ ഞാനും തയ്യാറാണ് . . . റഫീക് സീലാട്ട് , , , ,


റൺബീർ കപൂറും ആലിയ ഭട്ടും തമ്മിലുള്ള പ്രണയമാണ് ഇപ്പോൾ ബോളിവുഡിലെ പ്രധാന ചർച്ച . വാർത്ത റൺബീർ സ്ഥിരീകരിച്ചതോടെ ഇരുവരുടെയും ആരാധകരും സംഭവം ഏറ്റെടുത്തു . ഇതിനിടെ ആലിയ ഇൻസ്റ്റഗ്രാമിൽ പോസ്റ്റ് ചെയ്ത ഫോട്ടോയും വാർത്തയാവുകയാണ് . ആലിയയ്ക്ക് റൺബീറിൻറെ സഹോദരി റിദ്ദിമ കപൂർ സാഹ്നി സമ്മാനിച്ച ബ്രേസ്ലെറ്റിൻറെ ചിത്രമാണ് പോസ്റ്റ് ചെയ്തിരിക്കുന്നത് . റിദ്ദിമയ്ക്ക് നന്ദി പറഞ്ഞായിരുന്നു പോസ്റ്റ് . ആലിയയയെ കപൂർ കുടുംബത്തിലേക്ക് സ്വാഗതം ചെയ്യുന്നതിൻറെ ഭാഗമായാണ് ഈ സമ്മാനമെന്നാണ് ആരാധകർ പറയുന്നത് . സ്വർണ്ണത്തിൽ വജ്രം പതിച്ച ബ്രേസ്ലെറ്റാണ് റിദ്ദിമ സമ്മാനിച്ചിരിക്കുന്നത് . ആലിയയുമായി പ്രണയ ബന്ധത്തിലാണെന്ന് കഴിഞ്ഞ ദിവസം റൺബീർ സമ്മതിച്ചിരുന്നു . ഒരുപാട് ആകാംക്ഷയോടെയാണ് താൻ പുതിയ പ്രണയബന്ധം ആരംഭിക്കുന്നത് . ജീവിതത്തിൽ തനിക്ക് കുറച്ച് കൂടി പക്വത വന്നത് പോലെ തോന്നുന്നുണ്ട് . ബന്ധങ്ങൾക്ക് കൂടുതൽ വിശ്വാസ്യത കൽപ്പിക്കുന്നുണ്ടെന്നും ആലിയയുമായുള്ള പ്രണയബന്ധം വെളിപ്പെടുത്തി റൺബീർ പറഞ്ഞു . ഏറ്റവും ഇഷ്ടപ്പെട്ട നടൻ ആരാണെന്ന ചോദ്യത്തിന് അടുത്തിടെ ആലിയ പറഞ്ഞ മറുപടി രൺബീർ കപൂർ എന്നതായിരുന്നു . എന്നാൽ ആലിയ അന്ന് പ്രണയബന്ധത്തെ കുറിച്ച് തുറന്ന് പറഞ്ഞിരുന്നില്ല .


കൌമാരപ്രായക്കാർക്കിടയിലും യുവാക്കൾക്കിടയിലും ലിംഗ സമത്വത്തിന്റെ സന്ദേശം എത്തിക്കുന്ന ആൻഡ്രോയ്ഡ് അധിഷ്ഠിത ഗെയിം വോഡഫോൺ ഫൌണ്ടേഷൻ പുറത്തിറക്കി . ഗേൾ റൈസിങ് ഗെയിം എന്ന പേരിലുള്ള ഈ ഗെയിം ബോളിവുഡ് അർജുൻ കപൂർ ജനങ്ങൾക്കു മുന്നിൽ അവതരിപ്പിച്ചു . മാച്ച് 3 പസിൽ രീതിയിലുള്ള ഈ ഗെയിം ശാക്തീകരണത്തിനും മാറ്റങ്ങൾക്കും വേണ്ടിയുള്ള ബോധവൽക്കരണം കഥകൾ പറയുന്നതിന്റെ രീതിയിലാണ് അവതരിപ്പിക്കുന്നത് . സാമൂഹ്യ പ്രശ്നങ്ങൾ പരിഹരിക്കാൻ സാങ്കേതിക വിദ്യ ഉപയോഗിക്കുന്ന സൊലൂഷൻസ് ഫോർ ഗുഡ് നീക്കത്തിന്റെ ‘ഭാഗമായാണ് ഗേൾ റൈസിങ് ഫൌണ്ടേഷനുമായി ചേർന്ന് വോഡഫോൺ ഫൌണ്ടേഷൻ ഈ ഗെയിം വികസിപ്പിച്ചത് . നാസ്കോം ഫൌണ്ടേഷനാണ് ഇതു നടപ്പാക്കുന്നതിന്റെ മുഖ്യ പങ്കാളി . പുരുഷൻമാർക്കു ലഭിക്കുന്ന അതേ അവകാശങ്ങൾ ലഭിക്കാനായി പെൺകുട്ടികൾക്കും സ്ത്രീകൾക്കും പോരാടേണ്ടി വരുന്നത് ദുഃഖകരമാണെന്ന് അർജുൻ കപൂർ പറഞ്ഞു . ലിംഗ വിവേചനം അവസാനിപ്പിക്കാൻ ഓരോ വ്യക്തിയും തന്റേതായ സംഭാവന നൽകണം . ലിംഗ സമത്വം നേടിയെടുക്കുക എന്നത് വനിതകളുടെ മാത്രം ചുമതലയല്ല . പുരുഷൻമാരും അതിൽ തങ്ങൾക്കുള്ള പങ്കു നിർവഹിക്കണമെന്നും അദ്ദേഹം കൂട്ടിച്ചേർത്തു . വനിതകളുടെ വിദ്യാഭ്യാസം , ശാക്തീകരണ മേഖലകളിൽ ആവശ്യമായ സാങ്കേതികവിദ്യകൾ ലഭ്യമാക്കുന്നതിൽ വോഡഫോൺ ഫൌണ്ടേഷൻ പ്രത്യേക ശ്രദ്ധയാണു പതിപ്പിക്കുന്നതെന്ന് വോഡഫോൺ ഇന്ത്യയുടെ റെഗുലേറ്ററി , എക്സ്ടേൺ അഫയേഴ്സ് ആന്റ് സിഎസ്ആർ . ഡയറക്ടർ പി . ബാലാജി പറഞ്ഞു . ഈ രംഗത്തെ ശക്തമായ പ്രതിബദ്ധതയുടേയും ഗേൾ റൈസിങ്ങുമായുള്ള സഹകരണത്തിന്റേയും ഫലമാണ് ഈ ഗെയിം . പ്രശ്ന പരിഹാരത്തിന്റെ ‘ഭാഗമായി യാഥാർത്ഥ്യബോധത്തോടെയുള്ള ഇറങ്ങിച്ചെല്ലലാണ് ഇതിലൂടെ നടക്കുന്നത് . സമൂഹത്തിൽ ചലനമുണ്ടാക്കുന്ന രീതിയിൽ മറ്റു പല മേഖലകളിലും സാങ്കേതികവിദ്യ പ്രയോജനപ്പെടുത്താൻ തങ്ങൾക്കാകുമെന്ന ആത്മ വിശ്വാസമുണ്ടെന്നും പി . ബാലാജി കൂട്ടിച്ചേർത്തു . ചിന്താഗതിയിൽ മാറ്റമുണ്ടായാലേ പെൺകുട്ടികൾക്കും ആൺകുട്ടികൾക്കും തുല്യ അവസരങ്ങൾ സൃഷ്ടിക്കാനാവൂ എന്ന് ഗേൾ റൈസിങ് ഇന്ത്യ ഫൌണ്ടേഷൻ കൺട്രി റെപ്രസന്റേറ്റീവ് നിധി ദുബെ പറഞ്ഞു . സിനിമകൾ പോലുള്ള കഥ പറയാനുള്ള സംവിധാനങ്ങൾ വൈകാരികമായ ചലനങ്ങൾ സൃഷ്ടിക്കുകയും പ്രശ്ന പരിഹാരത്തിൽ കേന്ദ്രീകൃതമായ ചർച്ചകൾക്കു തുടക്കം കുറിക്കുകയും ചെയ്യുമെന്നും നിധി ദുബെ ചൂണ്ടിക്കാട്ടി . നാലു കഥകളാണ് ഗേൾ റൈസിങ് ഗെയിമിൽ ആദ്യ ഘട്ടത്തിൽ ഉൾപ്പെടുത്തിയിരിക്കുന്നത് . ഈ വർഷം തന്നെ കൂടുതൽ റിലീസുകൾ ഉണ്ടാകും . വോഡഫോൺ ഗെയിം സ്റ്റോർ , സോഷ്യൽ ആപ്പ് ഹബ്ബുകൾ , ഗൂഗിൾ പ്ലേ സ്റ്റോർ എന്നിവിടങ്ങളിൽ നിന്ന് ഈ ഗെയിം ഡൌൺലോഡു ചെയ്യാം .


2017 അവസാനിക്കുകയാണ് . കണക്കെടുപ്പിൻറെ ഈ വേളയിൽ 2017ലെ ഇന്ത്യയിലെ ട്രെൻറിംഗ് വ്യക്തമാക്കുകയാണ് ഗൂഗിൾ . എന്തൊക്കെയാണ് ഇന്ത്യക്കാർ കൂടുതൽ തിരഞ്ഞത് , ഏത് വ്യക്തിയെയാണ് ഇന്ത്യക്കാർ കൂടുതൽ തിരഞ്ഞത് ഏറ്റവും കൂടുതൽ തിരഞ്ഞ സിനിമ ഏത് ഇങ്ങനെ നീളുന്നു പട്ടിക . ഗൂഗിളിൻറെ ലിസ്റ്റിലേക്ക് . ഏറ്റവും കൂടുതൽ തിരഞ്ഞ 10 വാക്കുകൾ സെർച്ചിൽ ഒന്നാമത് എത്തിയ സംശയ നിവാരണങ്ങൾ ആദ്യത്തെ 10 കായിക സെർച്ചുകൾ 10 വാർത്തകൾ


പാകിസ്ഥാൻ ഫുട്ബോളിന് വിലക്ക് ഏർപ്പെടുത്തി ഫിഫ . പാകിസ്ഥാൻ ഫുട്ബോൾ ഫെഡറേഷനാണ് സ്വതന്ത്ര്യ ഭരണ സംവിധാനം ഇല്ലാത്തതിനാൽ വിലക്ക് ഏർപ്പെടുത്തിയിരിക്കുന്നത് . ഇതോടെ ഫിഫയിൽ നിന്ന് പാകിസ്ഥാന് ലഭിക്കുന്ന എല്ലാ സഹായവും നിലയ്ക്കും . ഇതിനോടൊപ്പം ഏതെങ്കിലും അന്താരാഷ്ട്ര മത്സരത്തിൽ പന്തുതട്ടുവാൻ പാകിസ്ഥാൻ ദേശീയ ഫുട്ബോൾ ടീമിന് സാധിക്കില്ല . ഇപ്പോഴും പാകിസ്ഥാൻ സുപ്രീംകോടതി നിയമിച്ച ഭരണസമിതിയാണ് പാകിസ്ഥാൻ ഫുട്ബോൾ ഫെഡറേഷൻ ഭരിക്കുന്നത് . ദേശീയ ഫുട്ബോൾ സംഘടന സ്വതന്ത്ര്യമായി പ്രവർത്തിക്കണം എന്നാണ് ഫിഫയുടെ നിയമം . ഇത് ലംഘിക്കപ്പെട്ടതിനാലാണ് ഫിഫയുടെ വിലക്ക് എന്ന് റോയിട്ടെർസ് റിപ്പോർട്ട് ചെയ്യുന്നു . ഫിഫ ലോക റാങ്കിംഗിൽ 200 സ്ഥാനത്താണ് പാകിസ്ഥാൻ . മാത്രവുമല്ല 2015ന് ശേഷം പാകിസ്ഥാൻ ഒരു അന്താരാഷ്ട്ര ഫുട്ബോൾ മത്സരം പോലും കളിച്ചിട്ടില്ല .


റിലീസിന് മുൻപ് വിശ്വരൂപം 2 നേടിയെടുത്ത പ്രേക്ഷകശ്രദ്ധയ്ക്ക് പല കാരണങ്ങൾ ഉണ്ടായിരുന്നു . തമിഴ്നാട്ടിലെ മുസ്ലിം സംഘടനകൾ ഉയർത്തിയ എതിർപ്പുൾപ്പെടെ , റിലീസ് സമയത്ത് വാർത്തകളിൽ നിരന്തരം പ്രത്യക്ഷപ്പെട്ട , എന്നാൽ മികച്ച അഭിപ്രായം നേടിയ ഒരു സിനിമയുടെ സീക്വൽ എന്നതായിരുന്നു അതിൽ പ്രധാനം . തൻറെ സിനിമാജീവിതം അവസാനഘട്ടത്തിലെന്ന് പ്രഖ്യാപിച്ച കമൽഹാസൻ , മക്കൾ നീതി മയ്യമെന്ന തൻറെ രാഷ്ട്രീയ പാർട്ടിയുടെ പ്രഖ്യാപനത്തിന് ശേഷം ഒരുക്കുന്ന സിനിമയെന്ന പ്രത്യേകതയും . തമിഴിൽ സെൻസർ ബോർഡിൻറെ 22 കട്ടുകളും ഹിന്ദി പതിപ്പിന് 14 കട്ടുകളുമായെത്തുന്ന വിശ്വരൂപം 2 സ്ക്രീനിൽ തെളിയുന്നതിന് മുൻപ് രാഷ്ട്രീയത്തിൽ ശോഭിക്കാൻ ആഗ്രഹിക്കുന്ന കമലാണ് പ്രത്യക്ഷപ്പെടുക . 2013ൽ വിശ്വരൂപം പ്രതിഷേധം നേരിട്ട സമയത്ത് വീടിൻറെ ടെറസിൽ നിന്ന് ആരാധകരോട് അദ്ദേഹം നടത്തിയ വികാരപരമായ പ്രസംഗവും പിന്നീട് മക്കൾ നീതി മയ്യത്തിൻറെ അഞ്ച് മിനിറ്റോളം നീളുന്ന കമൽ ഉൾപ്പെടുന്ന യഥാർഥ ഫൂട്ടേജുകളുമാണ് സിനിമയ്ക്ക് മുൻപ് . കാണുന്നത് സിനിമ തന്നെയോ എന്ന് കാണി അമ്പരപ്പിലാവുമ്പോഴേ വിശ്വരൂപം 2ൻറെ ടൈറ്റിൽ ആരംഭിക്കൂ . പ്രധാന കഥാപാത്രങ്ങളെല്ലാം ആദ്യ ഭാഗത്തിലേത് തന്നെ . കമലിൻറെ വിസാം അഹമ്മദ് കശ്മീരിക്കൊപ്പം പൂജ കുമാറിൻറെ നിരുപമയും ആൻഡ്രിയ ജെറമിയയുടെ അസ്മിതയും രാഹുൽ ബോസിൻറെ ഒമർ ഖുറേഷിയുമൊക്കെ എത്തുന്ന , ആദ്യഭാഗത്തിൻറെ യഥാതഥ തുടർച്ച തന്നെ രണ്ടാംഭാഗവും . അഫ്ഗാനിസ്ഥാനിലേക്കും പിന്നീട് യുഎസിലേക്കും നീളുന്ന , വിസാം അഹമ്മദ് കശ്മീരിയുടെ മിഷനുകളായിരുന്നു ആദ്യ ഭാഗത്തിലെങ്കിൽ രണ്ടാംഭാഗത്തിൽ മിഷൻ യുകെയിലേക്കാണ് . ആദ്യഭാഗത്തിൻറെ വിട്ടുപോയ കണ്ണികൾ പൂരിപ്പിച്ചെടുക്കാനുള്ള ശ്രമം പോലെയുള്ള രണ്ടാംഭാഗം ലീനിയർ നരേറ്റീവിൽ അല്ല . മിഷനുകളിൽ ഒപ്പമുള്ള ഓഫീസർ അസ്മിതയ്ക്കും ഭാര്യ നിരുപമയ്ക്കുമൊപ്പം വിമാനയാത്ര നടത്തുന്ന വിസാമിൻറെ ഓർമ്മകളിൽ തുടങ്ങി , രണ്ട് മണിക്കൂർ 21 മിനിറ്റിൽ മുന്നിലേക്കും പിന്നിലേക്കുമുള്ള നിരവധി കട്ടുകളിലാണ് വിശ്വരൂപം 2 യഥാർഥ രൂപം പ്രാപിച്ചിരിക്കുന്നത് . ഒരു മികച്ച എഡിറ്റർ ഇല്ലായിരുന്നുവെങ്കിൽ അമ്പേ തകർന്നുവീഴാവുന്ന നരേഷനാണ് ചിത്രത്തിൻറേത് ( മഹേഷ് നാരായണനും വിജയ് ശങ്കറും ചേർന്നാണ് എഡിറ്റിംഗ് നിർവ്വഹിച്ചിരിക്കുന്നത് ) . ഒരു സ്പൈ - ത്രില്ലർ ചിത്രത്തിൻറെ മൂഡ് ആദ്യാവസാനം നിലനിർത്തുന്നുണ്ട് വിശ്വരൂപം 2 . അത് പക്ഷേ നരേഷനിൽ , പ്രേക്ഷകർക്ക് ഇടവേള നൽകാതെയെത്തുന്ന അപ്രതീക്ഷിത സംഭവങ്ങളിൽ ഊന്നിയല്ല . മറിച്ച് വിസാം അഹമ്മദിൻറെയും ഒപ്പമുള്ള മറ്റ് പ്രധാന കഥാപാത്രങ്ങളുടെയും രണ്ടാംവരവിൻറെ കാര്യകാരണങ്ങൾ പതുക്കെ അവതരിപ്പിച്ചെടുത്ത് , ഒപ്പം നായകന് മുന്നിലെത്തുന്ന പുതിയ വെല്ലുവിളികളും ആക്ഷൻ സീക്വൻസുകളുമൊക്കെ കാണിക്ക് മുന്നിലെത്തിക്കുകയാണ് ചിത്രം . പേസിംഗ് താരതമ്യേന വേഗം കുറഞ്ഞതെങ്കിലും പ്രേക്ഷകരുടെ ശ്രദ്ധയെ വിടാതെ കൂടെക്കൂട്ടാനാവുന്നുണ്ട് കമൽഹാസന് . ആദ്യഭാഗത്തിൻറെ വിട്ടുപോയ കണ്ണികൾ പൂരിപ്പിക്കുകയാണ് ലക്ഷ്യമെങ്കിലും അത് കഥാപാത്രങ്ങൾ തമ്മിലുള്ള സംഭാഷണങ്ങളിലൂടെയല്ലാതെ , ദൃശ്യങ്ങളിലൂടെയാക്കാൻ കമൽ ശ്രദ്ധിച്ചിട്ടുണ്ട് . ത്രില്ലർ സിനിമകളുടെ പ്രേക്ഷകർക്ക് രുചിക്കുന്ന ദൃശ്യാനുഭവമെങ്കിലും ആദ്യഭാഗം കണ്ടിട്ടില്ലാത്ത പ്രേക്ഷകർക്ക് സിനിമ ദുർഗ്രാഹ്യമാവാനും സാധ്യതയുണ്ട് . ആക്ഷൻ സിനിമകളോട് തനിക്കുള്ള പ്രിയം എപ്പോഴും പറയുന്നയാളാണ് കമൽഹാസൻ . ' സിനിമാറ്റിക് എലമെൻറുകൾ ' പരമാവധി ഒഴിവാക്കി , raw ആയ രീതിയിലാണ് വിശ്വരൂപം 2ൻറെ ആക്ഷൻ സീക്വൻസുകളെ സംവിധായകനും നടനും എന്ന നിലയ്ക്ക് കമൽ സമീപിച്ചിരിക്കുന്നത് . പലപ്പോഴും സ്റ്റാറ്റിക് ഷോട്ടുകളിൽ പോലും മുഖ്യകഥാപാത്രത്തിൻറെ ആക്ഷൻ രംഗങ്ങളുണ്ട് . ആക്ഷൻ സീക്വൻസുകളിൽ മാത്രമല്ല സിനിമയുടെ മൊത്തത്തിലുള്ള ദൃശ്യപരിചരണത്തിലും ഈ rawness അനുഭവപ്പെടുന്നുണ്ട് . സിനിമാറ്റിക് പൂർണതയ്ക്ക് പകരം റിയൽ ലൈഫ് എന്ന് തോന്നിപ്പിക്കുന്ന തരത്തിലുള്ള ദൃശ്യപരിചരണമാണ് ചിത്രത്തിൻറേത് . എന്നാൽ വിഎഫ്എക്സ് ശരാശരി നിലവാരം മാത്രം പുലർത്തുന്നു . സനു ജോൺ വർഗീസും ഷാംദത്ത് സൈനുദ്ദീനും ചേർന്നാണ് ക്യാമറ കൈകാര്യം ചെയ്തിരിക്കുന്നത് . വിസാം അഹമ്മദ് കശ്മീരിയാണ് പ്ലോട്ടിൻറെ കേന്ദ്രമെങ്കിലും മറ്റ് കഥാപാത്രങ്ങളെയും പരിഗണിക്കുന്ന ചിത്രമാണ് വിശ്വരൂപം 2 . പൂജ കുമാറിൻറെ നിരുപമയ്ക്കും ആൻഡ്രിയയുടെ അസ്മിതയ്ക്കും ശേഖർ കപൂറിൻറെ കേണൽ ജഗന്നാഥിനുമൊക്കെ കഥയുടെ മുന്നോട്ടുപോക്കിൽ പങ്കുണ്ട് . ആദ്യഭാഗം കണ്ടവരൊന്നും മറക്കാത്ത , രാഹുൽ ബോസിൻറെ ഒമർ ഖുറേഷിയുടെ പാത്രരൂപീകരണം പക്ഷേ നിരാശപ്പെടുത്തുന്നു . കമലിൻറെ നായകന് വെല്ലുവിളി ഉയർത്താനുള്ള ശേഷി അനുഭവപ്പെടുത്തുംവിധമല്ല ഒമർ പ്രത്യക്ഷപ്പെടുന്നത് . റോ ഏജൻറായ വിസാം അഹമ്മദിനെ അടിയന്തര ഘട്ടങ്ങളിൽ സഹായിക്കുകയും മിഷനുകളിൽ ഒപ്പം പൊരുതുകയും ചെയ്യുന്നത് പലപ്പോഴും യുഎസ് സൈനികാംഗങ്ങളാണ് . ഇസ്ലാമിക തീവ്രവാദത്തെ പുറമേയ്ക്ക് മാത്രം സമീപിച്ചുവെന്ന് വായിക്കപ്പെട്ട ചിത്രത്തിൻറെ രണ്ടാംഭാഗം വരുമ്പോഴും അത് അങ്ങിനെതന്നെ . മനുഷ്യത്വവിരുദ്ധമായ കുടിയേറ്റ നയങ്ങൾ പ്രഖ്യാപിച്ച , മുസ്ലിം വിരുദ്ധത സംശയമേതുമില്ലാതെ എപ്പോഴും പറയുന്ന ഒരു അമേരിക്കൻ പ്രസിഡൻറിൻറെ കാലത്തും ഒരു തമിഴ് സിനിമാനായകൻറെ രക്ഷകരാവുന്നവർ യുഎസ് ആർമി തന്നെ , ഹോളിവുഡ് മാതൃകയിൽ . സിനിമ എന്ന നിലയിൽ ത്രില്ലറുകൾ ഇഷ്ടപ്പെടുന്നവർക്ക് ടിക്കറ്റെടുക്കാവുന്ന സിനിമയാണ് വിശ്വരൂപം 2 .


ഇന്ത്യൻ വനിതാ ക്രിക്കറ്റിലെ സൂപ്പർ സ്റ്റാറാണ് സ്മൃതി മന്ദാന . വനിതാ ക്രിക്കറ്റ് ലോകകപ്പിൽ സ്മൃതിയുടെ പ്രകടനത്തേക്കാൾ ശ്രദ്ധിക്കപ്പെട്ടത് ബോളിവുഡ് താരങ്ങളോട് കിടപിടിക്കുന്ന അവരുടെ രൂപസൌകുമാര്യമാണ് . ഒറ്റരാത്രി കൊണ്ടാണ് സ്മൃതിക്ക് ആയിരക്കണക്കിന് ആരാധകരുണ്ടായത് . സ്മൃതിയോട് ക്രഷ് തോന്നുന്നുവെന്ന് വെളിപ്പെടുത്തി സാമൂഹ്യമാധ്യമങ്ങളിലൂടെ നിരവധി പേരാണ് രംഗത്ത് വന്നത് . എന്നാൽ സ്മൃതിക്ക് ആരോടെങ്കിലും ക്രഷ് തോന്നിയിട്ടുണ്ടോ എന്നത് ഇതുവരെ പരമരഹസ്യമായിരുന്നു . തനിക്ക് ക്രഷ് തോന്നിയ ബോളിവുഡ് സെലിബ്രിറ്റിയെ വെളിപ്പെടുത്തിയിരിക്കുകയാണ് സ്മൃതി . ബോളിവുഡ് താരം ഹൃതിക് റോഷനുമായി ഡേറ്റ് ചെയ്യാൻ താൽപ്പര്യമുണ്ടെന്ന് സ്മൃതി . ദേശീയ മാധ്യമമായ ഇന്ത്യ ടുഡെ നടത്തിയ ഒരു പരിപാടിയിലാണ് സ്മൃതിയുടെ വെളിപ്പെടുത്തൽ . ഫാൻറസി ഡേറ്റിംഗ് പങ്കാളി ആരാണെന്ന ചോദ്യത്തിനായിരുന്നു സ്മൃതിയുടെ മറുപടി .


ഫ്ലിപ്പ്കാർട്ട് മൊബൈൽ ബൊണാൻസ സെയിൽ നടത്തുന്നു . മൊബൈൽ ഫോണുകൾക്ക് ആകർഷകമായ ഓഫറുകളുമായി നവംബർ 19 മുതൽ 22വരെയാണ് ഈ ഓഫർ സെയിൽ നടത്തുന്നത് . തിരഞ്ഞെടുത്ത മോഡലുകളിൽ വിലക്കുറവും , നോ - കോസ്റ്റ് ഇഎംഐ ഇങ്ങനെ അനേകം ഓഫറുകൾ ഫ്ലിപ്പ്കാർട്ട് വാഗ്ദാനം ചെയ്യുന്നു . എച്ച്ഡിഎഫ്സി കാർഡ് ഉള്ളവർക്കാണ് നോ - കോസ്റ്റ് ഇഎംഐ ലഭിക്കുക . ഇതിന് ഒപ്പം തന്നെ 3ജി ഹാൻറ് സെറ്റിൽ നിന്നും 4ജി സെറ്റിലേക്ക് അപ്ഡേറ്റ് ചെയ്യുന്നവർക്ക് 750 രൂപയുടെ പേ ഔട്ട് ഗ്യാരണ്ടി ലഭിക്കും . ഇതിന് ഒപ്പം 99 രൂപയിൽ ആരംഭിക്കുന്ന കംപ്ലീറ്റ് മൊബൈൽ പ്രോട്ടക്ഷൻ പ്ലാനും ലഭിക്കും . സാംസങ്ങ് ഗ്യാലക്സി ഓൺ6 , അസ്യൂസ് സെൻഫോൺ മാക്സ് പ്രോ എം1 , ഷവോമി പോക്കോ എഫ്1 , റിയൽ മീ2 പ്രോ എന്നിവയ്ക്ക് വിലക്കുറവ് ലഭിക്കും . ഇതിന് പുറമേ ചില ബ്രാൻറുകൾ കൂടി അടുത്ത ദിവസങ്ങളിൽ ലിസ്റ്റ് ചെയ്യും . ഗ്യാലക്സി ഓൺ6 4ജിബി , 64ജിബി പതിപ്പ് 2,000 രൂപ കുറവിൽ 9,990 രൂപയ്ക്കാണ് ഓഫർ സമയത്ത് വിൽക്കുക .


രാജ്യത്തെ ഏക പൊതുമേഖല വിമാന കമ്പനിയായ എയർഇന്ത്യയെ വിവിധ ഭാഗങ്ങളാക്കി മുറിച്ച് വിൽക്കാൻ പ്രധാനമന്ത്രിയുടെ ഓഫീസ് നിർദേശം നല്കിയെന്ന് സൂചന . ഭീമമായ നഷ്ടത്തിലോടുന്ന കമ്പനിയെ പൂർണ്ണമായി ഏറ്റെടുക്കാൻ സ്വകാര്യ കമ്പനികളൊന്നും താൽപര്യപ്പെടാത്തതാണ് പുതിയ തീരുമാനത്തിന് പ്രേരിപ്പിച്ചത് . അടുത്ത വർഷം ആദ്യത്തോടെ തന്നെ വിൽപ്പന പൂർത്തിയാക്കാൻ പ്രധാനമന്ത്രി നിർദ്ദേശിച്ചതായും റിപ്പോർട്ടുകളുണ്ട് . സ്വകാര്യ ഭീമന്മാരായ ടാറ്റയും ഇന്റിഗോയും ഇതിനോടകം തന്നെ താത്പര്യമറിച്ചതായാണ് സൂചനകൾ . അന്താരാഷ്ട്ര സർവ്വീസ് ഏറ്റെടുക്കാൻ ഇന്റിഗോ ശ്രമം തുടങ്ങിക്കഴിഞ്ഞു . നിലവിൽ രണ്ട് വിമാന സർവ്വീസുകളിൽ പങ്കാളിയായ ടാറ്റയുടെ നീക്കവും ശ്രദ്ദേയമാണ് . എത്രയും പെട്ടെന്ന് വില്പന പൂർത്തിയാക്കാനാണ് പ്രധാനമന്ത്രിയുടെ ഓഫീസ് നല്കിയിരിക്കുന്ന നിർദേശം . എയർ ഇന്ത്യയുടെ ആസ്തിയെയും വസ്തുവകകളെയും കുറിച്ച് മുമ്പ് വ്യക്തമായ മൂല്യനിർണ്ണയം നടന്നിട്ടില്ലെന്ന് കമ്പനി പ്രതിനിധികൾ പറഞ്ഞു . വിഖ്യാത ചിത്രകാരൻ എം . എഫ് ഹുസൈന്റെ ഉൾപ്പെടെ 30മില്യൺ ഡോളർ വിലവരുന്ന പെയിന്റിങ്ങുകൾ എയർ ഇന്ത്യയുടെ മുംബൈ ഓഫീസിൽ നിന്ന് കാണാതായ വാർത്ത ചെയർമാൻ അശ്വിനി ലൊഹാനി സ്ഥിരീകരിച്ചു .


സ്വദേശിവൽക്കരണത്തിൻറെ ഭാഗമായി അഞ്ചു ലക്ഷത്തോളം പൌരന്മാർക്ക് ജോലി നൽകുമെന്ന് സൌദി അറേബ്യ . മലയാളികൾ ഉൾപ്പെടെ നിരവധി വിദേശികൾക്ക് ജോലി നഷ്ടപ്പെടാൻ ഈ നടപടി കാരണമായേക്കും . അടുത്ത വർഷത്തോടെ മുപ്പത് ശതമാനം ചെറുകിട സ്ഥാപനങ്ങളും അടച്ചു പൂട്ടേണ്ടി വരുമെന്നാണ് ആശങ്ക . പന്ത്രണ്ട് മേഖലകളിൽ കൂടി സമ്പൂർണ സൌദിവൽക്കരണം നടപ്പിലാക്കുന്ന പദ്ധതി സെപ്റ്റംബർ പതിനൊന്നിന് പ്രാബല്യത്തിൽ വരും . ഇതുവഴി നാല് ലക്ഷത്തി തൊണ്ണൂറായിരം സ്വദേശികൾക്ക് നേരിട്ട് ജോലി ലഭിക്കുമെന്ന് സ്മാൾ ആൻഡ് മീഡിയം എൻറർപ്രൈസസ് അതോറിറ്റിയിലെ റീട്ടെയിൽ മേഖലാ മേധാവി സയ്യിദ് മഹമൂദ് മാസി പറഞ്ഞു . നിലവിൽ മലയാളികൾ ഉൾപ്പെടെ വിദേശികൾ ആണ് ഈ പന്ത്രണ്ട് മേഖലകളിലും ജോലി ചെയ്യുന്നവരിൽ ഭൂരിഭാഗവും . കണ്ണട , വാച്ച് , വാഹന സ്പെയർ പാർട്സുകൾ , മെഡിക്കൽ ഉപകരണങ്ങൾ , ഇലക്ട്രിക് ആൻഡ് ഇലക്ട്രോണിക് സാധനങ്ങൾ , കെട്ടിട നിർമാണ സാമഗ്രികൾ , ഫർണിച്ചർ , വീട്ടു സാധനങ്ങൾ , റെഡിമെയ്ഡ് വസ്ത്രങ്ങൾ തുടങ്ങിയവ വിൽക്കുന്ന കടകളിൽ പദ്ധതി നടപ്പിലാക്കും . വാഹന ഷോറൂമുകളും പട്ടികയിലുണ്ട് . ചെറുകിട വ്യാപാര മേഖലയിൽ ഇരുപത്തിനാല് ശതമാനം സൌദിവൽക്കരണം നടപ്പിലായിട്ടുണ്ട് . 2020ആകുമ്പോഴേക്കും ഈ മേഖലയിലെ സൌദിവൽക്കരണം അമ്പത് ശതമാനത്തിൽ എത്തിക്കാനാണ് നീക്കം . സ്വദേശികളെ ഈ മേഖലയിലേക്ക് ആകർഷിക്കാനും വിദേശികളുടെ റിക്രൂട്ട്മെൻറ് നിരുൽസാഹപ്പെടുത്താനുമായി പല പദ്ധതികളും നടപ്പിലാക്കിയിട്ടുണ്ട് . വിദേശ തൊഴിലാളികൾക്ക് ഏർപ്പെടുത്തിയ ലെവി കാരണം അടുത്ത വർഷമാകുമ്പോഴേക്കും മുപ്പത് ശതമാനം കടകളും അടച്ചു പൂട്ടുമെന്നാണ് അതോറിറ്റിയുടെ വിലയിരുത്തൽ . ചില്ലറ വില്പന മേഖലയിൽ എഴുപത് ശതമാനവും ചെറുകിട സ്ഥാപനങ്ങൾ ആണ്


ലാലേട്ടന്റെ പുതിയ പ്രിയദർശൻ ചിത്രം ഒപ്പത്തിന്റെ ട്രെയിലർ കണ്ടതല്ലേ ? കണ്ടില്ലെങ്കിൽ ഇതാ ഇവിടെഃ ഇനി , ഒരു ചോദ്യം ? എന്തായിരിക്കും ഒപ്പത്തിന്റെ കഥ ? ഊഹിക്കാൻ കഴിയുന്നുവെങ്കിൽ , അത് ഒരു സെൽഫി വീഡിയോയിൽ പകർത്തൂ . വീഡിയോ ഞങ്ങൾക്ക് അയക്കൂ . മികച്ച വീഡിയോകൾ തയ്യാറാക്കിയ 21 പേർക്ക് കൊച്ചിയിൽ ലാലേട്ടനൊപ്പം തിരുവോണ നാളിൽ ഒരു വൈകുന്നേരം ; പങ്കിടാം . ഒന്നിച്ച് ഡിന്നർ കഴിക്കാം . ബാക്കി ലാലേട്ടൻ പറയുംഃ )


സ്വന്തമായി വാഹനം വാങ്ങാൻ ആഗ്രഹിക്കുന്ന യൂബർ ഡ്രൈവർമാർക്കു പദ്ധതിയുമായി ടൊയോട്ട കിർലോസ്കർ മോട്ടോറും യൂബറും കൈകോർക്കുന്നു . സ്വന്തമായി വാഹനം വാങ്ങാൻ ആഗ്രഹിക്കുന്ന യൂബർ ഡ്രൈവർമാർക്കു പിന്തുണ നൽകുന്നതാണ് ടൊയോട്ട കിർലോസ്കർ മോട്ടോറിൻറെ പുത്തൻ പദ്ധതി . ഇതിനായി വാഹന വിലയുടെ 90 % വരെ വായ്പ സൌകര്യം കമ്പനി ലഭ്യമാക്കും . ടൊയോട്ടയുടെ ഉപസ്ഥാപനമായ ടൊയോട്ട ഫിനാൻഷ്യൽ സർവീസസ് ഇന്ത്യയാണ് വായ്പ സൌകര്യം ഒരുക്കുന്നത് . പദ്ധതി പ്രകാരം എറ്റിയോസ് , ലിവ മോഡലുകളാണു ലഭിക്കുന്നത് . അക്സസറികളുടെ വിലയും സർവീസ് പാക്കേജ് , റജിസ്ട്രേഷൻ , റോഡ് ടാക്സ് , ഇൻഷുറൻസ് ചെലവുകളുമുൾപ്പെടെ ഓൺ റോഡ് വിലയുടെ 90 % വായ്പയാണു ടി എഫ് എസ് ഐ വാഗ്ദാനം ചെയ്യുന്നത് . ഡിസംബർ വരെ പദ്ധതിയുടെ കാലാവധി പ്രാബല്യത്തിലുണ്ടാവും . 2020 ആകുമ്പോഴേയ്ക്കും ഇന്ത്യയുടെ റൈഡ് ഷെയറിങ് വിപണി മൂല്യം 46,723 കോടി രൂപയായി ഉയരുമെന്ന് പ്രതീക്ഷിക്കുന്ന സാഹചര്യത്തിൽ യൂബറുമായുള്ള സഹകരണം കൂടുതൽ നേട്ടം ഉണ്ടാക്കുമെന്ന കണക്കു കൂട്ടലിലാണ് ടൊയോട്ട കിർലോസ്കർ .


ബോക്സ്ഓഫീസിൽ സൂപ്പർഹിറ്റായി മാറിയ രജനികാന്തിൻറെ കബാലി എന്നാൽ വിതരണക്കാർക്ക് വലിയ നഷ്ടം ഉണ്ടാക്കിയെന്ന് റിപ്പോർട്ടുകൾ . ചിത്രത്തിൻറെ തമിഴ്നാട്ടിലെ വിതരണാവകാശം ജാസ് സിനിമാസ് ആണ് നേടിയിരുന്നത് . 68 കോടി രൂപയ്ക്കായിരുന്നു കബാലിയുടെ വിതരണാവകാശം ഏറ്റെടുത്തിരുന്നത് . വിതരണം സ്വന്തമാക്കിയ ജാസ് സിനിമാസ് തമിഴ്നാട്ടിലെ മറ്റുവിതരണക്കാർക്ക് ചിത്രം വലിയ തുകയ്ക്ക് കൊടുക്കുകയും ചെയ്തിരുന്നു . എന്നാൽ മികച്ച ഇനീഷ്യൽ കലക്ഷന് ശേഷം ചിത്രം കലക്ഷനിൽ ഇടിവ് രേഖപ്പെടുത്തിയതോടെ വിതരണക്കാരുടെ നില പരുങ്ങലിലായി . കബാലിയിലൂടെ നഷ്ടമായ വിതരണ തുക താനു തന്നെ തിരിച്ചു തരണമെന്ന നിലപാടിലാണ് ഇപ്പോൾ വിതരണക്കാർ . മാത്രമല്ല കബാലിയുടെ ഹിന്ദി , തെലുങ്ക് പതിപ്പുകൾ വിതരണക്കാർക്ക് കനത്ത നഷ്ടം വരുത്തിവച്ചതായും റിപ്പോർട്ടുകൾ ഉണ്ട് . കർണാടകയിൽ നിർമാതാവ് റോക്ലിൻ വെങ്കിടേഷ് പത്ത് കോടി രൂപക്കാണ് വിതരണം ഏറ്റെടുത്തത് . 15 . 5 കോടി മുടക്കിയാണ് ഹിന്ദിയിൽ ഫോക്സ് സ്റ്റാർ ഇന്ത്യ വിതരണാവകാശം സ്വന്തമാക്കിയത് . ആദ്യ ദിവസം അഞ്ചുകോടി രൂപ കളക്ഷൻ നേടി .


റെക്കോർഡ് സാറ്റലേറ്റ് റേറ്റ് നേടി മോഹൻലാൽ എന്ന ചിത്രം . നാല് കോടി രൂപയ്ക്കാണ് ഒരു സ്വകാര്യ ചാനൽ മോഹൻലാലിന്റെ സംപ്രേക്ഷണാവകാശം സ്വന്തമാക്കിയിരിക്കുന്നത് . നായികാ കേന്ദ്രീകൃതമായ ഒരു മലയാള സിനിമയ്ക്ക് ആദ്യമായാണ് ഇത്രയും വലിയ തുക സാറ്റലേറ്റ് റേറ്റ് ഇനത്തിൽ ലഭിക്കുന്നത് . മലയാളത്തിലെ ലേഡി സൂപ്പർ സ്റ്റാറായ മഞ്ജുവാര്യരാണ് മോഹൻലാലിലെ നായികാ കഥാപാത്രം . മലയാളത്തിലെ ആദ്യത്തെ ലേഡി സൂപ്പർസ്റ്റാർ മഞ്ജുവാര്യരുടെ മിന്നുന്ന പ്രകടനവും ഗാനരംഗങ്ങളും കൊണ്ട് പ്രക്ഷേകഹൃദയങ്ങൾ കീഴടക്കി മുന്നേറുന്നതിനിടെയാണ് ചിത്രത്തിന് റെക്കോർഡ് തുക സാറ്റലേറ്റ് റേറ്റിനത്തിൽ ലഭിച്ചത് . ബോക്സ് ഓഫീസിലും മികച്ച പ്രതികരണമാണ് ചിത്രത്തിന് ലഭിക്കുന്നത് . ' ഇടി ' എന്ന സിനിമയ്ക്ക് ശേഷം സാജിദ് യഹിയ സംവിധാനം ചെയ്യുന്ന സിനിമയാണ് മോഹൻലാൽ . മോഹൻലാലിന്റെ കടുത്ത ആരാധികയായ മീനു എന്ന വീട്ടമ്മയുടെ കഥയാണ് സിനിമയുടെ ഇതിവൃത്തം . മോഹൻലാലിന്റെ ഫാൻ ചിത്രമെന്ന പ്രത്യേകതയോടെയിറങ്ങിയ മോഹൻലാൽ , മോഹൻലാൽ എന്ന ' നടനെ ' ക്കുറിച്ച് ഇതുവരെ ഇറങ്ങിയ ചിത്രങ്ങളെയെല്ലാം കടത്തിവെട്ടിയിരിക്കുകയാണ് . മഞ്ഞിൽ വിരിഞ്ഞ പൂക്കളിലൂടെ മോഹൻലാൽ മലയാള സിനിമയിലേക്ക് കടന്നുവന്ന അതേ ദിവസമാണ് മീനാക്ഷിയുടെ ജനനം . മോഹൻലാലിന്റെ കരിയർ വളർച്ചയോടൊപ്പം മീനുവും വളരുന്നു . അദ്ദേഹത്തിന്റെ എല്ലാ സിനിമകളുടെയും കടുത്ത ആരാധികയായി മാറിയ മീനു , തന്റെ ജീവിതത്തിലും മോഹൻലാൽ ചെയ്ത കഥാപാത്രങ്ങളെ പോലെ മറ്റുള്ളവരെ കണ്ടുതുടങ്ങുന്നു . ഫ്ളാഷ്ബാക്കിലൂടെ സഞ്ചരിക്കുന്ന സിനിമ നിരവധി രസകരമായ മുഹൂർത്തങ്ങളിലൂടെയാണ് കടന്നു പോകുന്നത് . ലേഡി സൂപ്പർസ്റ്റാർ മഞ്ജു വാര്യരും ഇന്ദ്രജിത്തുമൊക്കെ തങ്ങളുടെ വേഷങ്ങളെ ഭദ്രമാക്കിയിരിക്കുന്നു . ഇവരുടെ മത്സരിച്ചുള്ള അഭിനയവും തമാശ രംഗങ്ങളുമാണ് ചിത്രത്തിന്റെ ഹൈലൈറ്റ് . സുനീഷ് വരനാടാണ് രചന . സൌബിൻ ഷാഹിർ , അജുവർഗീസ് , സിദ്ദിഖ് , സലീം കുമാർ , കെ . പി . എ . സി ലളിത , ഹരീഷ് , ശ്രീജിത്ത് രവി , ഉഷ ഉതുപ്പ് തുടങ്ങി വൻ താരനിര ചിത്രത്തെ സമ്പന്നമാക്കുന്നു .


ഓസ്ട്രേലിയൻ പേസർ മിച്ചൽ സ്റ്റാർക്കിനെ ഐപിഎൽ ടീമായ കൊൽക്കത്ത നൈറ്റ് റൈഡേഴ്സ് ഒഴിവാക്കി . ഫോൺ സന്ദേശത്തിലൂടെയാണ് സ്റ്റാർക്കിനെ ടീം തീരുമാനം അറിയിച്ചത് . പുതിയ സീസണിന് മുൻപുള്ള താരലേലത്തിന് മുന്നോടിയായാണ് നടപടി . ടീം സന്ദേശം ലഭിച്ചതായി സ്റ്റാർക്ക് സ്ഥിരീകരിച്ചിട്ടുണ്ട് . എന്നാൽ മറ്റൊരു ടീമിനായി കളിക്കുമോയെന്ന കാര്യം സ്റ്റാർക്ക് വ്യക്തമാക്കിയിട്ടില്ല . ഐപിഎല്ലിൽ കളിക്കാനായില്ലെങ്കിൽ കൂടുതൽ ടെസ്റ്റ് - ഏകദിന മത്സരങ്ങൾ കളിക്കാൻ സാധിക്കുമെന്ന് സ്റ്റാർക്ക് പ്രതീക്ഷ പ്രകടിപ്പിച്ചു . അടുത്ത വർഷം നടക്കുന്ന ലോകകപ്പും ആഷസുമാണ് സ്റ്റാർക്കിൻറെ മനസിൽ . കഴിഞ്ഞ താരലേലത്തിൽ 9.4 കോടി രൂപയ്ക്ക് കൊൽക്കത്തയിലെത്തിയ സ്റ്റാർക്ക് പരിക്ക് കാരണം ഒരു മത്സരത്തിലും കളിച്ചിരുന്നില്ല . കൊൽക്കത്ത നൈറ്റ് റൈഡേഴ്സ് കഴിഞ്ഞ സീസണിൽ മൂന്നാം സ്ഥാനത്ത് ഫിനിഷ് ചെയ്തിരുന്നു . മാർച്ച് 29നാണ് ഐപിഎൽ സീസൺ തുടങ്ങുന്നത് .


ആഗോള വിപണിയിൽ എണ്ണവില വർദ്ധിക്കുന്നത് രാജ്യത്തെ പെട്രോൾ , ഡീസൽ വില വർദ്ധനയ്ക്ക് ആക്കം കൂട്ടുന്നു . ആഗോള വിപണിയിൽ എണ്ണവില രണ്ടു വർഷത്തെ ഉയർന്ന നിലയിലെത്തി . 2015 ജൂലൈയ്ക്കു ശേഷം ആദ്യമായാണ് വില 60 ഡോളറിനു മുകളിലെത്തിയത് . ബാരലിന് 60.44 ഡോളറായിരുന്നു വെള്ളിയാഴ്ചയിലെ വില . 2015 ജൂലൈയിലാണ് ഈ നിലവാരത്തിലേക്ക് ഇതിന് മുൻപ് വില ഉയർന്നത് . 60 . 23 ഡോളറായിരുന്നു അന്നത്തെ വില . എണ്ണ ഉൽപാദക രാജ്യങ്ങളുടെ കൂട്ടായ്മയായ ഒപെക് , ക്രൂഡ് ഓയിൽ ഉൽപാദന നിയന്ത്രണം തുടരുമെന്ന സൂചനകൾക്കിടയിലാണു വില ഉയർന്നത് . റഷ്യയും സൌദിയും ഉൾപ്പെടെയുള്ള രാജ്യങ്ങളുടെ അഭിപ്രായം ഉൽപാദന നിയന്ത്രണം തുടരണമെന്നാണ് . ഇത് പൊതുനിലപാടായി അംഗീകരിക്കപ്പെടുമെങ്കിൽ എണ്ണ വില ഇനിയും വർധിച്ചേക്കും .


ബാങ്ക് അക്കൌണ്ടിൽ നിന്ന് പിൻവലിക്കാവുന്ന പണത്തിന്റെ പരിധി ഉയർത്ത് . ഫെബ്രുവരി 20 മുതൽ അക്കൌണ്ടിൽ നിന്ന് 50,000 രൂപ പിൻവലിക്കാം . നിലവിൽ 24,000 രൂപയാണ് സേവിങ്സ് അക്കൌണ്ടിൽ നിന്ന് പിൻവലിക്കാവുന്ന തുക . മാർച്ച് 13 മുതൽ നിയന്ത്രണം പൂർണമായും എടുത്ത് മാറ്റാനാണ് ആർബിഐ ഉദ്ദേശിക്കുന്നത് . നവംബർ എട്ടിന് നോട്ട് നിരോധനം നിലവിൽ വന്നത് മുതൽ ഇത്രയും വലിയ തുക പിൻവലിക്കാനുള്ള അനുമതി നൽകുന്നത് ആദ്യമായാണ് . നേരത്തെ കറന്റ് അക്കൌണ്ടിൽ നിന്ന് പണം പിൻവലിക്കുന്നതിനുള്ള പരിധി ഉയർത്തിയിരുന്നു . മാർച്ചോടെ നോട്ട് നിരോധനത്തെ തുടർന്നുണ്ടായ പ്രതിസന്ധിയിൽ നിന്ന് രാജ്യം കരകയറുമെന്നാണ് ആർബിഐയുടെ വിലയിരുത്തൽ . നിലവിലെ പലിശ നിരക്കുകളിൽ മാറ്റം വരുത്തേണ്ടെന്ന് മുംബൈയിൽ ചേർന്ന ആർബിഐ ഉദ്യോഗസ്ഥരുടെ യോഗത്തിൽ തീരുമാനിച്ചു . ഓൺലൈൻ പണതട്ടിപ്പിനെ കുറിച്ച് അന്വേഷിക്കാൻ പ്രത്യേക അന്വേഷണം വിഭാഗത്തെ നിയമിക്കാനും തീരുമാനം ആയി . ഓൺലൈൻ പണം തട്ടിപ്പിന് കേസുകൾ ധാരാളമായി റിപ്പോർട്ട് ചെയ്യുന്നതിനെ തുടർന്നാണ് ഇത് . അക്കൌണ്ടുകൾ സുരക്ഷിതമാക്കാൻ ബാങ്കുകൾക്കും നിർദ്ദേശം നൽകുമെന്ന് ആർബിഐ ഗവർണർ ഊർജ്ജിത് പട്ടേൽ അറിയിച്ചു .


ജമാഅത്തുദ്ദഅവ നേതാവ് ഹാഫിസ് സയീദിന്റെ നേതൃത്വത്തിലുള്ള രാഷ്ട്രീയ പാർട്ടിയായ ഇസ്ലാമിസ്റ്റ് മില്ലി മുസ്ലിം ലീഗിൻറെ ( എംഎംഎൽ ) അക്കൌണ്ടുകളും പേജുകളും ഫേസ്ബുക്ക് നീക്കം ചെയ്തു . 25ന് പാകിസ്ഥാനിൽ പൊതു തെരഞ്ഞെടുപ്പ് നടക്കാനിരിക്കെയാണ് ഫെസ്ബുക്കിന്റെ ഈ നടപടി . ഇത് സയീദിന് വൻ തിരിച്ചടിയായിരികും . പാക്കിസ്ഥാൻ , ഇന്ത്യ , ബ്രസീൽ , മെക്സിക്കോ തുടങ്ങിയ രാജ്യങ്ങളിലെ തിരഞ്ഞെടുപ്പുകളിൽ അവശ്യമായ സംവാദങ്ങളല്ലാതെ മറ്റ് ഇടപെടലുകൾ ഉണ്ടാകുന്നത് തടയുമെന്ന് ഫേസ്ബുക്ക് സിഇഒ മാർക് സക്കർബർഗ് നേരത്തെ വ്യക്തമാക്കിട്ടുണ്ട് . ഫേസ്ബുക്ക് അധികൃതർ പാക്ക് ഇലക്ഷൻ കമ്മിഷന്റെ സഹായത്തോടെ പല വ്യാജ അക്കൌണ്ടുകളും റദ്ദാക്കിയിരുന്നു . ഇതേ തുടർന്ന് എംഎംഎല്ലിന്റെയും അക്കൌണ്ടുകളും കമ്മീഷൻ റദ്ദാക്കുകയായിരുന്നു . ലഷ്കറെ തയിബയുമായി ബന്ധമുള്ളതിനാൽ എംഎംഎല്ലിനെ അമേരിക്ക ഭീകരസംഘടനകളുടെ പട്ടികയിൽ ഉൾപെടുത്തിയിരുന്നു . ഇതിനിടെ 831.7 കോടി രൂപയുടെ തട്ടിപ്പ് നടത്തിയ കേസിൽ പിടികിട്ടാ പുള്ളിയായി പ്രഖ്യാപിച്ച മുൻധനമന്ത്രി ഇഷാഖ് ധറിനെ അറസ്റ്റ് ചെയ്യുന്നതിനായി പാക്ക് സർക്കാർ ഇന്റർപോളിനെ സമീപിച്ചു . ഇപ്പോൾ ലണ്ടനിലുള്ള ഇഷാഖിനെതിരെ വാറന്റ് പുറപ്പെടുവിച്ചിട്ടുണ്ട് .


വിദേശത്ത് കാലിടറുന്നവർ . . . ഇന്ത്യൻ ബാറ്റ്സ്മാൻമാർ കാലങ്ങളായി കേട്ടിരുന്ന പഴിയായിരുന്നു ഇത് . എന്നാൽ ഇന്ത്യൻ ക്രിക്കറ്റിലെ ' വൻമതിൽ ' രാഹുൽ ദ്രാവിഡ് , ' വെരി വെരി സ്പെഷൽ ' വിവിഎസ് ലക്ഷ്മൺ തുടങ്ങിയവരുടെ വരവോടെ ഈ നാണക്കേട് ഇന്ത്യ ഏറെക്കുറെ ഒഴിവാക്കി . പുതുതലമുറയിൽ വിദേശ പിച്ചുകളിൽ ബൌളർമാരെ വെള്ളം കുടിപ്പിക്കുന്ന താരങ്ങളിൽ മുൻപൻ അജിങ്ക്യ രഹാനെയാണ് . ഇന്ത്യയ്ക്ക് വിദേശത്ത് ഒട്ടേറെ ജയങ്ങൾ നേടിത്തന്ന ബാറ്റ്സ്മാനാണ് രഹാനെയെന്നായിരുന്നു വീരുവിൻറ പരാമർശം . ഇന്ത്യയുടെ സ്ഥിരം നായകൻ വിരാട് കോലിയും ജൻമദിനാശംസയിൽ വിദേശ പിച്ചിലുള്ള രഹാനെയുടെ പ്രകടനത്തെ പ്രശംസിച്ചു . ദക്ഷിണാഫ്രിക്ക , ഓസ്ട്രേലിയ , വെസ്റ്റിൻഡീസ് , ന്യൂസീലൻഡ് എന്നിവിടങ്ങളിൽ മികച്ച റെക്കോർഡാണ് രഹാനെയ്ക്കുള്ളത് . ടെസ്റ്റിൽ ഒമ്പതിൽ ആറ് സെഞ്ചുറികളും രഹാനെ കുറിച്ചത് വിദേശത്താണ് . കഴിഞ്ഞ മാസം അവസാനിച്ച ഐപിഎല്ലിൽ കാര്യമായ മികവ് കാട്ടാനായില്ലെങ്കിലും വരാനിരിക്കുന്ന ഇംഗ്ലണ്ടിനെതിരായ ടെസ്റ്റ് പരമ്പരയിൽ രഹാനെയ്ക്ക് അവസരം ലഭിക്കും എന്നാണ് പ്രതീക്ഷിക്കപ്പെടുന്നത് . ജൂൺ 14ന് ആരംഭിക്കുന്ന അഫ്ഗാനെതിരായ ചരിത്ര ടെസ്റ്റിൽ കോലിക്ക് പകരം ഇന്ത്യയെ നയിക്കുന്നത് രഹാനെയാണ് .


രാജ്യത്ത് വായുമലിനീകരണം ഏറ്റവും കുറഞ്ഞ ജില്ലയായി പത്തനംതിട്ട . മറ്റ് സംസ്ഥാനങ്ങളെ അപേക്ഷിച്ച് ഏറെ മെച്ചമായ അവസ്ഥയാണ് കേരളത്തിലേതെന്ന് പരിസ്ഥിതിരംഗത്ത് പ്രവർത്തിക്കുന്ന ‘ഗ്രീൻപീസ് ഇന്ത്യ’ 2016 - ലെ വിവരങ്ങൾ ക്രോഡീകരിച്ച് തയ്യാറാക്കിയ റിപ്പോർട്ടിൽ പറയുന്നു . കണക്കുകൾ അനുസരിച്ച് 60 പി . എം . വരെയാണ് വായു ഏറ്റവും സുരക്ഷിതം . പത്തനംതിട്ടയിൽ ഇത് 26 ആണ് . കേരളത്തിൽ വായുമലിനീകരണം ഏറ്റവും കൂടുതൽ തൃശൂരിലാണ് . 55 ആണ് അവിടുത്തെ തോത് . മുൻവർഷത്തെ കണക്കുമായി താരതമ്യം ചെയ്യുമ്പോൾ കൊച്ചി , തൃശ്ശൂർ , വയനാട് , കോഴിക്കോട് എന്നിവിടങ്ങളിൽ മലിനീകരണം വർധിച്ചു . 2010 മുതൽ 2015 വരെയുള്ള കണക്കനുസരിച്ച് ഇന്ത്യയിലെ വായുമലിനീകരണം 13 ശതമാനം വർധിച്ചു . എന്നാൽ , ഇക്കാലയളവിൽ ഇന്ത്യയെക്കാൾ വലിയ വ്യാവസായികരാജ്യമായ ചൈനയിലെ മലിനീകരണത്തിൽ 17 ശതമാനം കുറവുണ്ടായി . അമേരിക്കയിൽ 15 ശതമാനവും യൂറോപ്യൻ രാജ്യങ്ങളിൽ 20 ശതമാനവും വായുമലീനീകരണം കുറഞ്ഞു .


അതിർത്തി കടന്ന് പാകിസ്ഥാൻ മണ്ണിലെ തീവ്രവാദി ക്യാമ്പുകളിൽ ഇന്ത്യ തിരിച്ചടി കൊടുത്തതിന് പിന്നാലെ , സൈബർ സംഘർഷങ്ങളിലും ഇന്ത്യയ്ക്ക് മേൽക്കൈ . ഇന്ത്യയെ അപമാനിക്കുന്ന ചിത്രങ്ങളും കുറിപ്പുകളും പോസ്റ്റ് ചെയ്ത നിരവധി പാകിസ്ഥാൻ അക്കൌണ്ടുകളും പേജുകളും ഗ്രൂപ്പുകളും ഫെയ്സ്ബുക്ക് നീക്കം ചെയ്തു . കഴിഞ്ഞ ദിവസം ഇന്ത്യയെ അപമാനിക്കുന്ന രീതിയിൽ പോസ്റ്റിട്ട് പാക്കിസ്ഥാൻ ജമാഹത്ത് ഇസ്ലാമിയുടെ ഔദ്യോഗിക പേജും ഫെയ്സ്ബുക്ക് നീക്കം ചെയ്തു . കശ്മീരിലെ ചിത്രങ്ങളാണ് ഫെയ്സ്ബുക്ക് പേജ് വഴി പ്രചരിപ്പിച്ചിരുന്നത് . 30 ലക്ഷത്തോളം ലൈക്സുള്ള പേജാണ് ഫെയ്സ്ബുക്ക് നീക്കം ചെയ്തത് . പേജുകൾ നീക്കം ചെയ്തതിനു പിന്നിൽ ഇന്ത്യൻ സൈബർ സൈനികരാണ് എന്നാണ് പേജുമായി ബന്ധപ്പെട്ടവരുടെ ആരോപണം . ഇതിന് പുറമേ പാകിസ്ഥാനിൽ നിന്നും പ്രവർത്തിക്കുന്ന ചില ഫേസ്ബുക്ക് പേജുകളും നീക്കം ചെയ്തിട്ടുണ്ട് . അതിനിടയിൽ പാക്കിസ്താൻ സൈനിക വക്താവിൻറെ ഫേസ്ബുക്ക് പേജിൽ മലയാളികളുടെ പൊങ്കാല തുടരുകയാണ് . ജനറൽ അസീം ബജ്വയുടെ പേജിലാണ് പച്ചമലയാളത്തിൽ പൊങ്കാല . നിയന്ത്രണ രേഖ കടന്ന് ഇന്ത്യൻ സൈന്യം ആക്രമണം നടത്തിയ സംഭവം നിഷേധിച്ച് ഫേസ്ബുക്ക് പോസ്റ്റിട്ടതിനു പിന്നാലെ ജനറൽ അസീം ബജ്വയുടെ പേജിൽ തുടങ്ങിയ തെറിയഭിഷേകം മറ്റു പോസ്റ്റുകളിലേക്കു കൂടി വ്യാപിക്കുകയായിരുന്നു .


നടിയും സംവിധായികയുമായ നന്ദിതാദാസ് വിവാഹമോചിതയാകുന്നു . 2010 ലാണു നന്ദിത സുബോധിനെ വിവാഹം ചെയ്തത് . ഇവർക്ക് ആറുവയസുള്ള മകനുണ്ട് . നന്ദിതയുടെ രണ്ടാം വിവാഹമായിരുന്നു ഇത് . 2002 ഇവർ സൌമ്യ സെന്നിനെ വിവാഹം കഴിച്ചിരുന്നു , എന്നാൽ 2007 ഇവർ വേർപിരിഞ്ഞു . പിന്നീടു 2010 ൽ നന്ദിത വ്യവസായിയായ സുബോധ് മസ്കാരയെ വിവാഹം കഴിക്കുകയായിരുന്നു . 2010 ജനുവരി രണ്ടിനായിരുന്നു ഇവരുടെ വിവാഹം . വേർപിരിയാനുള്ള തീരുമാനം നന്ദിത സ്ഥിരീകരിച്ചു എന്ന് ഡിഎൻഎ പത്രം റിപ്പോർട്ട് ചെയ്യുന്നു . പിരിയുന്നതിനുള്ള കാരണം എന്താണ് എന്ന് ഇവർ വ്യക്തമാക്കിട്ടില്ല . വേർപിരിയാനുള്ള തീരുമാനം വേദനിപ്പിക്കുന്നതാണ് എന്നു നന്ദിത പ്രതികരിച്ചു . മകനാണു തങ്ങളുടെ രണ്ടുപേരുടെയും മുൻഗണന എന്നും നന്ദിത പറയുന്നു .


കംഗാരുവിൽ ആദ്യം നായകൻ താനായിരുന്നുവെന്ന് ജയസൂര്യ . വില്ലൻ വേഷം ചോദിച്ചുവാങ്ങുകയായിരുന്നുവെന്നും ജയസൂര്യ പറഞ്ഞു . ഏഷ്യാനെറ്റ് ന്യൂസിന്റെ പോയന്റ് ബ്ലാങ്കിൽ സംസാരിക്കുകയായിരുന്നു ജയസൂര്യ . കംഗാരുവിലെ നായകവേഷം ചെയ്തുകൊണ്ടിരിക്കുകയായിരുന്നു . അപ്പോഴാണ് ഞാൻ തന്നെ പറയുന്നത് , വില്ലൻ വേഷം ചെയ്താലോ എന്ന് . വർക്ക് ചെയ്ത് നോക്കിയപ്പോൾ വില്ലൻ ഭയങ്കര രസമുണ്ട് . വില്ലനായി ആരെങ്കിലും പുതിയ ആളെ പ്ലാൻ ചെയ്യാം എന്നു പറഞ്ഞിരുന്നു . പക്ഷേ ഞാൻ വില്ലൻ വേഷം ചെയ്യാം എന്നു പറയുകയായിരുന്നു . നായകനായിട്ട് പൃഥ്വിരാജ് ചെയ്താൽ നല്ലതായിരിക്കുമെന്നും പറഞ്ഞു . അങ്ങനെ ഞാൻ പൃഥ്വിരാജിനെ വിളിച്ചുപറഞ്ഞു , ഒന്നു കേട്ടുനോക്കൂ , ഒരു ഐറ്റം ഉണ്ട് അതിൽ , ഓകെ ആണെങ്കിൽ ചെയ്യാം എന്ന് . പൃഥ്വിരാജ് കഥ കേട്ടപ്പോൾ പറഞ്ഞു സിനിമ ചെയ്യാം എന്നും പറഞ്ഞു . അങ്ങനെയാണ് പൃഥ്വിരാജ് നായകനാകുന്നതും ഞാൻ ആ സിനിമയിൽ വില്ലനാകുന്നതും . അതിൽ ആദ്യത്തെ ഭാഗത്ത് ഒക്കെ ജയസൂര്യ ഉണ്ട് . പക്ഷേ ആ കഥാപാത്രത്തിന്റെ അതിനുശേഷമുള്ള ഒരു മാറ്റമുണ്ടല്ലോ ? അതിലാണ് ഞാൻ അയാളായി മാറിയെന്ന് എനിക്ക് തോന്നിയത് . അഭിനയിക്കുമ്പോഴും കാണുമ്പോഴും ഡബ് ചെയ്യുമ്പോഴുമൊക്കെ എനിക്ക് അനുഭവപ്പെട്ടത് . ആ സിനിമ മുതലാണ് ഞാൻ സിനിമയെ സീരിയസ് ആയി കണ്ടുതുടങ്ങിയത് . പക്ഷേ പിന്നീടും എക്സൈറ്റ്മെന്റ് കൊണ്ട് പല സിനിമകളും ചെയ്തിട്ടുണ്ട് . സംവിധായകരെ കണ്ടിട്ടൊക്കെ ഞാൻ ചെയ്തിട്ടുണ്ട് . പക്ഷേ അത് ഒന്നും എന്റെ അബദ്ധമാണെന്ന് ഞാൻ പറയില്ല . അതൊക്കെ എന്റെ തിരിച്ചറിവായിരുന്നു - ജയൂസൂര്യ പറയുന്നു .


റഷ്യൻ ലോകകപ്പിൽ അത്ഭുത കുതിപ്പ് നടത്തിയ ടീം ക്രൊയേഷ്യയാണ് . ആദ്യമായി കലാശപോരാട്ടത്തിന് ഇടം നേടിയ അവർ ലോകകിരീടത്തിൽ മുത്തമിടാത്തതിൻറെ സങ്കടത്തിലാണ് ആരാധകർ . ക്രൊയേഷ്യൻ കുതിപ്പിന് പിന്നിൽ മധ്യനിരയുടെ കരുത്താണെന്ന് ഇതിനകം വാഴ്ത്തപെട്ടിട്ടുണ്ട് . ഇവാൻ റാക്കിറ്റിച്ചും മോഡ്രിച്ചും മാർസലോ ബ്രോസോവിച്ചുമാണ് മധ്യനിരയിൽ ക്രൊയേഷ്യയുടെ കവിത വിരിയിച്ചതിൽ പ്രധാനികൾ . ലീഗ് സീസൺ ആരംഭിക്കാനിരിക്കെ ട്രാൻസ്ഫർ വിപണിയിൽ ക്രൊയേഷ്യൻ താരങ്ങൾക്ക് വൻ ഡിമാൻറാണ് . മധ്യനിരയിലെ പ്രമുഖൻ ബ്രോസോവിച്ചിന് പിന്നാലെയാണ് ലോകോത്തര ക്ലബുകളെന്നാണ് റിപ്പോർട്ടുകൾ . പ്രധാനമായും ഇംഗ്ലിഷ് പ്രീമിയർ ലീഗിലെ വമ്പൻമാരാണ് ഇൻറർമിലാൻ താരത്തെ നോട്ടമിട്ടിരിക്കുന്നത് . മോഡ്രിച്ച് റയലിലും റാക്കിറ്റിച്ച് ബാഴ്സയിലുമാണ് കളിക്കുന്നത് . അതുകൊണ്ടുതന്നെ താരങ്ങൾക്ക് മറ്റ് ടീമുകളിലേക്ക് പോകേണ്ട ആവശ്യമില്ല . ഇതാണ് ബ്രോസിവിച്ച് ട്രാൻസ്ഫർ വിപണിയിലെ സുവർണതാരമാകാൻ കാരണം . ക്രൊയേഷ്യക്ക് വേണ്ടി 41 മത്സരങ്ങൾ കളിച്ചിട്ടുള്ള താരം ആറ് ഗോളുകളും സ്വന്തം പേരിൽ കുറിച്ചിട്ടുണ്ട് . ഇൻറർമിലാന് വേണ്ടി 101 മത്സരങ്ങളിൽ നിന്ന് 13 ഗോളുകളാണ് ബ്രോസോവിച്ച് നേടിയിട്ടുള്ളത് .


മഞ്ജു വാര്യർ വിമൻ ഇൻ സിനിമാ കളക്ടീവിൽ നിന്ന് രാജിവച്ചു എന്ന തരത്തിൽ പ്രചരിച്ച വാർത്ത അടിസ്ഥാനരഹിതം . ദിലീപിനെ തിരിച്ചെടുക്കാനുള്ള അമ്മയുടെ തീരുമാനത്തിൽ പ്രതിഷേധിച്ച് അക്രമിക്കപ്പെട്ട നടി ഉൾപ്പെടെ നാല് പേർ സംഘടനയിൽ നിന്ന് രാജിവച്ചത് മുതൽ മഞ്ജു എന്തുകൊണ്ട് പ്രതികരിക്കുന്നില്ല എന്ന ചോദ്യം സോഷ്യൽ മീഡിയയിൽ ഉയർന്നിരുന്നു . മഞ്ജുവിൻറെ മൌനം ഡബ്ല്യുസിസിയിലെ മറ്റ് അംഗങ്ങളുമായുള്ള അഭിപ്രായവ്യത്യാസം കൊണ്ടാണെന്നും അവർ ആ സംഘടനയിൽ നിന്ന് രാജി വച്ചെന്നുമൊക്കെ ഇന്നലെ വാർത്തകൾ പ്രചരിച്ചു . ചില ചാനലുകളിലും ഓൺലൈൻ മാധ്യമങ്ങളിലും ഈ വാർത്ത വന്നു . എന്നാൽ ഇത്തരത്തിലൊരു പ്രചരണം തികച്ചും അടിസ്ഥാനരഹിതമാണെന്ന് മഞ്ജുവുമായി അടുത്ത കേന്ദ്രങ്ങൾ ഏഷ്യാനെറ്റ് ന്യൂസ് ഓൺലൈനിനോട് വ്യക്തമാക്കി . " വളരെ തെറ്റായ പ്രചരണമാണ് ഇത് സംബന്ധിച്ച് നടക്കുന്നത് . വിമൻ ഇൻ കളക്ടീവിൽ നിന്നുള്ള രാജിയെക്കുറിച്ച് മഞ്ജു ചിന്തിച്ചിട്ടുപോലുമില്ല . " ഒരു അവാർഡ് നിശയിൽ പങ്കെടുക്കുന്നതുമായി ബന്ധപ്പെട്ട് വിദേശത്താണ് മഞ്ജു ഇപ്പോൾ . വനിതാ സംഘടനയിലെ പൊട്ടിത്തെറിയെത്തുടർന്ന് മഞ്ജു വാര്യർ രാജിവച്ചെന്നും അമ്മ പ്രസിഡൻറ് മോഹൻലാലിനെ രാജിക്കാര്യം അറിയിച്ചെന്നുമൊക്കെയായിരുന്നു പ്രചരണം .


പുതിയ ഓഫറുകളുമായി സ്വകാര്യ ടെലികോം കമ്പനിയായ വോഡഫോൺ . സൌജന്യ അൺലിമിറ്റഡ് കോളുകൾക്കുമൊപ്പം പ്രതിദിനം 1 ജിബി ഡാറ്റയും നൽകുന്നതാണ് ഓഫർ . റിലയൻസ് ജിയോ താരിഫ് പരിഷ്കരിച്ചതിന് പിന്നാലെയാണ് വോഡഫോണിൻറെ പുതിയ ഓഫർ പ്രഖ്യാപനം . നിലവിലുള്ള ഉപഭോക്താക്കൾക്ക് പുറമേ മൊബൈൽ പോർട്ടബിലിറ്റി സംവിധാനം ഉപയോഗപ്പെടുത്തിയവർക്കും പുതിയ പ്ലാനുകൾ ലഭിക്കും . റിലയൻസ് ജിയോ താരിഫ് പ്ലാനുകൾ അടിമുടി പൊളിച്ചെഴുതിയതിന് പിന്നാലെയാണ് ഈ നീക്കം . വോഡഫോൺ മാധ്യമങ്ങൾക്ക് നൽകിയ പ്രസ്താവനയിലാണ് ഇക്കാര്യങ്ങൾ വ്യക്തമാക്കുന്നത് . 399 ന് പകരം 459 : ധൻ ധനാ ധൻ ഓഫർ നിരക്കുകൾ കുത്തനെ ഉയർത്തി , പുതുക്കിയ പ്ലാനുകൾ ഇങ്ങനെ . . . റിലയൻസ് ജിയോയിൽ അടിമുടി മാറ്റംഃ പ്ലാനുകളും ഓഫറുകളും മാറുന്നു ! അംബാനി പണി തുടങ്ങി ! ദീപാവലിയ്ക്ക് ശേഷം മുഖം മിനുക്കിയെഴുതിയ റിലയൻസ് ജിയോ പുതിയ ധൻ ധനാ ധൻ താരിഫ് പ്ലാനുമായാണ് രംഗത്തെത്തിയത് . ജിയോ പ്രൈം അംഗങ്ങൾക്ക് വേണ്ടി അതരിപ്പിച്ച 459 രൂപയുടെ പുതിയ പ്ലാനിൽ മൂന്ന് മാസത്തേയ്ക്കുള്ള അൺലിമിറ്റഡ് സേവനങ്ങളാണുള്ളത് . പ്രതിദിനം ഒരു ജിബി ഡാറ്റയും അൺലിമിറ്റഡ് വോയ്സ് കോളുമാണ് ജിയോ ആപ്പുകളുടെ സേവനവുമാണ് ഓഫർ ആക്ടിവേറ്റ് ചെയ്യുന്നവർക്ക് ലഭിക്കുക . ഒക്ടോബർ 19 നുള്ളിൽ റീചാർജ് ചെയ്തവർക്ക് മാത്രമാണ് ജിയോ ധൻ ധനാ ധനിൻറെ ഓഫർ ഉപയോഗിക്കാൻ കഴിയുക .


ഇന്ത്യയുടെ മുൻ ഓപ്പണർ വീരന്ദർ സെവാഗ് ഐപിഎല്ലിലേക്ക് തിരിച്ചെത്തുന്നു . കിങ്സ് ഇലവ പഞ്ചാബിന്റെ ഓപ്പണറായി താരം കളിക്കുമെന്ന് ടീം അധികൃതർ ട്വീറ്റ് ചെയ്തു . ഓസീസ് താരം ആരോൺ ഫിഞ്ചിന് പകരക്കാരനായിട്ടാണ് സെവാഗ് കളിക്കുക . ഏപ്രിൽ എട്ടി ഡൽഹി ഡെയർ ഡെവിൾസിന് എതിരേയാണ് പഞ്ചാബിന്റെ ആദ്യ മത്സരം . പ്രൊഫഷണൽ ക്രിക്കറ്റിൽ നിന്ന് സെവാഗ് വിരമിച്ചിരുന്നു . ക്യാപ്റ്റൻ ആർ . അശ്വിനും കോച്ച് ബ്രാഡ് ഹോഡ്ജ് ടീം മാനേജ്മെന്റും ചേർന്നുള്ള ചർച്ചയിലാണ് കാര്യങ്ങൾ തീരുമാനമായത് . സെന്റ് മോറിറ്റ്സിൽ നടന്ന ഐസ് ക്രിക്കറ്റിലാണ് സെവാഗ് അവസാനമായി കളിച്ചത് . ആദ്യ മത്സരത്തിൽ 31 പന്തിൽ 62 റൺ നേടിയ സെവാഗ് രണ്ടാം മത്സരത്തിൽ 22 പന്തിൽ 46 റൺസും നേടിയിരുന്നു . എന്നാൽ വാർത്ത ആരാധകരിൽ ആശയക്കുഴപ്പമുണ്ടാക്കുന്നുണ്ട് . ഏപ്രിൽ ഫൂൾ തമാശയായിട്ടാണ് പലരും സ്വീകരിച്ചിട്ടുള്ളത് . എന്നാൽ കിങ്സ് ഇലവൻ പഞ്ചാബിന്റെ ട്വീറ്റ് യുവ്രാജ് സിങ് ട്വീറ്റ് ചെയ്തതോടെ കാര്യങ്ങൾ ഗൌരവത്തിലായി തുടങ്ങി .


ലോകത്ത് പാമ്പുകൾ കാണപ്പെടാത്ത രാജ്യമാണ് അയർലാൻറ് . ഈ യൂറോപ്യൻ നാടിൻറെ ഈ പ്രത്യേകതയ്ക്ക് പിന്നിൽ ഒരു ഐതിഹ്യം പ്രചരിച്ചിരുന്നു . അയർലാൻറിൻറെ ആരാധനമൂർത്തിയായ സെയ്ൻറ് പാട്രിക് പാമ്പുകളെ അയർലണ്ടിൽ നിന്ന് കുടിയിറക്കി സമുദ്രത്തിലേക്ക് പായിച്ചുവെന്നാണ് ഈ കഥ . അയർലാൻറിൻറെ പാരമ്പര്യവുമായി ചേർന്ന് നിൽക്കുന്ന ഈ കഥ എന്നാൽ സത്യമല്ലെന്നാണ് ഇപ്പോൾ ശാസ്ത്രലോകം കണ്ടെത്തിയിരിക്കുന്നത് . ഏകദേശം 100 ദശലക്ഷം വർഷങ്ങൾക്കു മുമ്പാണ് പാമ്പുകൾ ഭൂമിയിൽ പരിണാമത്തിലൂടെ ഉണ്ടായത് . ഗ്വോണ്ടാ ലാൻഡ് എന്ന ഒറ്റ വൻകരയായിരുന്നു ഭൂമിയിൽ ആ സമയത്ത് . ഈ സമയത്ത് അയർലണ്ട് ഈ കരയുടെ ഭാഗമായിരുന്നില്ല . ലക്ഷക്കണക്കിനു വർഷങ്ങൾക്കു ശേഷം സമുദ്രത്തിനടിയിൽ നിന്നാണ് അയർലണ്ട് ഉയർന്നു വന്നത് . അയർലണ്ട് രൂപപ്പെട്ടപ്പോൾ മഞ്ഞുമൂടിയ പ്രദേശമായിരുന്നു അത് . മഞ്ഞുപാളികൾ വഴി ബ്രിട്ടനുമായി അയർലണ്ട് ബന്ധപ്പെട്ടു കിടന്നിരുന്നുവെങ്കിലും മഞ്ഞ് പാമ്പിനെ അകറ്റി നിർത്തി . തുടർന്ന് 15000 വർഷങ്ങൾ പിന്നിട്ടാണ് അയർലണ്ടിൽ നിന്നും മഞ്ഞു പൂർണമായി ഇല്ലാതായത് . എന്നാൽ ആ രൂപപ്പെടലിനിടയിൽ ബ്രിട്ടനും അയർലൻഡിനുമിടയിലെ പന്ത്രണ്ട് മൈൽ ദൂരത്തിൽ സമുദ്രം രൂപപ്പെടുകയും ചെയ്തതോടെ പാമ്പുകൾക്ക് കടന്നുകയറാനുള്ള അവസരം നഷ്ടമാകുകയായിരുന്നു .


ജിഎസ്ടി നിലവിൽ വന്നതോടെ ഉത്പാദനം കുറച്ച് മൊബൈൽ ഫോൺ നിർമ്മാണ കമ്പനികൾ . 10 മുതൽ 15 ശതമാനം വരെ വിപണിയിലേക്ക് വേണ്ട മൊബൈലുകളുടെ ഉത്പാദനം കുറച്ചുവെന്നാണ് റിപ്പോർട്ട് . അമിതവിതരണം കൂടുതൽ നികുതി ചുമത്തപ്പെടാൻ കാരണമാകുമെന്നതിനാലാണ് ഇതെന്നും , പുതിയ ടാക്സ് നിലവിൽ വന്ന് കാര്യങ്ങൾ കൂടുതൽ വിശദമായി അറിഞ്ഞ ശേഷം ഉൽപ്പാദനം പതിയെ കൂട്ടാമെന്ന നിലപാടിലാണ് കമ്പനികൾ . നോക്കിയ , മൈക്രോമാക്സ് , പാനാസോണിക് മുതലായ കമ്പനികൾ തങ്ങളുടെ ജിഎസ്ടി രജിസ്ട്രേഷൻ പൂർത്തിയാക്കി കഴിഞ്ഞുവെന്നാണു ലഭിക്കുന്ന വിവരം . വാറ്റ് ( value - added tax ) രജിസ്ട്രേഷൻ ഇല്ലാത്ത ചെറിയ കമ്പനികൾക്ക് ജിഎസ്ടി പ്രകാരം പ്രവർത്തിക്കേണ്ട ആവശ്യമില്ല . റീട്ടയിലർമാർക്കും വിതരണക്കാർക്കും ചെറുകിട കമ്പനികൾക്കുമെല്ലാം ജിഎസ്ടി വരുമ്പോൾ ഉള്ളിൽ ചെറിയ പേടിയുണ്ട് . ഡീലർമാർ ചരക്കുകൾ എടുക്കുന്നത് കുറച്ചു . ഉൽപ്പാദനവും വിതരണവും പതിനഞ്ചു ശതമാനത്തോളം കുറഞ്ഞു . ഡിക്സൻ ടെക്നോളജീസ് എക്സിക്യുട്ടീവ് ചെയർമാൻ സുനിൽ വചനി പറയുന്നു . ഇന്റക്സ് , പാനസോണിക് , ജിയോണി മുതലായ കമ്പനികൾക്ക് വേണ്ടി ഫോണുകൾ ഉണ്ടാക്കുന്ന കമ്പനിയാണ് ഡിക്സൻ ടെക്നോളജീസ് . മൊബൈൽ ഫോണുകൾക്കുള്ള ജിഎസ്ടി പന്ത്രണ്ടു ശതമാനമാക്കി നിജപ്പെടുത്തിയിട്ടുണ്ട് . അതുകൊണ്ടുതന്നെ മൊബൈൽഫോൺ വിലയിൽ 4 മുതൽ 5 ശതമാനം വരെ വിലക്കൂടുതൽ പ്രതീക്ഷിക്കാം . എന്നാൽ മാർജിനിലും മാറ്റങ്ങൾ വരാൻ സാധ്യതയുണ്ടെന്ന പ്രതീക്ഷയിലാണ് എല്ലാവരുമെന്ന് ടാക്സ് വിദഗ്ധൻ ബിപിൻ സപ്ര പറയുന്നു . ഇപ്പോൾ സ്റ്റോക്കിലുള്ള മൊബൈൽ ഫോണുകളുടെ രണ്ടു ശതമാനം എക്സൈസ് ഡ്യൂട്ടി എങ്ങനെ തിരിച്ചുപിടിക്കാമെന്ന ആലോചനയിലാണ് വിതരണക്കാർ . ഇറക്കുമതി ചെയ്ത ഫോണുകൾക്കാവട്ടെ , ഇവയ്ക്ക് നൽകിയ 12.5 ശതമാനം അധികഡ്യൂട്ടിയും തിരിച്ചു പിടിക്കണമെന്നും സപ്ര വ്യക്തമാക്കി . ഇതനുസരിച്ച് നിർമാണകമ്പനികളിൽ നിന്നോ ഇറക്കുമതി ചെയ്യുന്നവരിൽ നിന്നോ നേരിട്ട് വാങ്ങുന്ന മൊബൈൽ ഫോണുകൾക്ക് CVD , എക്സൈസ് ഡ്യൂട്ടി എന്നിവയ്ക്ക് മുഴുവൻ ക്രെഡിറ്റ് ലഭിക്കും . ജിഎസ്ടി നടപ്പിലാക്കുമ്പോൾ സാംസങ് , ഒപ്പോ , വിവോ മുതലായ കമ്പനികൾ ഉൽപ്പന്നവിലയിൽ വർധന വരാതെ ഉപഭോക്താക്കൾക്ക് മതിയായ സംരക്ഷണം നൽകുമ്പോൾ എച്ച്എംഡി പോലെയുള്ള കമ്പനികൾ തങ്ങളുടെ വിതരണക്കാരെ ജിഎസ്ടിയെക്കുറിച്ച് കൂടുതൽ ബോധവൽക്കരിക്കാനാണ് ശ്രമിക്കുന്നത് . വിതരണക്കാരാവട്ടെ തങ്ങൾക്കു കിട്ടുന്ന അറിവുകൾ ചില്ലറവിൽപ്പനക്കാരിലേയ്ക്കും എത്തിക്കുന്നുണ്ട് .


ലോകമെങ്ങും ആരാധകരെ സമ്പാദിച്ച ഒരു ടെലിവിഷൻ സിരീസ് , ' ഗെയിം ഓഫ് ത്രോൺസ് ' പോലെ മറ്റൊന്ന് ഉണ്ടാവില്ല . ജോർജ്ജ് ആർ . ആർ . മാർട്ടിൻറെ ഫാൻറസി നോവൽ പരമ്പര , എ സോംഗ് ഓഫ് ഐസ് ആൻറ് ഫയറിനെ ആസ്പദമാക്കി ഒരുക്കിയ സിരീസിന് കേരളത്തിലുമുണ്ട് വലിയൊരു ആരാധക സംഘം . 2019ൽ എട്ടാമത്തെയും അവസാനത്തെയുമായ സീസൺ പുറത്തുവരാനിരിക്കുമ്പോൾ സോഷ്യൽ മീഡിയയിൽ കൌതുകമുണർത്തുന്ന ഒരു ചോദ്യം പരക്കുന്നു . ഗെയിം ഓഫ് ത്രോൺസ് ഏഷ്യാനെറ്റിൽ സംപ്രേക്ഷണം ചെയ്യുന്നുണ്ടോ ? തങ്ങളുടെ പ്രിയ സിരീസിൻറെ മലയാളം ഭാഷാ പതിപ്പ് ഏഷ്യാനെറ്റ് ചാനലിൽ വന്നാലുള്ള സ്ഥിതിയെക്കുറിച്ചുള്ള നിരവധി ട്രോളുകൾ വരെ ഫേസ്ബുക്കിൽ പ്രസിദ്ധീകരിക്കപ്പെട്ടു . എന്നാൽ അത്തരത്തിൽ ഒന്ന് അണിയറയിൽ ഒരുങ്ങുന്നുണ്ടോ ? നിലവിൽ ഗെയിം ഓഫ് ത്രോൺസ് സംപ്രേക്ഷണത്തെക്കുറിച്ചുള്ള ഒരു ആലോചന നടക്കുന്നില്ലെന്നാണ് ഏഷ്യാനെറ്റ് ചാനലുമായി ബന്ധപ്പെട്ട വൃത്തങ്ങൾ അറിയിക്കുന്നത് . എന്നാൽ അത്തരത്തിലൊരു ആലോചന ഭാവിയിൽ വന്നുകൂടായ്ക ഇല്ലെന്നും . യുഎസിലെ പ്രാഥമിക സംപ്രേക്ഷണം കൂടാതെ ചൈന , ഓസ്ട്രേലിയ , കാനഡ , ന്യൂസിലൻഡ് , യുകെ , ലാറ്റിൻ അമേരിക്കൻ രാജ്യങ്ങൾ എന്നിവിടങ്ങളിലൊക്കെ മുൻപ് ഗെയിം ഓഫ് ത്രോൺസിന് ടെലിവിഷൻ സംപ്രേക്ഷണം ഉണ്ടായിട്ടുണ്ട് . കാനഡയിലും ലാറ്റിൻ അമേരിക്കയിലും എച്ച്ബിഒ തന്നെയാണ് സിരീസ് സംപ്രേക്ഷണം ചെയ്തതെങ്കിൽ മറ്റ് രാജ്യങ്ങളിൽ അതാത് രാജ്യങ്ങളിലെ പ്രമുഖ ചാനലുകളാണ് സിരീസ് ടെലിവിഷൻ പ്രേക്ഷകർക്ക് മുന്നിൽ എത്തിച്ചത് . ടെലിവിഷൻ സംപ്രേക്ഷണം കൂടാതെ ഡിവിഡിയും ബ്ലൂറേയും എന്തിന് ഐമാക്സ് റിലീസ് വരെ ഉണ്ടായിട്ടുണ്ട് ഗെയിം ഓഫ് ത്രോൺസിന് . നാലാം സീസണിൻറെ അവസാനത്തെ രണ്ട് എപ്പിസോഡുകളാണ് 2015 ജനുവരിയിൽ യുഎസിലെ ഐമാക്സ് തീയേറ്ററുകളിൽ റിലീസ് ചെയ്യപ്പെട്ടത് . എക്കാലത്തെയും ഈ ജനപ്രിയ സിരീസ് ആദ്യമായി സംപ്രേക്ഷണമാരംഭിച്ചത് 2011 ഏപ്രിൽ 17ന് യുഎസിലാണ് . ഏഴാം സീസണിൻറെ അവസാന എപ്പിസോഡ് വന്നത് 2017 ഓഗസ്റ്റ് 27നും . എട്ട് സീസണിൽ അവസാനിക്കുമെന്ന് അണിയറപ്രവർത്തകർ അറിയിച്ച സിരീസിൻറെ ഫൈനൽ സീസൺ ചിത്രീകരണം അന്തിമഘട്ടത്തിലാണ് . അടുത്ത വർഷമാണ് ഇതിൻറെ സംപ്രേക്ഷണം . ( ബാനർ ഇമേജിലെ ട്രോളിന് കടപ്പാട്ഃ ഐസിയു )


മാഞ്ചസ്റ്റർ യുണൈറ്റഡിന്റെ വിജയത്തോടെ ഇംഗ്ലീഷ് പ്രീമിയർ ലീഗീന് തുടക്കം . 2015 - 16 ലീഗ് ചാംപ്യന്മാരായ ലെസ്റ്ററിനെ ഒന്നിനെതിരേ രണ്ട് ഗോളുകൾക്കാണ് മാഞ്ചസ്റ്റർ പരാജയപ്പെടുത്തിയത് . പോൾ പോഗ്ബ , ലുക്ക് ഷോ എന്നിവർ മാഞ്ചസ്റ്ററി ഗോൾ നേടിയപ്പോൾ ജാമി വാർഡി ആണ് ലെസ്റ്ററിന്റെ ഏക ഗോൾ നേടിയത് . ലോകകപ്പിൽ നിറം മങ്ങിയ സ്പാനിഷ് ഗോൾ കീപ്പർ ഡി ഹിയയുടെ തകർപ്പൻ പ്രകടനമാണ് മാഞ്ചസ്റ്റർ യുനൈറ്റഡിന് തുണയായത് . മൂന്നാം മിനിറ്റിൽ ഗോൾ നേടിയെങ്കിലും ആദ്യ പകുതിയിൽ ലെസ്റ്റർ പലപ്പോഴും യുനൈറ്റഡിനേക്കാൾ മികച്ച പ്രകടനം പുറത്തെടുത്തു . പോഗ്ബയുടെ പെനാൽറ്റിയിലൂടെയായിരുന്നു മാഞ്ചസ്റ്ററിന്റെ ആദ്യഗോൾ . അലക്സിസ് സാഞ്ചസിന്റെ ഷോട്ട് ലെസ്റ്റർ പ്രതിരോധതാരം ഡാനിയേൽ അമർടേയുടെ കയ്യയിൽ തട്ടിയതോടെ റഫറി പെനാൽറ്റി വിധിച്ചു . കിക്കെടുത്ത ഫ്രഞ്ച് താരത്തിന് പിഴച്ചില്ല . സ്കോർ 1 - 0 .


പുതിയകാലത്ത് സന്ദേശങ്ങളും സംസാരങ്ങളും വാട്സാപ്പിൽ കെട്ടുപിണഞ്ഞു കിടക്കുകയാണ് . കുടുംബം , സുഹൃത്തുക്കൾ , ജോലി സ്ഥാപനത്തിലുളളവർ എല്ലാരുമായും നിരന്തരം സംവദിക്കാൻ സാധിക്കുന്നത് വാട്സാപ്പിലൂടെയാണ് . പുതിയ ബന്ധങ്ങളുടെ പിറവിയും ഇൌ ആപ് ലോകത്താണ് കൂടുതലും നടക്കുന്നത് . എന്നാൽ വാട്സാപ്പിൽ ലഭ്യമല്ലാത്ത എട്ട് ആവശ്യ സൌകര്യങ്ങൾ ഉണ്ട് . 1 . വാക്കുകളുടെ സ്ഥാനത്തേക്ക് ഇപ്പോൾ ഇമോജീസും എത്തിയിട്ടുണ്ട് . ചിരിയുടെ ഇമോജീസ് ഉളളപ്പോൾ എന്തിനാണ് ' എന്തൊരു തമാശ ' എന്ന് പറയുന്നു ? പക്ഷേ സ്റ്റിക്കേഴ്സുകളുടെ കുറവ് അപ്പോഴും വാട്സപ്പിനുണ്ട് . സ്റ്റിക്കേഴ്സിന് സോഷ്യൽ മീഡിയയിൽ വലിയ സ്വീകാര്യതയുണ്ട് . ഫേസ്ബുക്ക് , വൈബർ , ഹൈക്ക് തുടങ്ങിയ മറ്റ് ആപ്പുകളിൽ സ്റ്റിക്കേഴ്സ് ലഭ്യമാണ് . അവയ്ക്ക് ആളുകളിൽ വലിയ സ്വീകാര്യതയുമുണ്ട് . 2 . ജിഫ് ( ഗ്രാഫിക് സ് ഇൻറർചെയ് ഞ്ച് ഫോർമാറ്റ് ) സെൽഫി ഇല്ലാത്തതാണ് മറ്റൊരു കുറവ് , സ്മാർട്ട് ഫോണുകളിൽ ജിഫ് സെൽഫി ഉളളതുകൊണ്ട് തന്നെ വാട്സപ്പിലും ഈ ഫീച്ചർ ആവശ്യമാണ് . ഗൂഗിളിൻ്റെ ആപ്ലിക്കേഷനായ ആയ Allo യിൽ ഇൌ സൌകര്യം ലഭ്യവുമാണ് . 3 . ചില ചാറ്റുകൾ നിങ്ങളുടെ സ്വകാര്യത ആഗ്രഹിക്കുന്നതാണ് . അത്തരം ചാറ്റുകൾ ആരും കാണാതിരിക്കാൻ പ്രൈവറ്റ് ചാറ്റ് മോഡിലിടാനുളള സംവിധാനം ഇല്ല . ഇൌ മോഡ് ഉണ്ടെങ്കിൽ സ്വകാര്യ ചാറ്റുകൾ സുരക്ഷിതമായിരിക്കും . ഒരിക്കൽ വായിച്ചുകഴിഞ്ഞാൽ അത് ഡിലീറ്റ് ആയിപോവുകയും ചെയ്യും . ഗൂഗിളി ൻ്റെ അലോ , ലൈൻ , വീചാറ്റ് തുടങ്ങിയ ആപ്പുകളിൽ ഇത്തരം സംവിധാനമുണ്ട് . 4 . പോക് ഫീച്ചറുകൾ മിക്ക സ ന്ദേശം അയക്കുന്ന ആപുകളിൽ എല്ലാം ലഭ്യമാണെങ്കിലും വാട് സ് ആപിൽ ഇല്ല . ചാറ്റ് ചെയ്യുന്ന ആളുടെ ശ്രദ്ധപിടിക്കാൻ വേണ്ടിയാണ് ഇൌ ഫീച്ചർ ഉപയോഗിക്കുന്നത് . ചാറ്റ് ഏരിയയിൽ ഡബിൾ ടാപ്പ് നടത്തിയാൽ സുഹൃത്തിൻ്റെ ഫോൺ വൈബ്രേറ്റ് ചെയ്യുകയും ഹാൻ്റ് ഐക്കൺ ചാറ്റ് ഏരിയയിൽ പ്രത്യക്ഷപ്പെടുകയും ചെയ്യും . 5 . വാട്സാപ്പിൽ ലഭ്യമല്ലാത്ത എട്ട് ആവശ്യ സൌകര്യങ്ങൾ വാലറ്റുകളെക്കുറിച്ച് ആസൂത്രണം നടത്തുന്നേയുള്ളൂ . എന്നാൽ ഹൈക് മെസഞ്ചർ കഴിഞ്ഞ മാസം ഇത് പ്രചാരത്തിൽ കൊണ്ടുവന്നുകഴിഞ്ഞു . ഗവൺമെൻ്റ് പിന്തുണയുള്ള യൂനിഫൈഡ് പേയ് മെൻറ് ഇൻറർഫെയ് സ് ( യു . പി . ഐ ) സംവിധാനത്തിന് കീഴിലാണ് ഹൈക് വാലറ്റ് തുടങ്ങിയത് . ഇൌ വാലറ്റ് ബാങ്കുകൾക്കടിയിലെ പണമിടപാട് മൊബൈൽ ഉപയോക് താക്കൾക്ക് അനായാസമാക്കുന്നു . 6 . സ് നാപ് ചാറ്റ് , ലൈവ് ഫിൽറ്റേഴ് സ് ഏറെ പ്രശസ് തമായി കഴിഞ്ഞു . ഫെയ് സ് ബുക്കി ൻ്റെ ഇൻസ് റ്റഗ്രാം കഴിഞ്ഞ മേയിൽ ഇത് തുടങ്ങി . എന്നാൽ വാട് സ് ആപ് ചിത്രങ്ങൾ അയക്കു മ്പോൾ അർഥമില്ലാത്ത കുത്തിവരകളും ഇമോജികളും മാത്രമേ അനുവദിക്കുന്നുള്ളൂ . സ് നാപ് ചാറ്റ് മാതൃക കൊണ്ടുവരനാണ് ഇപ്പോൾ ഫെയ് സ് ബുക്ക് ശ്രമിക്കുന്നത് . 7 . ധൃതിയിൽ ആണെങ്കിൽ , വാക്കുകൾ ടൈപ്പ് ചെയ് ത് പൂർത്തിയാക്കാൻ കഴിയാത്ത സന്ദർഭങ്ങളിൽ ആണ് ഒാ ട്ടോ റിപ്ലെയ് സൌകര്യം ഗുണകരമാകുന്നത് . നിലവിൽ ഫെയ് സ്ബുക്ക് മെസഞ്ചർ , ഗൂഗിൾ അലോ എന്നിവയിൽ ഇൌ സൌകര്യം ഉണ്ട് . 8 . ലൈൻ പോലുള്ള ആപ്ലിക്കേഷനുകൾ വഴി ഒരു ജിബിയിൽ അധികമുള്ള ഡാറ്റാ കൈമാറ്റം നടക്കുന്നു . വാട്സാപ്പിൽ ലഭ്യമല്ലാത്ത എട്ട് ആവശ്യ സൌകര്യങ്ങൾ പുതിയ അപ് ഡേഷിൽ പോലും 100 എം . ബി ഡാറ്റയും ഐ ഫോൺ ഒ . എസിൽ 120 എം . ബി ഡാറ്റാ കൈമാറ്റവുമാണ് നടക്കുന്നത് .


ഞാനും കമൽഹാസനും വേർപിരിയുകയാണ് . പതിമൂന്നുവർഷമായി ഞങ്ങൾ ഒരുമിച്ചായിരുന്നു . എന്റെ ജീവിതത്തിൽ ഇതുവരെ എടുത്തിട്ടുള്ളതിൽ ഏറ്റവും മനഃക്ലേശമുണ്ടാക്കുന്ന തീരുമാനമാണ് ഇത് . പരസ്പരമുള്ള ബന്ധങ്ങൾക്കിടെ രണ്ടുപേരുടെയും വഴി വ്യത്യസ്മാകുന്ന അവസ്ഥ അത്ര സുഖകരമല്ല . ഒന്നുകിൽ ഒരാൾ മറ്റൊരാളുടെ സ്വപ്നങ്ങൾക്ക് വേണ്ടി വിട്ടുവീഴ്ച ചെയ്യുക അല്ലെങ്കിൽ ഏകാന്തതയെന്ന സത്യത്തിലേക്ക് നടന്നു നീങ്ങുക . ഇതെന്റെ മനസ്സിൽ ഒരുപാട് നാളുകളായി അലട്ടുന്നുണ്ടായിരുന്നു . എന്നാൽ ഹൃദയഭേദകമായ ഈ സത്യം മനസ്സിലാക്കി ഇങ്ങനെയൊരു തീരുമാനത്തിലെത്താൻ രണ്ടു വർഷങ്ങൾ വേണ്ടി വന്നു . സിനിമയിൽ വന്ന കാലം മുതലേ ഒരു കമൽഹാസൻ ആരാധികയാണ് ഞാൻ . അത് ഞാൻ ഇനിയും അങ്ങനെ തന്നെയായിരിക്കും . അദ്ദേഹത്തിന്റെ ബുദ്ധിമുട്ടുകളിൽ എപ്പോഴും കൂടെ ഉണ്ടായിരുന്നു . അദ്ദേഹത്തിൽ നിന്ന് വളരെയധികം കാര്യങ്ങൾ പഠിക്കാൻ സാധിച്ചു . അദ്ദേഹത്തിൻറെ പല സിനിമകളിലെയും കഥാപാത്രങ്ങളുടെ കോസ്റ്റ്യൂം ഡിസൈൻ ചെയ്യാൻ സാധിച്ചു . അതെല്ലാം എന്റെ ജീവിതത്തിലെ മറക്കാനാകാത്ത നിമിഷങ്ങളാണ് . ഇനിയും അദ്ദേഹത്തിന് ഒരുപാട് ഉയർച്ചകൾ ഉണ്ടാകട്ടെയെന്ന് ഗൌതമി പോസ്റ്റിൽ പറയുന്നു .


ബജറ്റിൽ മിച്ചം വന്ന തുക ബോണസ് നൽകാനുള്ള നീക്കവുമായി സിംഗപ്പൂർ സർക്കാർ . 2017ലെ ധനകാര്യ ബജറ്റിൽ മിച്ചം വന്ന കോടികളാണ് സർക്കാർ ജനങ്ങൾക്ക് ബോണസായി നൽകാൻ തീരുമാനിച്ചിട്ടുള്ളത് . രാജ്യത്തെ 21 ഉം അതിന് മുകളിലും പ്രായമുള്ളവർക്ക് ഈ തുക ബോണസായി നൽകാനാണ് സർക്കാർ തീരുമാനം . ആയിരം കോടി സിംഗപ്പൂർ ഡോളറാണ് 2017ലെ ബജറ്റിൽ മിച്ചം വന്നിട്ടുള്ളത് . പ്രതിദിനം 1 ജിബി ഡാറ്റയും അൺലിമിറ്റഡ് വോയ്സ് കോളുംഃ ഐഡിയയുടെ പുതിയ പ്ലാൻ ജിയോയ്ക്ക് തിരിച്ചടി ! ! ഒരു പൌരന് 300 സിംഗപ്പൂർ ഡോളർ വരെയുള്ള തുകയായിരിക്കും എസ്ജി ബോണസ് ഇനത്തിൽ ലഭിക്കുക . പാർലമെന്റ് പ്രസംഗത്തിനിടെ സിംഗപ്പൂർ ധനകാര്യമന്ത്രി ഹെംഗ് സ്വീ കീറ്റാണ് ബോണസ് നൽകുമെന്നുള്ള നിർണായക പ്രഖ്യാപനം നടത്തിയിട്ടുള്ളത് . വ്യക്തികളുടെ വരുമാനം കൂടി കണക്കിലെടുത്തായിരിക്കും ബോണസ് വിതരണം . വരുമാനത്തിന് അനുസൃതമായി 100 സിംഗപ്പൂർ ഡോളർ മുതൽ 300 സിംഗപ്പൂർ ഡോളർ വരെയുള്ള തുകയായിരിക്കും ഓരോ പൌരനും ലഭിക്കുക . 28 , 000 സിംഗപ്പൂർ ഡോളറും അതിൽ കുറഞ്ഞ വരുമാനവുമുള്ളവർക്ക് 300 സിംഗപ്പൂർ ഡോളറായിരിക്കും ലഭിക്കുകയെന്ന് ധനകാര്യ മന്ത്രി വ്യക്തമാക്കി . 2018ന്റെ അവസാനത്തോടെ ബോണസ് വിതരണം പൂർത്തിയാക്കാനാണ് സിംഗപ്പൂർ സർക്കാരിന്റെ നീക്കമെന്നും മന്ത്രി അറിയിക്കുകയായിരുന്നു . രാജ്യത്തെ പൌരന്മാർക്ക് ബോണസ് വിതരണം പൂർത്തിയാക്കിയ ശേഷം അവശേഷിക്കുന്ന തുക സബ്സിഡികൾ , ഭിന്നശേഷിക്കാർ , മുതിർന്നവർ എന്നിവർക്കുള്ള ഇൻഷുറൻസ് പദ്ധതികൾക്കും വേണ്ടി നീക്കി വയ്ക്കുമെന്നും സർക്കാർ വ്യക്തമാക്കിയിട്ടുണ്ട് . ഒരു ഭാഗം രാജ്യത്തെ റെയിൽ വികസനത്തിന് വേണ്ടിയും നീക്കിവയ്ക്കും . 2017ലെ ബജറ്റിൽ സ്റ്റാംമ്പ് ഡ്യൂട്ടിയിനത്തിൽ പ്രതീക്ഷിച്ചതിനേക്കാൾ വരുമാനം ലഭിച്ചതാണ് മിച്ച ബജറ്റിന് വഴിയൊരുക്കിയത് .


ഇമ്രാൻ ഹാഷ്മി നായകനാവുന്ന ' അസ്ഹറി ' മായി ബന്ധപ്പെട്ട വിവാദങ്ങൾ ബോളിവുഡിൽ കൊഴുക്കുകയാണ് . അടുത്തിടെയാണ് ചിത്രം പ്രതിവാദിക്കുന്ന മുൻ ഇന്ത്യൻ ക്യാപ്റ്റൻ മുഹമ്മദ് അസ്ഹറുദ്ദീൻറെ മുൻ ഭാര്യ സംഗീത ബിജ്ലാനി നിയമനടപടിക്കൊരുങ്ങുന്നതായി വാർത്തകളുണ്ടായിരുന്നു . എട്ട് വർഷം ഒരുമിച്ച് ജീവിച്ച ഭാര്യയുമായുള്ള ബന്ധം പിരിഞ്ഞാണ് അസ്ഹർ മുൻ മിസ് ഇന്ത്യയും നടിയുമായ സംഗീതയെ വിവാഹം കഴിച്ചത് . എന്നാൽ 2010ൽ അസ്ഹറും സംഗീതയും വിവാഹബന്ധം വേർപെടുത്തി . ശേഷം ഇരുവരും തമ്മിൽ യാതൊരു ബന്ധവും പുലർത്തിയിരുന്നില്ല . ഇപ്പോൾ ഇമ്രാൻ ഹാഷ്മി നായകനാവുന്ന ' അസ്ഹറി ' ൽ തന്നെ എങ്ങനെയാവും അവതരിപ്പിക്കുക എന്ന ആശങ്കയിൽ സംഗീത അസ്ഹറിനെ നേരിട്ട് വിളിച്ചുവെന്നാണ് പുതിയ റിപ്പോർട്ട് . നർഗീസ് ഫക്രിയാണ് ചിത്രത്തിൽ സംഗീത ബിജ്ലാനിയെ അവതരിപ്പിക്കുന്നത് . ജീവിതം സിനിമയാക്കാനുള്ള അവകാശം നൽകുമ്പോൾ അസ്ഹറുദ്ദീൻ ചില നിബന്ധനകൾ മുന്നോട്ടുവച്ചിരുന്നു . തന്റെ ജീവിതത്തിലെ ചില ഭാഗങ്ങൾ അതിൽ ഉണ്ടാവരുതെന്നായിരുന്നു അത് . പക്ഷേ നർഗീസ് ഫക്രി അവതരിപ്പിക്കുന്ന തൻറെ കഥാപാത്രം അൽപം നെഗറ്റീവ് ഷെയ്ഡ് ഉള്ളതായിരിക്കുമെന്നാണ് സംഗീത കരുതുന്നത് . അസ്ഹറിനെ ഫോണിൽ വിളിച്ച സംഗീത തന്റെ ആശങ്ക അറിയിച്ചു . എന്നാൽ ചിത്രം താനും ഇതുവരെ കണ്ടിട്ടില്ലെന്നായിരുന്നു അസ്ഹറുദ്ദീൻറെ മറുപടി . ടോണി ഡിസൂസ സംവിധാനം ചെയ്യുന്ന ചിത്രത്തിൽ ഇമ്രാൻ ഹാഷ്മിക്ക് പുറമേ പ്രാചി ദേശായ് , ലാറ ദത്ത എന്നിവരുമുണ്ട് .


ഭാമ നായികയാകുന്ന പുതിയ ചിത്രമാണ് മറുപടി . വി എം വിനുവാണ് ചിത്രം സംവിധാനം ചെയ്യുന്നത് . റഹ്മാനാണ് ചിത്രത്തിലെ നായകൻ . വർഷങ്ങൾക്കു മുന്പ് വടക്കേന്ത്യയിലെ ഒരു ജയിലിൽ നടന്ന യഥാർത്ഥ സംഭവമാണ് സിനിമയിൽ പറയുന്നത് . കഷ്ടപ്പെടേണ്ടി വന്ന ഒരു സ്ത്രീയുടെ കഥയാണ് ചിത്രം പറയുന്നത് . തനിക്കെതിരെയുള്ള കേസിൽ ആരും തുണയില്ലാതെ നീതിക്കുവേണ്ടി സ്വയം പൊരുതേണ്ടി വന്ന ഒരു സ്ത്രീയുടെ ജീവിതം തുറന്നുകാട്ടുന്നതാണ് ചിത്രം . ചിത്രത്തിന്റെ തിരക്കഥ ഒരുക്കുന്നത് ജൂലിയാനാ അഷ്റഫാണ് . ബംഗാളി നടൻ സുദീപ് മുഖർജിയും ചിത്രത്തിലുണ്ടാകും . കണ്ണൂരും കൊലക്കത്തയുമാണ് ലൊക്കേഷൻ . ഭാമയുടെ ഭർത്താവിന്റെ വേഷത്തിലാണ് റഹ്മാൻ അഭിനയിക്കുന്നത് . റഫീക്ക് അഹമ്മദ് ഗാനരചന നിർവഹിക്കുന്നത് . എം ജയചന്ദ്രനാണ് സംഗീതസംവിധായകൻ .


മുംബൈ ഭീകരാക്രമണത്തിനുശേഷം മിന്നലാക്രമണം നടത്താനുള്ള പദ്ധതിയുമായി വ്യോമസേന അന്നത്തെ പ്രധാനമന്ത്രിയായിരുന്ന മൻമോഹൻ സിങ്ങിനെ കണ്ടിരുന്നുവെന്നും എന്നാൽ അന്ന് അതിന് ഉത്തരവിടാൻ സർക്കാർ ധൈര്യം കാട്ടിയില്ലെന്നും പ്രധാനമന്ത്രി നരേന്ദ്രമോദിയുടെ വിമർശനം . ഗുജറാത്തിൽ രണ്ടാം ഘട്ട വോട്ടെടുപ്പിനുള്ള പ്രചാരണം ചൂടുപിടിക്കവെയാണ് കോൺഗ്രസിനെതിരെ രൂക്ഷമായ വിമർശനങ്ങളുമായി പ്രധാനമന്ത്രി രംഗത്തിറക്കി . ഇന്നലെ നവഖാലിയിൽ നടന്ന പൊതുയോഗത്തിലാണ് മുൻ പ്രധാനമന്ത്രി മൻമോഹൻ സിങിനെതിരെ മോദി ആഞ്ഞടിച്ചത് . മുംബൈ ഭീകരാക്രമണത്തിനുശേഷം മിന്നലാക്രമണം നടത്തി തിരിച്ചടിക്കാൻ സൈന്യം സജ്ജമായിരുന്നു . എന്നിട്ടും എന്തുകൊണ്ട് മുൻമോഹൻ സിങ് ധൈര്യം കാണിച്ചില്ല ? ആരാണ് അന്ന അത്തരമൊരു നിർദ്ദേശം തള്ളിക്കളയാൻ അദ്ദേഹത്തെ ഉപദേശിച്ചത് ? ഉത്തരവിടാൻ മൻമോഹൻ സിങ് എന്തുകൊണ്ട് ധൈര്യം കാട്ടിയില്ലെന്നു നവ്ലാഖി മൈതാനത്ത് രാത്രി നടന്ന പൊതുയോഗത്തെ അഭിസംബോധന ചെയ്തു മോദി ചോദിച്ചു . സൈന്യം സജ്ജമായിരുന്നു . എന്നിട്ടും എന്തുകൊണ്ട് മൻമോഹൻ ധൈര്യം കാട്ടിയില്ല ? മിന്നലാക്രമണത്തെക്കുറിച്ച് സംശയമുന്നയിച്ച കോൺഗ്രസ് നേതാക്കളെയും മോദി ചോദ്യം ചെയ്തു . എ സർക്കാരും യു . പി . എ സർക്കാരും തമ്മിലുള്ള വ്യത്യാസമെന്നും വിമർശിച്ചു . നോട്ട് നിരോധനത്തെയും പ്രധാനമന്ത്രി ന്യായീകരിച്ചു . കശ്മീരിലെ ഹവാല റാക്കറ്റിനെ പുറത്തുകൊണ്ടുവരാനും തീവ്രവാദത്തെ പിന്തുണയ്ക്കുന്ന നിരവധി പേരെ അറസ്റ്റ് ചെയ്യാനും സാധിച്ചു . നോട്ട് നിരോധനം കോൺഗ്രസ് നേതാക്കൾക്കു സന്തോഷം നൽകില്ല . അവരുടെ വരുമാനമാർഗം നിലച്ചത് കൊണ്ടാണ് . നോട്ട് നിരോധനം കഴിഞ്ഞ് ഒരു വർഷത്തിനുശേഷവും അവർ അത് തന്നെ ഇപ്പോഴും ഉയർത്തിപ്പിടിക്കുകയാണെന്നും മോദി പറഞ്ഞു .


അമ്പത് വർഷത്തിലേറെ സമയമെടുത്താണ് പ്രവാസി പണത്തിൻറെ വരവ് ഒരു ലക്ഷം കോടി കടന്നതെങ്കിൽ , അത് ഇരട്ടിയായ രണ്ട് ലക്ഷം കോടി രൂപയ്ക്കടുത്തേക്ക് എത്താൻ വെറും അഞ്ച് വർഷം മാത്രം മതിയാകും . 2014 ഡിസംബറിലാണ് സംസ്ഥാനത്തിൻറെ സമ്പദ്ഘടനയിലേക്കുളള പ്രവാസി പണത്തിൻറെ ഒഴുക്ക് ഒരു ലക്ഷം കോടി രൂപയിലെത്തിയത് . 2019 ൽ പ്രവാസി പണത്തിൻറെ ഒഴുക്ക് രണ്ട് ലക്ഷം കോടി രൂപ കടക്കുമെന്നാണ് കണക്കാക്കുന്നത് . 2019 ൽ പ്രവാസി പണത്തിൻറെ ഒഴുക്ക് ഇതോടെ എക്കാലത്തെയും ഉയർന്ന നിലയിലേക്ക് എത്തുമെന്നാണ് സാമ്പത്തിക വിദഗ്ധരുടെ അഭിപ്രായം . എന്നാൽ , ക്രൂഡ് ഓയിലിൻറെ വിലയിൽ അന്താരാഷ്ട്ര തലത്തിൽ വലിയ രീതിയിൽ ഇടിവ് പ്രകടിപ്പിക്കുന്നത് ഗൾഫ് രാജ്യങ്ങളുടെ സമ്പദ്വ്യവസ്ഥയെ പ്രതിസന്ധിയിലാക്കുമെന്നാണ് കണക്കാക്കുന്നത് . ഈ സാഹചര്യം തുടർന്നാൽ പ്രവാസി പണത്തിൻറെ ഒഴുക്കിൽ കുറവുണ്ടായേക്കുമെന്നാണ് വിലയിരുത്തൽ . ഗൾഫ് രാജ്യങ്ങളിൽ തുടർന്ന് വരുന്ന സ്വദേശിവൽക്കരണവും പ്രവാസികളുടെ തൊഴിലിന് ഭീഷണിയാണ് . 2018 സെപ്റ്റംബറിൽ അവസാനിച്ച പാദത്തിൽ കേരളത്തിലെ ബാങ്കുകളിലെ പ്രവാസി പണം 1,81,623 കോടിയാണ് . മുൻ വർഷത്തെ ഇതേ പാദത്തെക്കാൾ 15 ശതമാനം കൂടുതൽ തുകയാണിത് . 2017 സെപ്റ്റംബറിൽ അവസാനിച്ച പാദത്തിൽ 1,57,926 കോടിയായിരുന്നു ബാങ്കുകളിലെ നിക്ഷേപം .


സംസ്ഥാനത്തെ സ്വർണ വ്യാപാര മേഖല കടുത്ത പ്രതിസന്ധിയിലേക്കാണ് നീങ്ങുന്നത് എന്നാണ് റിപ്പോർട്ടുകൾ . അടുത്തകാലത്തായി കനത്ത സാമ്പത്തിക പ്രതിസന്ധികളിൽ മുങ്ങിപ്പോയ വൻ ബ്രാൻഡുകൾ തന്നെ പലതുണ്ട് . സാമ്പത്തികരംഗത്തെ മാറ്റങ്ങൾ വലിയ തോതിലാണ് ജ്വല്ലറി ബിസിനസിനെ ബാധിക്കുന്നത് . ജിഎസ്ടിയും ലക്കി വാറ്റും വരുന്നതോടെ നിലവിലുള്ള പല വമ്പൻമാരും ബിസിനസ്സിൽ പിറകോട്ടാവാൻ സാധ്യതയുണ്ട് . ഇതിനേക്കാളെല്ലാം പ്രശ്നം സൃഷ്ടിക്കാൻ പോകുന്നത് ഉപഭോക്താക്കളിൽ നിന്ന് നിക്ഷേപം സ്വീകരിച്ചുകൊണ്ടുള്ള ഇടപാടുകളാണ് . ഇപ്പോഴത്തെ വിലയോ , അപ്പോഴത്തെ വിലയോ . . . ഏതാണ് കുറവെങ്കിൽ ആ വിലയ്ക്ക് സ്വർണം നൽകും എന്നാണ് മിക്കവരുടേയും വാഗ്ദാനം . സാധാരണക്കാരെ സംബന്ധിച്ച് ഇത് ഒരു ആശ്വാസവും ആണ് . പക്ഷേ ആ ആശ്വാസം എത്രകാലം ഉണ്ടാകം എന്ന് ഉറപ്പിക്കാനാവില്ല .


ഡബിൾ ഓവർ ഹെഡ് കാംഷാഫ്റ്റോടു കൂടിയ തദ്ദേശീയ എൻജിൻ , കുറഞ്ഞ ഫ്രിക്ഷനുള്ള പിസ്റ്റൺ റിംഗ്സ് , പുതുപുത്തൻ ഇലക്ട്രോണിക് ഫ്യൂവൽ ഇഗ്നീഷൻ . തീർന്നില്ല ഇറിഡിയം സ് പാർക് പ്ലഗും ട്വിൻ എക്സ്ഹോസ്റ്റസ് . വലിയ 320 എംഎം ഫ്രണ്ട് ഡിസ്ക് ബ്രേക് , പിറേലി ഡയബ്ലോ റോസോ ടയർ തുടങ്ങിയവയോടൊപ്പം 21 ലിറ്റർ ഇന്ധന ടാങ്കും മോജോയെ വേറിട്ടതാകുന്നു . എൽഇഡി ഗൈഡ് ലൈറ്റോടു കൂടിയ ട്വിൻ പോഡ് ഹെഡ് ലാമ്പ് , എൽഇഡി ടെയിൽ ലാമ്പ് , ഫ്യൂവൽ ഗേജോടു കൂടിയ ഡിജിറ്റൽ സ് പീഡോ മീറ്റർ തുടങ്ങിയവ മറ്റ് സവിശേഷതകളാണ് . 1 , 75 , 000 രൂപയാണ് കൊച്ചി , കോഴിക്കോട് എന്നിവിടങ്ങളിലെ എക്സ് ഷോറൂം വില . ഈ മാസം ആദ്യമാണ് മോജോ കേരളത്തിലെ വിപണിയിലെത്തുന്നത് . ആലുവയിലും കോഴിക്കോട്ടുമാണ് കേരളത്തിലെ ഡീലർമാർ . കഴിഞ്ഞ ഒക്ടോബറിൽ ഇന്ത്യൻനിരത്തിലെത്തിയ മോജോ ഇന്ത്യൻ മോട്ടോർ സൈക്കിൾ വിപണിയിൽ പുതിയ റൈഡിങ് നിലവാരം ലഭ്യമാക്കിയതായാണ് കമ്പനിയുടെ അവകാശവാദം . ഇത് വെറുതെയാവാനിടയില്ല . കാരണം മോജോ ഈ ചെറിയ പ്രായത്തിനിടയിൽ സ്വന്തമാക്കിയത് എട്ട് പുരസ്കാരങ്ങളാണ് .